700 Kilo Ge Masthuvaa Thakethi Athulaigenfi - Vaguthu\n700 ކިލޯގެ މަސްތުވާތަކެތި އަތުލައި ގެންފި\nއިންޑިޔާާގައި މިއަހަރުގެ މިހާތަނަށް އެއްފަހަރާ އަތުލައިގަނެވުނު އެންމެ ގިނަ މަސްތުވާ ތަކެތި ލޮރީއަކުން އަތުލައިގެންފިއެވެ.\nއިންޑިޔާގެ ފުލުހުންނާއި ހަވާލާދީ އިންޑިޔާގެ ނޫސްތަކުގައި ބުނެފައިވަނީ 700 ކިލޯގެ މަރުޖުއާނާ ހިފަހެއްޓާފައިވާ ކަމަށާއި މަރުޖުއާނާ ހިފަހައްޓާފައިވަނީ ފުލުހުންނަށް ލިބުނު މައުލޫމާތަކާ ގުޅިގެން ހިންގި ޚާއްސަ އޮޕަރޭޝަނެއްގައި ކަމަށެވެ.\nމި މަސްތުވާ ތަކެތި އަތުލައިގެންފައިވަނީ އިންޑިޔާގެ ވެރިޔަށް ނިއު ދިއްލީއަށް ވަތް ލޮރީއެއްގެ ތެރެއިންނެވެ. އިންޑިޔާގެ ފުލުހުން ބުނާ ގޮތުގައި މިއީ މިދިޔަ ފެބްރުއަރީމަހުގެ ފަހުން ގިނަ އަދަދެއްގެ މަސްތުވާތަކެތި އަތުލައިގަނެވުނު ފުރަތަމަ ފަހަރެވެ. ފެބްރުއަރީ މަހުވަނީ 260 ކިލޯގެ މަސްތުވާ ތަކެތި ދިއްލީއިން އަތުލައިގެންފައެވެ.\nއިންޑިޔާގެ ފުލުހުންވަނީ މިމައްސަލައިގައި ތިން މީހަކު ހައްޔަރުކޮށްފައެވެ. އަދި މިމަސްތުވާ ތަކެތި އެތެރެކުރުމުގައި ހަރަކާތްތެރިވާ މީހުން އަތުލައިގަތުމަށް ފުލުހުންދަނީ ހަރަކާތްތެރިވަމުންނެވެ.\nޖޫން 8, 2018 - 15:25\nކުޑަކުދިން ރޭޕްކުރާ ރޭޕްސްތާނު ޑުރަގު ހާއްޔަކައް ބަދަލް ވަނީ.. ގެރިކައިރި ބުނޭ އަވަހައް.މ\nޖޫން 9, 2018 - 14:10\nއަހަރެމެންގެ ރަށުގަވެސް ބޮޑެތި ފިހާރަތައް ހުޅުވައިގެން ދޯނިފަހަރު ގަނެގެން ތިކަހަލަ ކަންކަން ކޮށްގެން އުޅޭ ބައިގަނޑެއް އެބައުޅޭ. އެހެން ބަޔަކު ކަމެއްކޮށްފީއްޔާ މިބައިގަނޑަށް ލޮލުނިދިވެސް ނުލިބޭ އެމީހުން މުޅި ދުނިޔެއަށް ފަޟީހަތް ނުކޮށް. މިބައިގަނޑު މާތްﷲ ފަޟީހަތް ކުރައްވާ ނިކަމެތި ކުރައްވާ ދުވަހަކުން ދެން ކިޔާނީ ކީކޭބާ؟ މިކޮމެންޓު ނުޖެހިޔަސްވެސް ހަޤީގަތެއް ބަދަލެއް ނުވާނެ. މިއީ އެންމެންވެސް ދަންނަ ބޮޑު ހަޤީގަތެއް..\nއިންޑިއާ ސިފައިން ޖަނާޒާއެއްގެ ތެރެއަށް ބަޑި ޖެހިމުން ގިނަ ބަޔަކު ޒަހަމު ވެއްޖެ\nއިޤުތިޞާދީ ގޮތުން އެމެރިކާގެ މައްޗަށް އިންޑިއާ ކުރި ހޯދާނެ ދުވަސް ކައިރިވެއްޖެ\n4 ދުވަސް ކުރިން 6


ދި އައިލެންޑް ޕްރެޒިޑެންޓްގެ ޓިކެޓް ވިއްކަން ފަށައިފި – Maldivian Democratic Party\nދި އައިލެންޑް ޕްރެޒިޑެންޓްގެ ޓިކެޓް ވިއްކަން ފަށައިފި\n-މި ފިލްމު ޕްރިމިއަރކުރުމުގެ ހަފްލާގައި ފިލްމުގެ ޑައިރެކްޓަރ ޖޯން ޝެންކް ބައިވެރިވެލައްވާނެ\nދި އައިލެންޑް ޕްރެޒިޑެންޓްގެ ޑައިރެކްޓަރ ޖޯން ޝެންކް އާއި، ރައީސް ނަޝީދު ޓޮރޮންޓޯ ފިލްމް ފެސްޓިވަލް ގައި ފޮޓޯއަކަށް ހުއްޓިވަޑައިގެން ..\nއެމްޑީޕީގެ އެންމެ އިސް ލީޑަރު އަދި ރާއްޖޭގެ ޢިއްޒަތްތެރި ރައީސުލްޖުމްހޫރިއްޔާ މުޙަންމަދު ނަޝީދު، ދުނިޔެ ހޫނުވުމާ ދެކޮޅަށް ކުރައްވާ މަސައްކަތްޕުޅުގެ މައްޗަށް ބިނާކޮށް އުފައްދާފައިވާ ޑޮކިއުމެންޓަރީ ފިލްމު، ދި އައިލެންޑް ޕްރެޒިޑެންޓްގެ ޓިކެޓް އިއްޔެ ވިއްކަން ފަށައިފިއެވެ.\nމިއަންނަ ބުދަ ދުވަހުގެރޭ ދަރުބާރުގޭގައި ދިވެހިންނަށް ޕްރިމިއަރ ކުރުމަށް ހަމަޖެހިފައިވާ މި ފިލްމުގެ ޖުމްލަ6ޝޯވ ދައްކާ ގޮތަށް ވަނީ ހަމަޖެހިފައެވެ. އެގޮތުން މި ފިލްމު ޕްރިމިއަރކުރުމުގެ ޙަފްލާ ދަރުބާރުގޭގައި ބުދަ ދުވަހުގެރޭ 8 ޖަހާއިރު ބާއްވާއިރު، އެރޭ 8.30 ގައި މި ފިލްމުގެ ފުރަތަމަ ޝޯވ ދަރުބާރުގޭގައި އޮންނާނެއެވެ. އަދި ހަމަ އެރޭ 11.30 ގައި ދަރުބާރުގޭގައި ފިލްމުގެ އިތުރު ޝޯވ އެއް އޮންނާނެއެވެ. މީގެ އިތުރުން ބުރާސްފަތި ދުވަހުގެރޭ 8.30 ގަ އާއި، އެރޭ 11.30 ގައި ދަރުބާރުގޭގައާއި އެތީނާ ސިނަމާ ގައި މި ފިލްމުގެ އިތުރު ޝޯވ އެއް ބާއްވާ ގޮތަށް ވަނީ ހަމަޖެހިފައެވެ.\nފާޑުކިޔުންތެރިންގެ ތަޢުރީފް އޮހެމުންދާ 101 މިނެޓްގެ މި ފިލްމުގެ ޓިކެޓް އިއްޔެ ވިއްކާފައިވަނީ އެތީނާ ސިނަމާގެ އިތުރުން ރާޅުގަނޑު ސަރަޙައްދުގައެވެ. އަދި، މި ފިލްމުގެ ޓިކެޓް ވަރަށް ބާރަށް ވިކެމުންދާ ކަމަށާއި، މިއަންނަ ބުރާސްފަތި ދުވަހާ ހަމަ އަށް ކޮންމެ ދުވަހެއްގެ ވެސް ހަވީރު 4.30 އިން ފެށިގެން 11.30 އާ ހަމައަށް މި ފިލްމުގެ ޓިކެޓް ރާޅުގަނޑު ސަރަޙައްދާއި، އެތީނާ ސިނަމާއިން ލިބެންހުންނާނޭ ކަމަށް މި ފިލްމު ދެއްކުމުގައި އިސްކޮށް ޙަރަކާތްތެރިވާ ޓީމުން ވަނީ ހާމަކޮށްފައެވެ.\nމި ފިލްމު ފުރަތަމަ ޕްރިމިއަރ ކޮށްފައިވަނީ މިއަހަރުގެ ސެޕްޓެމްބަރު މަހުގެ 10 ވަނަ ދުވަހު ޓޮރޮންޓޯ ފެސްޓިވަލްގައެވެ. އެ ފެސްޓިވަލްގައި މި ފިލްމު ޕްރިމިއާކުރުމުގެ ކުރިން ފިލްމުގެ ޓިކެޓްތައް ވެސް ވިކި ހުސްވި މި ފިލްމަކީ ފާޑުކިޔުންތެރިން އިންތިހާއަށް ތަޢުރީފްކޮށްފައިވާ ފިލްމެކެވެ. އެ ގޮތުން މިއީ އެމެރިކާގެ ކުރީގެ ނާއިބު ރައީސް އަލް ގޯ ދުނިޔެ ހޫނުވުމާ ދެކޮޅަށް ކުރެއްވި ކެމްޕޭން ދައްކުވައިދޭ އަދި އޮސްކާގެ އެންމެ މޮޅު ޑޮކިއުމެންޓްރީގެ އެވޯޑް ހާސިލުކޮށްފައިވާ،”އޭން އިންކޮންވީނިއަންޓް ޓްރޫތު” އަށް ވުރެ ބަލާލަން މާ ކަމުދާ ފިލްމެއް ކަމަށް ބެލުންތެރިންވަނީ އިއްތިފާޤްވެފައެވެ.\nމި ފިލްމުގެ ޕްރިމިއަރ ޝޯވ ގެ ޓިކެޓެއް 80 ރުފިޔާ އަށް ވިއްކާއިރު، ބާކީ ޝޯވތަކުގެ ޓިކެޓެއްގެ އަގަކީ 50 ރުފިޔާއެވެ.\nރާއްޖޭގައި މި ފިލްމު މި ފިލްމު ޕްރިމިއަރކުރުމުގެ ހަފްލާގައި ފިލްމުގެ ޑައިރެކްޓަރ ޖޯން ޝެންކް ބައިވެރިވެލައްވާނެއެވެ.


Adheeb ge mahsala beli gaazee kuhveri vaa akmah maakurin majileehuge raees vanee ninmaafa: Hailam – Iru\nތިމަރަފުށީގައި ފާރެއް ވެއްޓި މީހަކަށް އަނިޔާވެއްޖެ\nޓެރަރިޒަމްގެ އަމަލެއް ހުއްޓުވާ ބަޔަކު ހައްޔަރުކޮށްފި\nއައްޑޫގައި ފުލުހުން މީހަކަށް އަނިޔާކުރި މައްސަލައެއް ބަލަނީ\nއަދީބުގެ މައްސަލަ ބެލި ޤާޟީ ކުށްވެރިވާކަމަށް މާކުރިން މަޖިލީހުގެ ރައީސް ވަނީ ނިންމަވާފައި: ހައިލަމް\nކުރީގެ ނައިބް ރައީސް އަހުމަދު އަދީބުގެ މައްސަލަ ބެލި ޤާޒީ ކުށްވެރިވާކަމަށް މާކުރިން މަޖިލީހުގެ ރައީސް މުހައްމަދު ނަޝީދު ވަނީ ނިންމަވާފައި ކަމަށް ކްރިމިނަލް ކޯޓުގެ ކުރީގެ އިސް ގަޒީ އަހުމަދު ހައިލަމް ވިދާޅު ވެއްޖެއެވެ.\nހައިލަމް މިހެން ވިދާޅުވީ އަދީބުގެ މައްސަލަ ބެލި ކްރިމިނަލް ކޯޓްގެ ގާޒީ އިސްމާއީލް ރަޝީދުގެ މައްސަލަ ބަލަން ޖުޑީސަލް ސާވިސް ކޮމިޝަން (ޖޭއެސްސީ) އިން ނިންމެވުމާ ގުޅިގެންނެވެ.\nއެގޮތުން ހައިލަމް ކުރެއްވި ޓްވީޓެއްގައި ވިދާޅުވީ ފަނޑިޔާރު ޤާނޫނު ތަޠްބީޤު ކުރެއްވީ ފާޅުކަންބޮޑު ގޮތެއްގައި ގޯސްކޮށް ކަމަށް އިސްތިއުނާފީ މަރުޙަލާއިން ކަނޑައެޅުއްވުމުގެ ކުރިން، ޖޭއެސްސީން އެފަނޑިޔާރުގެ މައްސަލަ ބެލުމަކީ އިސްތިއުނާފީ މައްސަލައަށް ނުފޫޒު ފޯރުވުން ކަމަށެވެ.\nޖައިކާއިން އައްޑޫ ސިޓީ މަރަދޫ ސްކޫލަށް ހޭންޑް ސެނިޓައިޒާ އާއި މާސްކް ހަދިޔާކޮށްފި\nފަނޑިޔާރު ޤާނޫނު ތަޠްބީޤު ކުރެއްވީ ފާޅުކަންބޮޑު ގޮތެއްގައި ގޯސްކޮށް ކަމަށް އިސްތިއުނާފީ މަރުޙަލާއިން ކަނޑައެޅުއްވުމުގެ ކުރިން، ޖޭއެސްސީން އެފަނޑިޔާރުގެ މައްސަލަ ބެލުމަކީ އިސްތިއުނާފީ މައްސަލައަށް ނުފޫޒު ފޯރުވުން.\nޤާޟީ ކުށްވެރިވާކަމަށް މާކުރިން މަޖިލީހުގެ ރައީސް ވަނީ ނިންމަވާފައި. https://t.co/R8bWx87h3B\n— Ahmed Hailam (@AhmedHailam) July 15, 2020


ރެވެނިއު ސްޓޭމްޕް ޖެހުން ހުއްޓާލުމަށް ފާސްކޮށްފި | Sandhaanu\nރެވެނިއު ސްޓޭމްޕް ޖެހުން ހުއްޓާލުމަށް ފާސްކޮށްފި\nލިޔުންތަކުގައި ރެވެނިއު ސްޓޭމްޕު ޖެހުން ހުއްޓާލުމަށް ރައްޔިތުންގެ މަޖިލީހަށް ހުށައެޅި ބިލު ރައްޔިތުންގެ މަޖިލީހުގެ މުޅި ކޮމިޓީން ފާސްކޮށްފި އެވެ.\nބިލުގައި ބަޔާންކޮށްފައިވަނީ، ރެވެނިޔު ސްޓޭމްޕް ޖެހުމުގެ ނިޒާމު ހިންގުމަށްޓަކައި ހިނގާ ޚަރަދާ އަޅާބަލާއިރު ލިބޭ އާމްދަނީއަކީ އެކަށީގެންވާ އާމްދަނީއަކަށް ނުވާކަމަށެވެ.\nއެހެންކަމުން ރާއްޖޭގައި ވިޔަފާރިކުރުމަށް އޮތް ފުރުޞަތުތައް ލުއިފަސޭހަ ކޮށްދިނުމަށްޓަކައި ކަނޑައަޅާފައިވާ ސަރުކާރުގެ ސިޔާސަތުތަކުގެ ދަށުން، ޚިދުމަތް ހޯދާ ފަރާތްތަކަށް ލުއިފަސޭހަ ކޮށްދިނުމަށްޓަކައި، ރެވެނިއު ސްޓޭމްޕް ޖެހުމުގެ ނިޒާމު އުވާލުމަށް ނިންމެވީކަމަށްވެސް ބިލުގައިވެއެވެ.


thohoo – Esfiya – Dhivehi Vaahaka Site\nތިލޯބި ފިޔަވާ… ނުދެވޭނެ އެއްޗަކަށް ނޭދެން ތިލޯބި ފިޔަވާ! ނުވާނެ ކަމަކަށް ނޭދެން ތިގާތްކަން ފިޔަވާ! ނުރުހޭނެ ކަމެއް ނުކުރަން ތިބާދެކެ ލޯބިވުން ފިޔަވާ! ނުދެވޭނެ އެއްޗަކަށް ނޭދެން ތިބާގެ ވަގުތުކޮޅެއް ފިޔަވާ! ނުވާނެ...\nލޯބިވެޔޭކިޔާ އެތައްފޮނި ވާހަކަދައްކާ ކައިވެނި ކުރީ އެވާހަކަތައް ކިހިނެތް ހަނދާންނެތޭނީ؟ ކުދިން ލިބުނީމަވެސް ތިބާޔަށް ވަފާތެރިޔެއް ނުވެވުނު އެދުވަސްތައް ކިހިނެތްހަނދާންނެތޭނީ؟ ދޮގު ހަދާކަން އިނގޭތިސުވާލު ކުރީމަ ޖަވާބު އެކިވަރުގެ އަނިޔާއިން ލިބުނީމަ ކިހިނެތް...\nދިރިއުޅުމަކީ އުފާވެރި އެއްޗެއްކަން ތިބާކަން ހަދާދެނީ ހަމަނޭގޭހޭ؟ ކޮންމެދުވަހަކު ލޯމަތީގަ ތިބާގެ ސޫރައުޅޭކަން ހަމަނޭގޭހޭ؟ ކޮންމެ ރެޔަކު ހުވަފެނުގަ ތިބާކެނޑި ނޭޅި ފެންނަކަން ހަމަނޭގޭހޭ؟ ނޭވާލާ ކޮންމެ ފަހަރަކު ތިބާގެ ހިތްގައިމުވަސް ދުވާކަން...


Dhoani Hijack Kurun: Hayyaru Kuri Meehun Dhookohli Massala Isthiunaaf Kurany - Vaguthu\nމަސްވެރި ކަމަށް ނުކުމެ އުޅެނިކޮށް ފަސް ކުރި ދޯނި ހައިޖެކް ކުރި މައްސަލާގައި ހައްޔަރު ކުރި 16 މީހުން ދޫކޮށްލި މައްސަލަ އިސްތިއުނާފު ކުރުމަށް ނިންމާފައިވާ ކަމަށް ފުލުހުން ބުނެފިއެވެ.\nފުލުހުން މިއަދު ވިދާޅުވީ، ދޯންޏަކަށް ތޫނު އެއްޗެއްސާއި އެކު ބަޔަކު އެރި މައްސަލަ އަކީ ފުލުހުން ތަހުގީގު ކުރަމުންދާ މައްސަލައެއް ކަމަށާއި އެ މައްސަލައިގެ ވަށައިގެންވާ ހުރިހާ ކަމެއްވެސް ތަހުގީގު ތެރެއިން ބެލިގެން ދާނެ ކަމަށެވެ. ފުލުހުން ބުނީ އެ މައްސަލައާއި ގުޅިގެން އެކި ފަހަރު މަތިން ހައްޔަރު ކޮށްފައިވާ 16 މީހުންގެ ބަންދާއި މެދު ގޮތެއް ނިންމުމަށް ކޯޓަށް ހުށަހެޅުމުން ދޫކޮށްލާފައިވާ ކަމަށެވެ.\n"އެމީހުން ދޫކޮށްލި މައްސަލަ އިސްތިއުނާފު ކޮށްދިނުމަށް ޕްރިސެކިއުޓާ ޖެނެރަލް (ޕީޖީ) އޮފީހުގައި މިހާރު ވާނީ ދަންނަވާފަ" ފުލުހުން ވިދާޅުވިއެވެ.\nފުލުހުން ވިދާޅުވީ، މި މައްސަލައިގައި ގާނޫނާއި ގަވާއިދާ ހިލާފަށް ނުވަތަ މިފަދަ ކަންކަމުގައި ފުލުހުން އަމަލު ކުރާ އުސޫލުތަކާ ހިލާފަށް އެއްވެސް ކަމެއް ގޮސްފައިވާ ނަމަ، އެކަމެއް ފުލުހުންގެ ޕްރޮފެޝަނަލް ސްޓޭންޑާސް ކޮމާންށް އަށް ނުވަތަ ނޭޝަނަލް އިންޓެގްރިޓީ ކޮމިޝަނަށް ހުށަހެޅުން އެއީ އެންމެ ރަނގަޅު ގޮތް ކަމުގައި ދެކޭ ކަމަށެވެ.\nހައިޖެކް ކުރި އެ ދޯންޏަކީ ލ.ގަމުގެ މީހަކު މީގެ ދެއަހަރު ކުރިން ފަހުން ފައިސާ ދައްކާ ގޮތައް ވިއްކާލާފައިވާ ދޯންޏެކެވެ. އެދޯންޏަށް މިދިޔަ ހަފްތާގެ ތެރޭގައި ބަޔަކު އެރިއިރު ދޯނީގައި ތިބީ އައްޑޫ ސިޓީ ހިތަދޫ ބައެކެވެ.\nހަތް މިލިއަން ރުފިޔާ އަށް ވިއްކި ދޯންޏަށް އެއްވެސް މަހަކު ފައިސާ ދައްކާފައެއް ނުވެއެވެ. ފުރަތަމަ ދޯނި ގެންދިޔައީ ހަތްލައްކަ ރުފިޔާ ދެއްކުމަށް ފަހު ބާކީ ފައިސާ ބަހާލައިގެން ދައްކާ ގޮތައް އެއްބަސްވެގެންނެވެ.\nދޯންޏަށް ބަޔަކު ތޫނު ހަތިޔާރާއިއެކު އެރިކަމަށް ދޯނީގެ ފަޅުވެރިން ބުނި ނަމަވެސް ދޯނީގެ ވެރިފަރާތުން އެކަން ދޮގު ކުރެއެވެ.\nއޮކްޓޯބަރ 31, 2020 18:17\nއަމިއަލް ދޯނި ގެނައުމަކީ ހައިޖެކް ކުރުންތޯ! ފުލުހުންވެސް ޕްރޮފެސަނަލް ވާން އެބަޖެހޭ.\nއޮކްޓޯބަރ 31, 2020 20:59\nޖާބިރު އާއި އިދުރީސް ޖެހުނު މައްސަލައެއްގެ ރުޅި ކަމާ ގުޅުން ނެތް ބަޔަކަށް ބޭލުން ބަލައެއް ނުގަނެވޭ! ދޯނީގެ ފަޅުވެރިންނަށް އެނގިފައެއް ނެތް ލާރި ނުދައްކާ އޮތް ދޯންޔެއްކަމެއް!\nނޮވެމްބަރު 1, 2020 01:50\nމި ގަމުގަ އޮތް ސީސްޓަމް ފެއިލް ވެފައިވާ ކަމުގެ ނިޝާންތައް މިފެންނަނީ. ޝަރުޢީ ދާއިރާ އިސްލާހް ކުރުމުގެ ނަމުގައި އައިސް ލާދީނީ ސއކިއުލަރ ކަންކަން ގާއިމް ކުރުމުގެ ނަތީޖާ އަކީ އިންސާފް ނުލިބި އަމިއްލަޔައް އިންސާފު ހޯދަން ނުކުތުން. ސަދޫމްގެ ކޯޓުތަކެކޭ އެއްފަދަ މި ގައުމުގެ ކޯޓުތައް


SunOnline: Madhanee ijuraaathuge bill ah aanmunge hiyaalu hoadhan hulhuvaalaifi\nމުއާވިޔަތު އަންވަރު 12 Dec 2019, 20:05\nއެޓާނީ ޖެނަރަލް އިބްރާހިމް ރިއްފަތު: ސަރުކާރުގެ ފަރާތުން އޭޖީ އޮފީހުން ހުށަހަޅާފައިވާ މަދަނީ އިޖުރާއަތުގެ ބިލަށް އާންމުންގެ ހިޔާލަށް ވަނީ ހުޅުވާލާފައި -- ސަން ފައިލް ފޮޓޯ/ ފަޔާޒު މޫސާ\nސަރުކާރުން ރައްޔިތުންގެ މަޖިލީހަށް ހުށަހަޅާފައިވާ މަދަނީ އިޖުރާއަތުގެ ބިލާ ގުޅޭ ގޮތުން އާންމުންގެ ހިޔާލަށް މިއަދު ހުޅުވާލައިފި އެވެ.\nމަޖިލިސް ޗުއްޓީއަށް ދިއުމުގެ ކުރިން ފުރަތަމަ ކިއުން އިއްވާފައިވާ އެ ބިލު އިތުރަށް ދިރާސާކޮށް ކޮމެޓީ މަރުހަލާ ފަށާނީ އަންނަ އަހަރުގެ މަޖިލިސް ފުރަތަމަ ދައުރު ފެށުމުންނެވެ.\nއެޓާނީ ޖެނަރަލްގެ އޮފީހުން ބުނީ، އެ ބިލަށް ޢާންމުންގެ ހިޔާލު ހޯދުމަށް ހުޅުވާލާފައިވަނީ، ކޮމެޓީ މަރުހަލާގައި ވީހާވެސް ގިނަ ފަރާތްތަކެއްގެ ޚިޔާލު ހޯދައި، އެ ޚިޔާލުތަކަށް ބިނާކޮށް، ބިލު މުރާޖައާކޮށް އިސްލާހު ކުރުމަށްޓަކައި ކަމަށެވެ.\nމަދަނީ އިޖުރާއަތުގެ ބިލަކީ، މަދަނީ މައްސަލަތަކުގައި ޢަމަލުކުރާނެ އިޖުރާއަތުތައް ބަޔާންކުރާ ޤާނޫނެއް ނެތުމުގެ ސަބަބުން، މަދަނީ ޢަދުލުގެ ނިޒާމުގައި އުފެދިފައި އޮތް ހުސްކަން ފޫބައްދައި، އެ ނިޒާމުގައި ހިމެނޭ އެންމެހައި ކޯޓުތަކުން އެ ކޯޓުތަކަށް ހުށަހެޅޭ ދަޢުވާތައް ޢަދުލުވެރިކަމާއި ހާމަކަމާއެކު ބެލުމަށް މަގުފަހިކޮށްދިނުމަށް ހުށަހެޅި ބިލެއް ކަމަށް އޭޖީ އޮފީހުން ވަނީ ބުނެފަ އެވެ.\nއެ ބިލް މިހާރު ފަރުމާކޮށްފައިވަނީ މައްސަލަތަކުގައި ހިމެނޭ ފައިސާގެ ޢަދަދާއި އުފެދިފައިވާ ޚުޞޫމާތުގެ ކުޑަބޮޑުމިނަށާއި، ޚަޞްމުންގެ މާލީ ޙާލަތަށް ރިޢާޔަތްކޮށް، އެކަށީގެންވާ އަވަސް މިނެއްގައި މައްސަލަތައް ބެލި އެ މައްސަލަތަކާމެދު ގޮތެއް ނިންމޭނެ އުޞޫލުތަކެއް ކަނޑައަޅައިދީ، ތަހުޒީބީ މުޖުތަމަޢުތަކުގައި ބަލައިގަނެފައިވާ ފަދަ ލުއިފަސޭހަ އަދި ހަރުދަނާ ނިޒާމުތަކުގެ މައްޗަށް ބިނާކޮށް، ރާއްޖޭގެ މަދަނީ ޢަދުލުގެ ނިޒާމު ބައްޓަންކުރުމަށްޓަކައި ކަމަށް ވެސް އޭޖީ އޮފީހުން ވަނީ ބުނެފަ އެވެ.\nބިލްގައި ހިމަނާފައިވާ މައިގަނޑު ކަންކަން:\n- ކޯޓަށް މައްސަލަ ހުށަހަޅާނެ ގޮތާއި، ދަޢުވާ ފޯމާއި، ޖަވާބު ފޯމާއި، ބަޔާންތަކާއި އަދި ހުށަހަޅަންޖެހޭ ލިޔުންތައް ހުށަހަޅާނެ ގޮތްތައް.\n- ޚަޞްމުންނާގުޅޭ އުސޫލުތައް ކަނޑައެޅުން؛\n- މައްސަލަތައް ބެލުމުގައި ކޯޓުތަކުގެ ބާރުތަކާއި ޒިންމާތައް ކަނޑައެޅުން؛\n- ކޯޓަށް މައްސަލައެއް ހުށަހެޅުމުން އެ މައްސަލައާ މެދު ކޯޓުން ޢަމަލުކުރަންޖެހޭ ގޮތް.\n- މައްސަލައާގުޅޭ ލިޔުންތައް ހާމަކުރުމާއި ކިތާބީ ހެއްކާއި ޝަފަހީ ހެކި އަދި ޚަބީރުންގެ ހެކިބަސް ނެގުމާއި އެނޫން ހެކިންގެ ހެކިބަސް ނެގުމުގައި ޢަމަލުކުރާނެ އިޖުރާއަތު ކަނޑައެޅުން؛\n- ޝަރީޢަތާ ގުޅިގެން ހިނގާ ޚަރަދު ޚަޞްމުންގެ މެދުގައި އުފުލަންޖެހޭ ގޮތްތައް ކަނޑައެޅުން؛\n- ކޯޓު އަމުރަށް އެދޭނެ ގޮތާއި، ވަގުތީ އަމުރަށް އެދުމާއި ވަގުތީ އަމުރު ނެރުމުގައި ޢަމަލުކުރާނެ އިޖުރާއަތު ކަނޑައެޅުން؛\n- ޙުކުމުގައި ފުރިހަމަވާންޖެހޭ ކަންކަމާއި، މައްސަލަ އިސްތިއުނާފުކުރުމާއި، ޚާއްޞަ ޙާލަތްތަކުގައި މައްސަލަ މުރާޖަޢާކުރުމުގެ އުސޫލުތައް ބަޔާންކުރުން؛\n- ޙުކުމް ތަންފީޒުކުރުމުގައި ޢަމަލުކުރާނެ އިޖުރާއަތުތައް ކަނޑައެޅުން\n- ރާއްޖެއިން ބޭރުގެ ކޯޓުތަކުން ކުރާ ޙުކުމްތައް ރާއްޖޭގައި ބަލައިގަނެ ތަންފީޛުކުރެވޭނެ ޙާލަތްތައް ކަނޑައެޅުން.\nއެ ބިލާ ގުޅޭގޮތުން ޚިޔާލު ހުށަހަޅުއްވަން ބޭނުންވާ ފަރާތްތަކުން މިމަހުގެ 31 ކުރިން އޭޖީ އޮފީހަށް އީ-މެއިލް ([email protected]) އަށް ހިޔާލު ފޮނުވުމަށް ވަނީ އެދިފަ އެވެ.


Club in Mourinho aa medhu hih hama jehey: Agent\nހޯސޭ މޮރީނިއޯ: ފޮޓޯ\nމެންޗެސްޓާ ޔުނައިޓެޑްގެ ކޯޗު ހޯސޭ މޮރީނިއޯ އެ ކްލަބްގައި ހުރީ އުފަލުން ކަމަށް އޭނާގެ އޭޖެންޓް ޖޯޖް މެންޑޭޒް ބުނެފި އެވެ.\nމެންޗެސްޓާ ޔުނައިޓެޑްގެ ކޯޗު ހޯސޭ މޮރީނިއޯ އެ ކްލަބްގައި ހުރީ އުފަލުން ކަމަށް އޭނާގެ އޭޖެންޓް ޖޯޖް މެންޑޭޒް ބުނެފި އެވެ. މެންޑޭޒް މިހެން ބުނެފައި މިބަނީ ދާދިފަހުން އިނގިރޭސި މީޑިއާތަކުން މޯރިނިއޯ އާ ގުޅިގެން ރިޕޯޓް ކޮއްފައިވާ މައްސަލަތަކާގުޅިގެން ވާހަކަ ދައްކަމުންނެވެ.\nއިނގިރޭސި މީޑިއާތަކުން ރިޕޯޓްކުރާ ގޮތުގައި ޔުނައިޓެޑުން ދެން އެ ޓީމުގެ ކޯޗަކަށް ގެންނަން މަސައްކަތްކުރާނީ ޓޮޓެންހަމް ހޮޓްސްޕާސްގެ ކޯޗު މައުރީސިއޯ ޕޮޗެޓީނޯ އެވެ. މިދިޔަ ހަފްތާގައި އޮތް ޔުނައިޓެޑުގެ ބޯޑް މެމްބަރުންގެ ބައްދަލުވުމުގައި ޔުނައިޓެޑްގެ ބައެއް ވެރިން ވަނީ މި ސީޒަނުގައި މޮރީނިއޯއާ އެކު ކުރިއަށް ދިއުމަށް ފަހު ރަނގަޅު ބަދަލެއް ނުފެނިއްޖެނަމަ ޕޮޗެޓީނޯ ގެންނަން ކުރާ މަސައްކަތްތައް ވަރުގަދަ ކުރުމަށް ނިންމައިފަ އެވެ.\n"އެ ވާހަކަތަކުގައި އެއްވެސް ހަގީގަތެއް ނެތް. ޔުނައިޓެޑްގައި މޮރީނިއޯ ހުރީ އުފަލުން. ކްލަބުން ވެސް އޭނާއާ މެދު ހިތްހަމަ ޖެހޭ. މޮރީނިއޯގެ އެބައޮތް ޔުނައިޓެޑާ އެކު ދިގު މުއްދަތެއްގެ އެއްބަސްވުމެއް. މޮރީނިއޯ އަންނަނީ ކާމިޔާބު ހޯދާނެ ޓީމެއް ބިނާކުރަމުން،" މެންޑޭޒް ބުންޏެވެ.\nމެންޗެސްޓާ ޔުނައިޓެޑް ކުޅިވަރު ފުޓްބޯޅަ\nކަނޑުހުޅުދޫ މެޖިސްޓްރޭޓްގެ ޖިންސީ ފުރައްސާރައިގެ މައްސަލައެއް ބަލަނީ\nކުއްޖާގެ ބައްޕަ މާލެ އައީ ރޭޕްކުރި ކަމުގެ ރިޕޯޓްކުރި ފަހުން: ކައުންސިލް\nކުޑަކުއްޖާ ރޭޕް ކުރި މައްސަލައިގައި ބާއްވާ ކޮމެޓީ ސިއްރެއް ނުކުރެވޭނެ: އިބްރާ


"Vaguthu" Gai Vaguthee Gothun Masaiykaiy Kuraane Noosverin Hoadhanee - Vaguthu\n"ވަގުތު" ގައި ވަގުތީ ގޮތުން މަސައްކަތް ކުރާނެ ނޫސްވެރިން ހޯދަނީ\nރާއްޖޭގެ ދެވަނަ އަށް އެންމެ މަގުބޫލް އޮންލައިން ނޫސް ކަމަށްވާ "ވަގުތު" ގައި އެއްމަސް ދުވަހުގެ މުއްދަތައް މަސައްކަތް ކުރާނެ ނޫސްވެރިން ހޯދަން އިއުލާން ކޮށްފިއެވެ.\n"ވަގުތު" އިން ކޮށްފައިވާ އިއުލާނެއްގައި ބުނެފައި ވަނީ މިމަހުގެ 19 ވަނަ ދުވަހުން ފެށިގެން އަންނަ މާޗް މަހުގެ 18 ވަނަ ދުވަހާއި ހަމައަށް "ވަގުތު" ގައި މަސައްކަތް ކުރާނެ ފަސް ނޫސްވެރިން ބޭނުންވާ ކަމަށެވެ.\nވަގުތީ ގޮތުން މަސައްކަތް ކުރާނެ ނޫސްވެރިންގެ ކިބައިގައި ހުންނަން ޖެހޭ ޝަރުތުތަކުގެ ތެރޭގައި އޯލެވެލް އިމްތިހާންގައި އިނގިރޭސި އަދި ދިވެހިން ބީ ފާސް ހިމެނޭ ގޮތައް ތިން މާއްދާ އިން ފާސްވެފައިވާ މީހަކަށް ވުން ނުވަތަ ނޫސްވެރިންކަމާއި ގުޅުން ހުރި ދާއިރާއެއްގައި މަދުވެގެން އެއް އަހަރު ދުވަހު މަސައްކަތް ކޮށް ތަޖުރިބާ ލިބިފައިވާ މީހަކަށް ވުން ހިމެނެއެވެ. ނުވަތަ ނޫސްވެރިކަމާއި ގުޅުން ހުރި ދާއިރާ އަކުން ތައުލީމް ހާސިލް ކުރަމުންދާ މީހަކަށް ވާން ޖެހޭނެއެވެ.\nވަޒީފާ އަށް ކުރިމަތިލާ މުވައްޒަފުންގެ މުސާރަ ކަނޑައަޅާނީ ދެފަރާތުގެ ދެމެދުގައި މަޝްވަރާ ކުރެވިގެން ދެފަރާތުން އެއްބަސްވާ ގޮތަކަށެވެ.\n"ވަގުތު" ގެ އޮފިޝަލަކު ވިދާޅުވީ ވަގުތީ ގޮތުން "ވަގުތު" ގައި މަސައްކަތް ކުރާ މުވައްޒަފުންނަކީ ޕާޓްޓައިމްކޮށް މަސައްކަތް ކުރާ މުވައްޒަފުންނަށް ވީނަމަވެސް ފުރުސަތު އޮންނާނެއެވެ. އަދި ވަގުތީ ގޮތުން ވަޒީފާ ދޭ ފަސް މުވައްޒަފުންގެ ތެރެއިން ދެ މުވައްޒަފުންނަކީ މާލޭގައި ތިބި މީހުންނަށް ނުވި ނަމަވެސް ވަޒީފާގެ ފުރުސަތު އޮންނާނެ ކަމަށް އޮފިޝަލް ވިދާޅުވިއެވެ.\n"ފަސް މުވައްޒަފުންގެ ތެރެއިން ދެ މުވައްޒަފަކަށް އަޅުގަނޑުމެން ފުރުސަތު ދޭނަން މާލެ ފިޔަވައި އެހެންތަނެއްގައި ދިރިއުޅުއްވި ނަމަވެސް. އިންޓަނެޓް ލިބޭ ހިސާބެއްގައި ހުރިއްޔާ ވަޒީފާ ހަމަޖައްސައިދޭނަން. އެއީ ރާއްޖޭގައި ރަށެއްގައި ހުރި ބޭފުޅަކަށް ވިޔަސް ނުވަތަ ރާއްޖެ އިން ބޭރުގައި ދިރިއުޅުއްވާ ބޭފުޅަކަށް ވީނަމަވެސް މައްސަލައެއް ނެތް." އޮފިޝަލް ވިދާޅުވިއެވެ.\nވަގުތީ ގޮތުން "ވަގުތު" ގައި މަސައްކަތް ކުރައްވަން ޝައުގުވެރިވާ ފަރާތްތަކުން މިމަހުގެ 17 ވަނަ ދުވަހުގެ 14:00 ގެ ކުރިން ސީވީ ފޮނުއްވާނީ [email protected] އަށެވެ. އަދި އިތުރު މައުލޫމާތެއް ސާފުކުރައްވަން ބޭނުންފުޅުވާނަމަ ގުޅުއްވާނީ "ވަގުތު" ގެ ނަމްބަރު 9944438 އަށެވެ.\nކެމްޕޭން އިސްތިހާރު ކުރުމަށް "ވަގުތު" އިން އަގުހެޔޮ ޕެކޭޖްތަކެއް ތަޢާރަފްކޮށްފި\nއެމްއެމްޕީއާރްސީ ފައިސާ "ވަގުތު" މުވައްޒަފަކަށް ލިބިފައެއް ނުވޭ – ވަގުތު\nފެބުރުއަރީ 14, 2018 13:30\nވަގު ނޫހެއްތީ.... މީހުން ނުލިބޭނެ.. ދޮގު ވާހަކަ ފަތުރަނީ\nފެބުރުއަރީ 14, 2018 18:18\nވަޒީފާ ނެތް އެތައްބައެއް އެބައުޅޭ. ވަގަސް އޮޅަސް ތި ކަމަށް އެތަށްބަޔަކު ކުރިމަތިލާނެ. އަނގަޔާ އަތާދިމާނުވާއިރު ވަގެއް އެހެންއެއްޗެއް ނޯންނާނެ.\nފެބުރުއަރީ 14, 2018 13:32\nދޮގު ވާހަކަ ފަތުރާ ތީ މީހަކު ނުވާނެ. ނޫސް ވެރިންނަކީ މިނިވަން ބަޔެ\nފެބުރުއަރީ 14, 2018 14:35\nވަގުތަށް ވުރެ ވަގުތުން ވަގުތަށް އެކި ޙަބަރުތައް ގެނެސްދޭ އޮންލައިން ނޫހެއް ނެތް. ސޯ ފާޑު ކިޔުން އަމާޒުވާނެ... ކީޕްއިޓް އަޕް، ހިލޭ ސާބަހަށް ވެސް ވަގުތަށް މަސައްކަތް ކޮށްދޭން ބޭނުންވޭ\nފެބުރުއަރީ 14, 2018 17:26\nޢެންމެ ކިޔާހިތްވާ ނޫސް ވަގުތު\nފެބުރުއަރީ 14, 2018 19:45\nއަހަރެން ވަރަށް ބޭނުން . އެކަމަކު ކަން ދިމާކުރި ގޮތުން ދިރިއުޅެނީ ރާއްޖޭން ބޭރުގަ . އެކަމަކު ބަރާބަރަށް މި ނޫސް ކިޔަން . ވަރަށް ރަނގަޅު ޚަބަރުތައް ވެސް. އަދި އެހާމެ އަވަސް ގެނެސްދޭ ލެއްވެސް. ދޮގު ޚަބަރު ނުފަތުރާތި . އެއީ ނަސޭހަތަކީ .\nފެބުރުއަރީ 14, 2018 20:01\nޥަރަށްސަޅި ވަގުތު... ވަރަށް ޕީސް ކޮށް ހަބަރުކިާލެވޭ ނޫހެއް.... އެކި ކަހަލަ އެކި ތަހަތަކަށް ސަޅި.. ބަޓް ތި ޗާންސް ނުބައި ވަގުތަކު ތި ހުޅުވާލީ...


Asset Recovery Commission aai Dhekolhah BML in Kuraa Dhauvaage Aduehunthah Nimmaalaifi\nބީއެމްއެލްގެ ހެޑް އޮފީސް.\nއެސެޓް ރިކަވަރީ ކޮމިޝަނާ ދެކޮޅަށް ބީއެމްއެލުން ކުރާ ދައުވާގެ އަޑުއެހުންތައް ނިންމާލައިފި\nކޮރަޕްޝަނުގެ މައްސަލަތައް ބެލުމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު އުފައްދަވާފައިވާ އެސެޓް ރިކަވަރީ ކޮމިޝަނާ ދެކޮޅަށް ބޭންކް އޮފް މޯލްޑިވްސް (ބީއެމްއެލް) އިން ކުރި ދައުވާގެ އަޑުއެހުންތައް މިއަދު ނިންމާލައިފި އެވެ.\nއެސެޓް ރިކަވަރީ ކޮމިޝަނާ ދެކޮޅަށް ބީއެމްއެލް އިން ދައުވާކުރަނީ، ތަހުގީގަށް މައުލޫމާތު ދޭންޖެހޭނީ ކޯޓު އަމުރެއްގެ ދަށުން ކަމަށް ކަނޑައެޅުމަށެވެ. އޭގެ އިތުރުން ކޯޓް އަމުރެއް ނެތި މައުލޫމާތު ނުދީގެން އެއްވެސް މުވައްޒަފަކާ ދެކޮޅަށް ފިޔަވަޅު ނޭޅޭނެ ކަމަށް ކަނޑައަޅައިދިނުމަށް ވެސް ބީއެމްއެލުން އެދެއެވެ.\nޝަރިއްޔަތުގެ އަޑުއެހުންތައް ނިންމާލެއްވުމަށް ފަހު އެ މައްސަލަ ބައްލަވާ ސިވިލް ކޯޓުގެ އިސް ގާޒީ އަބްދުﷲ އަލީ ވިދާޅުވީ ދެން އޮންނާނީ ހުކުމް އިއްވުން ކަމަށެވެ. އެގޮތުން އަންނަ މަހުގެ ކުރީކޮޅު ނުވަތަ އީދު ބަންދަށް ފަހު ކަމަށް ވެސް ގާޒީ ވިދާޅުވި އެވެ.\nއެންޓި-ކޮރަޕްޝަން ކޮމިޝަން (އޭސީސީ) އިން ތަދައްޚުލްވެފައިވާ އެ މައްސަލައިގެ އަޑުއެހުންތައް މިއަދު ނިންމާލީ، އެ މައްސަލަ ވަކިގޮތަކަށް ނިމެންދެން ކޯޓު އަމުރަކާ ނުލާ އެއްވެސް މައުލޫމާތެއް ނުދިނުމަށާއި އަދި އެކަމާ ގުޅިގެން އެއްވެސް މުވައްޒަފަކާ މެދު ފިޔަވަޅެއް ނޭލޭނެކަން ކަނޑައަޅައި ވަގުތީ އަމުރެއް ނެރެދިނުމަށް ވެސް ބީއެމްއެލުން އެދުނެވެ. ނަމަވެސް ކޯޓުން ވަނީ އެފަދަ އަމުރެއް ނެރެދެވެން ނެތް ކަމަށް ކަނޑައަޅާފަ އެވެ.\nބީއެމްއެލް ކޮރަޕްޝަން އެސެޓްސް ރިކަވަރީ ކޮމިޝަން ސިވިލް ކޯޓު


ފަހުރުވެރި އާއިލާއެއް ބިނާ ކުރެވޭނީ އިސްލާމީ ސައްހަ އަގީދާއަށް ކުދިން ތަރުބިއްޔަތު ކޮށްގެން: ރައީސް – Haftha\nMon, 1 June, 2020, 5:47 pm\nފަހުރުވެރި އާއިލާއެއް ބިނާ ކުރެވޭނީ އިސްލާމީ ސައްހަ އަގީދާއަށް ކުދިން ތަރުބިއްޔަތު ކޮށްގެން: ރައީސް\nފަހުރުވެރި އާއިލާއެއް ބިނާކުރުމަށް، އިސްލާމްދީނުގެ ސައްހަ އަގީދާގެ މަތީގައި ތުއްތު ކުދިން ތަރުބިއްޔަތު ކުރަންޖެހޭ ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވިދާޅުވެއްޖެއެވެ.\nރައީސް އެހެން ވިދާޅުވީ، މިއަދު ފާހަގަކުރާ ރާއްޖޭގެ ކުޑަކުދިންގެ ދުވަހުގެ މުނާސަބަތުގައި އެމަނިކުފާނު ފޮނުއްވި ތަހުނިޔާގެ ހިތާބުގައެވެ.\nރައީސް ވިދާޅުވީ، އިސްލާމްދީނުގެ ސައްހަ އަގީދާގެ މަތީގައި، ތުއްތު ކުދިން ތަރުބިއްޔަތު ކުރެވިގެން ނޫނީ، ފަހުރުވެރި އާއިލާއެއް ބިނާކުރުމަށް، ދެކޭ ހުވަފެން ހަގީގަތަކަށް ނުހެދޭނެ ކަމަށެވެ.\nއަދި ބަނަވެފައިވާ ސާނީ މުޖްތަމައުގައި ފެތުރެމުންދާ، ބައިބައިކުރުމާއި ފަސާދަކުރުމުގެ ފިކުރުތަކުން ދަރީން ދުރުހެލިކޮށް، އެކުވެރިކަމާއެކު ލާމެހިގެން އުޅުމުގެ ވިސްނުން އަށަގެންނުވޭނީ، އެގޮތުގައި ދަރިން ތަރުބިއްޔަތު ކޮށްގެންކަން އެމަނިކުފާނު ވިދާޅުވިއެވެ.\nރައީސް އިތުރަށް ވިދާޅުވީ، ދިވެހި ކޮންމެ އާއިލާއަކަށް އުފަންވާ ކޮންމެ ކުއްޖަކީވެސް، އެންމެ ޅަފަތުން ފެށިގެން އާއިލީ ލޯތްބާއި އޯގާތެރިކަން ލިބޭނެ ކުދިންކަން ކަށަވަރު ކުރުމަކީ، ސަރުކާރުގެ ވަރަށް މުހިންމު މަގްސަދެއް ކަަމަށެވެ.\nއަދި މި ސަރަހައްދުގެ ޤައުމުތަކުގެ ކުޑަކުދިންގެ ހާލަތާ އަޅައިބަލާއިރު، ރާއްޖޭގެ ކުޑަކުދިންގެ ހާލަތު ނިސްބަތުން ރަނގަޅުކަން ފާހަގަކުރައްވާ ރައީސް ވަނީ، ދިވެހި ކުޑަކުދީންގެ ހާލަތު ރަނގަޅު ކުރުމަށްޓަކައި، އިތުރަށް ހަރުދަނާ ކުރަންޖެހޭ ބައެއް ކަންތައް އެބަހުުރިކަން ފާހަގަކުރައްވައިފައެވެ.\n“އެގޮތުން މިވަގުތު އެންމެ އިސްކަންދީގެން، ސަރުކާރުން ކުރަން ބޭނުންވާ އެއްކަމަކީ، ކުޑަކުދިންގެ ޙައްޤުތައް ރައްކާތެރިކުރުމުގެ ޤާނޫނެއް ފާސްކުރުމެވެ.،” ރައީސް ވިދާޅުވެފައިވެއެވެ.\nއެމަނިކުފާނުގައި ހިިތާބުގައި އިތުރަށް ވިދާޅުވީ، ރާއްޖޭގެ މިހާރުގެ އާބާދީގެ ނިސްބަތުން ބަލާއިރު، އާބާދީގެ ވަރަށް ބޮޑު އިންސައްތައަކީ ކުޑަކުދިން ކަމަށާއި މި ޤައުމުގެ ހުރިހާ ކަމެއް، މާދަމާ ފުރޮޅިގެން ދާނީ، މިއަދުގެ ކުޑަކުދިންގެ ގޮތުގައި މިއޮތް ޖީލުގެ އަތްމައްޗަށް ކަމަށެވެ.\nއެގޮތުން، މިއަދުގެ ތުއްތު ކުދިންނަކީ އަންނާން އޮތް ޖީލުގެ ފެށުން ކަމަށްވީތީ، އެކުދީންގެ ސިއްހީ ދުޅަހެޔޮކަމާއި، ޖިސްމާނީ ހަށިހެޔޮކަމަށް، ހެޔޮ ބަދަލުތަކެއް ގެނެސްދޭންޖެހޭ ކަމަށާއި ވަކީން ޚާއްޞަކޮށް، އެކުދީންނަށް ހެޔޮލަފާ ތަރުބިއްޔަތެއް ދިނުމަށް، ވަރަށް ބޮޑު އިސްކަމެއް ދޭންޖެހޭ ކަމަށް ރައީސް ވިދާޅުވިއެވެ.\nއެމަނިކުފާނު އިތުރަށް ވިދާޅުވީ، ހަށިހެޔޮ ދުޅަހެޔޮ ޒުވާން ޖީލެއް ބިނާކުރުމަށްޓަކައި، ރަސްމީ ތަޢުލީމީ ނިޒާމުގެ ތެރެއިން، ކުޑަކުދިންގެ ސިއްހަތު ބެލޭނެ ދާއިމީ އިންތިޒާމުތަކެއް ހަމަޖެއްސުމަކީ، ވަރަށް ބޮޑު އިސްކަމެއް ދީގެން ކުރަންޖެހޭ ކަމަށެވެ.\n“ސުޕާރީއާއި، އެނަރޖީ ބުއިންތަކާއި، ހަކުރު ގިނަ ބުއިންތަކާއި، ޞިއްޙަތަށް ނުރަނގަޅު ތައްޔާރީ ކާނާގެ ބާވަތްތަކާ، ތުއްތު ކުދިން ދުރުކުރުމަށްޓަކައި، ކޮންމެ މަންމަޔަކާއި ބައްޕައެއް އަދި ކޮންމެ ބެލެނިވެރިއަކުމެ، ފަރުދީ ޒިންމާ އުފުލުމަށް އަޅުގަނޑު އިލްތިމާސް ކުރަމެވެ.،” ރައީސްގެ ހިތާބުގައި ވިދާޅުވެފައިވެއެވެ.


Rajje in China ah etherekuraa mahun duty kandaalanee\nރާއްޖޭން ޗައިނާއަށް އެތެރެކުރާ މަހުން ޑިއުޓީ ކަނޑާލަނީ\nމަހުގެ 400 ބާވަތްތަކުން ޑިއުޓީ ކެނޑޭނެ\nމިހާރު މަހުން 50 ޕަސެންޓް ޑިއުޓީ ނަގާނެ\nމި އަހަރު ތެރޭގައި އެއްބަސްވުމަކަށް އަންނާނެ\nއިކޮނޮމިކް މިނިސްޓަރު ސައީދު ވިޔަފާރިވެރިންނާ މުހާތަބު ކުރައްވަނީ.--އަވަސް ފޮޓޯ: އިބްރާހިމް ޝާބިލް\nރާއްޖޭން ޗައިނާ އަށް އެތެރެކުރާ މަހުން ޑިއުޓީ ނެގުން ހުއްޓާލަން ޗައިނާ-ރާއްޖެ މިނިވަން ވިޔަފާރީގެ އެއްބަސްވުމުގައި މަޝްވަރާކުރަމުންދާ ކަމަށް އިކޮނޮމިކް މިނިސްޓަރު މުހައްމަދު ސައީދު މިއަދު ވިދާޅުވެއްޖެ އެވެ.\nޗައިނާ-ރާއްޖެ މިނިވަން ވިޔަފާރީގެ އެއްބަސްވުމާ ބެހޭ ގޮތުން ރާއްޖޭން މުދާ އެތެރެކޮށް އަދި ބޭރުކުރާ ވިޔަފާރިވެރިންނަށް މައުލޫމާތު ދިނުމަށް ކަސްޓަމްގައި މިއަދު ބޭއްވި ބައްދަލުވުމަށްފަހު މިނިސްޓަރު ސައީދު ވިދާޅުވީ މިނިވަން ވިޔަފާރީގެ އެއްބަސްވުމަކަށް މިއަހަރު ތެރޭގައި ޗައިނާއާއެކު އައުމަށް މަޝްވަރާތައް ފަށާފައިވާއިރު މިއެއްބަސްވުމުގެ ސަބަބުން ރާއްޖޭން އެ ގައުމަށް އެތެރެކުރާ 400 އަށްވުރެ ގިނަ މަހުގެ އެކި ބާވަތްތަކަށް ޑިއުޓީ ނެގުން ހުއްޓާލާނެ ކަމަށެވެ.\n"މިހާރު ރާއްޖޭން 400 އަށްވުރެ ގިނަ ބާވަތްތައް ހިމެނޭ. އަޅުގަނޑުމެން އެދިފައިވާނެ ސުން ޕަސެންޓް މަހަށް ބޭންދުން. މީގެ މާނައަކީ އެއްވެސް ޗާޖެއް ނެތި ކަނޑު ގޮވާމުގެ ބާވަތްތައް ވެސް ޗައިނާ އަށް އެތެރެ ކުރުން. އަށް ވަރަށް އީޖާބީ ޖަވާބެއް ލިބިފައި އޮތީ. އެކަން އިރާދުކުރެއްވިއްޔާ ވާނެ،" ސައީދު ވިދާޅުވި އެވެ.\nއިކޮނޮމިކް މިނިސްޓްރީން ކުރިއަށް ގެންދާ މި ބައްދަލުވުމުގައި 250 ވިޔަފާރިވެރިންނަށް ދައުވަތު ދީފައިވެ އެވެ. ނަމަވެސް މިއަދުގެ ބައްދަލުވުމުގައި ބައިވެރިވެފައިވަނީ މަދު ވިޔަފާރިވެރިން ތަކެވެ. މި ބައްދުވުންތައް ދެ ތިން ހަފުތާއަށް ކުރިއަށް ދާނެ އެވެ.\nމިނިސްޓަރު ސައީދު ވިދާޅުވީ މި ބައްދުވުމުގެ ސަބަބުން ޗައިނާއަށް މުދާ އެތެރެކޮށް ބޭރުކުރާ ވިޔަފާރިވެރިންނަށް ލުއި ގޮތްތަކެއް ހެދޭނެ ކަމަށެވެ.\n"މި ބައްދަލުވުމުގެ މައިގަނޑު ސަބަބަކީ އިމްޕޯޓަރުންނާއި އެކްސްޕޯޓަރުންނަށް ހުރި ދަތިތައް އައިޑެންޑިފައި ކުރުން. މި އެކްސަސައިޒްއަކީ ރައީސް އަބްދުﷲ ޔާމީންގެ އެދިލެއްވުމަކަށް މިނިސްޓްރީން ކުރިއަށް ގެންދަނީ. މީގެ މަގުސަދަަކީ ވިޔަފާރިވެރިންނަށް ހުރި ދަތިތައް ފްރީޓްރޭޑް އެގްރީމެންޓަކަށް ދާއިރު ދެނެގަތުން. އަދި އެއަށް ހައްލު ހޯދުން،" ސައީދު ވިދާޅުވި އެވެ.\nޗައިނާ-ރާއްޖެ ފްރީޓްރޭޑް އެއްބަސްވުމުގައި ބައިވެރިވި ބައެއް ބައިވެރިން.--އަވަސް ފޮޓޯ: އިބްރާހިމް ޝާބިލް\nމިނިސްޓަރު ސައީދު ވިދާޅުވީ މި އެއްބަސްވުމުގެ ސަބަބުން ހަމައެކަނި ފައިދާ ލިބޭނީ ޗައިނާއަށް މުދާ އެތެރެކުރާ ވިޔަފާރިވެރިންނަށް އެކަނި ނޫން ކަމަށެވެ. އެ ގައުމުން ރާއްޖެއަށް މުދާ އެތެރެކުރާ ވިޔަފާރިވެރިންނަށް ވެސް ފައިދާ އޮންނާނެ ކަމަށް ސައީދު ވިދާޅުވި އެވެ.\n"މިސާލަކަށް މޯލްޑިވިއަން ވެސް އެބަ އުދުހޭ ޗައިނާގެ ފަސް ސަރަހައްދަކަށް. މެގަވެސް އެބަކުރޭ. އަދި އިތުރު އެއާލައިންތައް ވެސް ކުރިއަށް އޮތް ތާނގައި ފަށާނެ. މިގޮތަށް ކުރާއިރު މުސްތަގުބަލުގައި ކުރާއިރު މެއިންޓަނަސްގެ ކަމަށްވެސް މި ޖެހެނީ ރާއްޖެއަށް އަންނަން. އަޅުގަނޑުމެން އެބަ މަޝްވަރާކުރަން އެއާލައިންތައް މި އެއްބަސްވުމުގެ ދަށުން އެހެން ސިޓީތަކަށް ދަތުރުކުރަން ވެސް،" ސައީދު ވިދާޅުވި އެވެ.\nޗައިނާއާއި ރާއްޖެއާ ދެމެދު މިހާރު ފަށާފައިވާ މިނިވަން ވިޔަފާރީގެ އެއްބަސްވުމުގައި ރަސްމީކޮށް ސޮއިކުރުމަށް ސަރުކާރުން ދަނީ ތައްޔާރުވަމުންނެވެ. މި މަޝްވަރާތައް ނިމި، ޑިއުޓީގެ އިނާޔަތް ލިބެން ފެށުމުން ރާއްޖޭން ޗައިނާއަށް އެތެރެކުރާ މަހަށް މިހާރު ނަގަމުން ގެންދާ 50 ޕަސެންޓުގެ ޑިއުޓީއެއް ނުނަގާނެ އެވެ.\nޗައިނާ މުހައްމަދު ސައީދު މިނިސްޓްރީ އޮފް އިކޮނޮމިކް ޑިވެލޮޕްެމަންޓް + ރައީސް އަބްދުﷲ ޔާމީން\nއެފްޓީއޭއާ ބެހޭ ގޮތުން އިދިކޮޅުން ދައްކަނީ ހޮޅި ވާހަކަ: ސައީދު\nއަންނަ އަހަރުގެ އިންވެސްޓްމަންޓް ފޯރަމް ދޯހާގައި


Isthashigandu dhonna iru mikankamah samaaluvaathi – Iru\nއިސްތަށިގަނޑު ދޮވެވޭ ގޮތަކުން، ނުވަތަ ދޮންނައިރު ބޭނުންކުރެވޭ އެއްޗެއްގެ ސަބަބުން އިސްތަށިގަނޑަށް ގެއްލުން ލިބުމުގެ ފުރުސަތު އޮވެއެވެ. މިފަހަރު މި ހިއްސާކޮށްލަނީ، ބޯ ދޮންނައިރު ސަމާލުކަން ދޭންވީ ބައެއް ކަންތައްތަތަކަށެވެ.\n1. ހޫނުފެނުން ނުދޮންނާތި\nފިނިފެނުގައި ފެންވެރުވަމަކީ ބައެއް މީހުންނަށް ކުޅަދާނަ ވަރުގެ ކަމެއް ނޫނެވެ. ނަމަވެސް ބޮލަށް އަޅައިގެން ފެންވަރާނަމަ އެންމެ ރަނގަޅީ، ހިހޫ ފެން ބޭނުންކުރުން ކަމަށް ތަޖުރިބާކާރުން ބުނެއެވެ. އެއީ ހޫނުފެނުގެ ސަބަބުން އިސްތަށިތައް ވަރަށް ބޮޑަށް ހިކި، ކިފުޅިވުން ދިމާވެދާނެތީއެވެ.\n2. އިސްތަށިތަކުގެ ކޮޅުގައި ކޮންޑިޝަނާ ހޭކުން\nބޮލުގެ ހަންގަނޑު ތެޔޮވާނަމަ، ކޮންޑިޝަނާ އިސްތަށިތަކުގެ ބުޑުގައި ހޭކުމަށްވުރެ ރަނގަޅީ ކޮޅުތަކުގައި ހޭކުމެވެ. އަދި ކޮންޑިޝަނާ ހޭކުމަށްފަހު ގިނައިރު ވަންދެން ބަހައްޓާފައި ދޮވެލާށެވެ.\n3. ތުވާލިން މާ ބާރަށް ނުހިއްކާތި\nބޯ ނުހިކިގެން ލަސްވެދާނެ ކަމަށް، ގިނަ ބަޔަކު ކުރާ ކަމަކީ ފެންވަރައިގެން ނުކުންނަ ގޮތަށް ތުވާލިން ހިއްކަން މަސައްކަތް ކުރުމެވެ. ނަމަވެސް، އެގޮތަށް ހިއްކާއިރު ވެސް މަޑުމަޑުން ލަސްލަހުން ހިއްކުމަށް ތަޖުރިބާކާރުން ލަފާދެއެވެ. ސަބަބަކީ، އަތަށް ބާރު ލައިގެން ހިއްކާނަމަ، ބޮލުން އިސްތަށިފޭބުން އިތުރުވެދާނެތީއެވެ. އިސްތަށިގަނޑު ތެތްކޮށް އޮންނައިރު ވަރަށް ނާޒުކުވާނެ ކަން ހަނދާން ކުރާށެވެ.\n4. ކޮންމެދުވަހަކު ނުދޮންނާތި\nއިސްތަށިގަނޑު ރީތިކޮށް ބޭއްވުމުގެ ނިޔަތުގައި އާދަވެގެން ކޮންމެދުވަހަކު ބޮލަށް އަޅައިގެން ފެންވަރާ މީހުން އުޅެއެވެ. ނަމަވެސް އެހެން ހަދާނަމަ ބޮލުގެ ހަންގަނޑުގައި ހުންނަ ޤުދުރަތީ ތެޔޮކަން ފިލައިގޮސް، އިސްތަށިގަނޑަށް ގެއްލުން ވުމުގެ ފުރުސަތު ބޮޑެވެ. ހަފްތާއަކު ދެތިން ދުވަހު ބޯ ދޮވުނަސް ފުދޭނެ ކަމަށް ތަޖުރިބާކާރުން ބުނެއެވެ.\n5. ތަލަ މަސާޖު ކުރުން\nބޯ ދޮންނައިރު، ތަލަ ރަނގަޅަށް މަސާޖުކޮށްލަން ވާނެއެވެ. އަދި ޙާއްސަކޮށް ޝޭމްޕޫ އުނގުޅާފައި މަސާޖު ކުރާއިރު، ޝޭމްޕޫގެ ފައިދާތައް މާ ފަސޭހައިން ލިބިގެންދާނެއެވެ. މީގެއިތުރުން ބޮލުގެ ހަންގަނޑުގައި ހުންނަ ހަޑިތައް ފިލަައިގެން ދާނެއެވެ.


Beyinsaafun jalugai hunnevumakee kohdhevunu hidhumatheh: Faris | Mihaaru\nކަފާލާތުގެ ދަށުން ފާރިސް މިއަދު މިނިވަންކުރުމާ އެކު، އެންދެރިމާގެއަށް ވަޑައިގެން ސަޕޯޓަރުންނާ ސަލާމް ކުރައްވަނީ.---ފޮޓޯ: ހުސައިން ވަހީދު/މިހާރު\nބޭއިންސާފުން ޖަލުގައި ހުރުމަކީ ކޮށްދެވުނު ޚިދުމަތެއް: ފާރިސް\n30 ސެޕްޓެމްބަރ 2018 - 21:02 19 comments\nބޭއިންސާފުން ޖަލުގައި އަހަރަކަށް ވުރެ ގިނަ ދުވަހު ހުންނެވުމަކީ ރައްޔިތުންނަށް ކޮށްދެއްވުނު ޚިދުމަތެއް ކަމަށް ދެކެވަޑައިގަންނަވާ ކަމަށް ދިއްގަރު ދާއިރާގެ މެމްބަރު އަހްމަދު ފާރިސް މައުމޫން މިރޭ ވިދާޅުވެއްޖެ އެވެ.\nމިދިޔަ އަހަރުގެ ޖުލައި މަހު ހައްޔަރުކޮށް، ޖަލަށް ލި ފާރިސް މިރޭ ވަނީ ކަފާލާތުގެ ދަށުން، ހައި ކޯޓުން މިނިވަންކޮށްފަ އެވެ. އޭނާ ބަންދުކުރީ، ރައްޔިތުންގެ މަޖިލީހުގެ ރައީސް އަބްދުﷲ މަސީހްގެ އިތުބާރު ނެތް ކަމުގެ ވޯޓު ނަގައި މަގާމުން ދުރުކުރަން، މަޖިލީހުގެ މެމްބަރުންތަކަކަށް ރިޝްވަތު ދެއްވި ކަމުގެ ތުހުމަތުގަ އެވެ. އެ މައްސަލާގައި ހައްޔަރުކޮށް، ޝަރީއަތް ނިމެންދެން ބަންދުކުރުމަށް ފަހު، ހުކުމް އިއްވީ، އޭނާގެ މައްޗަށް ކުރި ޝަހްސު އޮޅުވާލުމުގެ ދައުވާގަ އެވެ.\nއެ ދައުވާގައި ހަތަރު މަހާއި 24 ދުވަހުގެ ޖަލު ހުކުމެއް ތަންފީޒު ކުރައްވަމުން ގެންދެވި ފާރިސްގެ ފަރާތުން 40،000ރ. ކޯޓުގައި ބެހެއްޓުމުން ހައި ކޯޓުން މިއަދު އަމުރުކުރީ އެ ކޯޓުގައި ހިނގަމުންދާ ފާރިސްގެ އިސްތިއުނާފް މައްސަލާގައި ވަކި ގޮތެއް ނިންމަންދެން ބަންދުން ދޫކޮށްލާފައި ބެހެއްޓުމަށެވެ.\nގާނޫނީ އިމުން ބޭރުވެ، ސަރުކާރުން ބޭނުންވާ ގޮތަށް ބިލްތައް ފާސްކުރަން ފެށުމުން، މަޖިލީސް މިނިވަންކުރަން އިދިކޮޅު ޕާޓީތަކުން ކުރި މަސައްކަތުގައި އެންމެ އިސްކޮށް އުޅުއްވި އެއް ބޭފުޅަކީ ފާރިސް އެވެ. އޭނާ ޖަލަށްލައި އެއްފަރާތްކުރީ، އެ މަސައްކަތުގައި ރައީސް ޔާމީނަށް ބިރަކަށް ވުމުން ކަމަށް، އިދިކޮޅު ޕާޓީތަކުން ތުހުމަތުކުރެ އެވެ.\nފާރިސް މިނިވަންވެ، ނޫސްވެރިންނާ ވާހަކަ ދައްކަވުން ވިދާޅުވީ ނުހައްގު އަދަބުން މިިނިވަންވުމުގެ ޝުކުރު ހައްގުވަނީ، ރާއްޖެ ހަމަ މަގަށް އަޅުވަން ސިޔާސީ ލީޑަރުން ކުރެއްވި ހިކުމަތްތެރި، މަސައްކަތަށް ކަމަށެވެ. ބޭއިންސާފުން އޭނާ ވެސް ޖަލަށްލީ، އެ މަސައްކަތުގައި އުޅުއްވުމުން ކަމަށާއި އެހެންވިޔަސް ކުރިއަށް އޮތް ތަނުގައި ވެސް ރައްޔިތުންނާއި ގައުމުގެ ހައްގުގެ މަގުގައި މަސައްކަތް ކުރެއްވުން ދޫކޮށް ނުލައްވާނެ ކަމަށް ވިދާޅުވި އެވެ.\n"ވަރަށް އުފާވޭ، ވަރަށް ހިތްހަމަޖެހޭ،" މިނިވަންވުމާ އެކު، ފާރިސް ވިދާޅުވި އެވެ.\nފާރިސް މިނިވަންވެ، އެންދެރިމާގޭ ކައިރީގައި: --ފޮޓޯ: ހުސެއިން ވަހީދު/މިހާރު\n"އަޅުގަނޑު އަބަދުވެސް ޔަގީންކޮށްގެން ހުރީ މި ދުވަސް އަންނާނެ ކަމަށް. މި ދުވަސް އަންނާނީ ކޮން ދުވަހަކުން ކަމުގެ ޔަގީންކަން ނެތީ ދެއްތޯ؟ އެކަމަކު އަބަދުވެސް، އެންމެ ދުވަހަކު ވެސް އުއްމީދުގައި ނޫން ހާލަތެއްގައި އެތަނުގައި [ޖަލުގައި] ނުހުންނަން. އެތާ ހުރި ހުރުމަކީ އަޅުގަނޑު ގަބޫލުކުރާ ގޮތުގައި، ރާއްޖެ އަށް ކޮށްދެވުނު ކޮންމެވެސް ޚިދުމަތެއް. އެހެންވެ، އަޅުގަނޑާ މެދު އަދި އަޅުގަނޑުގެ އާއިލާ، ޚާއްސަކޮށް އަޅުގަނޑުގެ ބައްޕައާ މެދު އެކި ގޮތްގޮތުން ކަންތައް ކުރެވެމުން ދިޔައިރު ވެސް އަޅުގަނޑުމެން މިތިބީ ހައްގުގެ މަގުގައި ކަމުގެ ކަށަވަރުކަމާއި ޔަގީންކަން ހިތުގައި އޮންނާތީ މިހާ ހިސާބަށް މިގޮތަށް މި ތިބެވުނީ."\nފާރިސް ވިދާޅުވި ގޮތުގައި، ރާއްޖޭގެ ރައްޔިތުން ތިބި ސާބިތުކަމާއި އިސްލާހީ މަސައްކަތުގައި އެކީގައި ތިއްބެވި މިންވަރު ޖަލުގައި ހުންނެވިއިރު ވެސް ޚަބަރުތަކުން އެނގިވަޑައިގެންނެވި އެވެ. އެއީ، ލިބިވަޑައިގެންނެވި ވަރަށް ބޮޑު ހިތްވަރެއް ކަމަށާއި އެއާ އެކު ރިޔާސީ އިންތިޚާބު ކާމިޔާބުވެ، އިސްލާހީ މަސައްކަތުގައި ވެސް ކާމިޔާބީ ލިބޭނެ ކަން ޔަގީންވެވަޑައިގެންނެވި ކަމަށް ވިދާޅުވި އެވެ.\n"ރައްޔިތުންނަށް ޝުކުރު އަދާކުރުމުގެ އިތުރުން ދަންނަވާނެ އިތުރު ވާހަކައެއް ނެތް. ރައްޔިތުން މި ކުރި އިތުބާރާއި އުފެދިގެން މި އަންނަ ސަރުކާރަށް މި ހަވާލުކުރި ބުރަ މަސްއޫލިއްޔަތާއި ޒިންމާގެ ބޮޑު ކަމާ މެދު އަޅުގަނޑުގެ ވިސްނުން މިހާރު މިހިރީ،" ފާރިސް ވިދާޅުވި އެވެ.\n"އަޅުގަނޑު ދަންނަވާނީ، ފަސްއެނބުރި ބެލުން ދޫކޮށްލާށޭ. އަޅުގަނޑުމެންގެ ތެރޭގައި އެހެން ގޮތަކަށް ވޯޓު ދެއްވި ބޭފުޅުންނަކީ ވެސް އަޅުގަނޑުމެންގެ ބޭފުޅުންނޭ. އަޅުގަނޑުމެންގެ އަޚުންނާއި އުޚުތުންނޭ."\nފާރިސް އެދިވަޑައިގަތީ، ރިޔާސީ އިންތިޚާބުގެ ކެމްޕޭންގެ ވާދަވެރިކަމުގައި އެއް ބަޔަކު އަނެއް ބަޔަކަށް ދެކެވުނު ވާހަކަތައް ވެސް މާޒީއަށް ދޫކޮށްލުމަށެވެ. ދެން އޮތީ އެންމެން ގުޅިގެން، އެކުގައި ގައުމީ މަސައްކަތުގައި ކުރިއަށް ދިއުން ކަމަށް އޭނާ ވިދާޅުވި އެވެ.\nފާރިސް ވިދާޅުވި ގޮތުގައި ލީޑަރުންނާ އެކު އިސްލާހަށް ފެއްޓެވި މަސައްކަތް ޖަލުގައި ހުންނެވިއިރު ވެސް މަޑުޖައްސައެއް ނުލައްވަ އެވެ. މަޖިލީހުގެ ޖަލްސާތައް ފަށައި، މިނިވަންކަމާ އެކު މެމްބަރުންނަށް މަސައްކަތް ކުރެވޭނެ ގޮތްތަކާ ދޭތެރޭގައި ވިސްނުން ބެހެއްޓެވި ކަމަށް ވިދާޅުވި އެވެ.\n"[ޖަލުގައި ހުރިއިރު ވެސް] އަޅުގަނޑުގެ މަސައްކަތަކަށް ބަދަލެއް ނާދޭ. އެކަމަކު މިނިވަންވުމުން އިތުރު ގިޔަރެއް މައްޗަށް ޖައްސާލަން ޖެހޭ ކަމަށް ގަބޫލުކުރެވޭ. އެހެންވީމާ ވަރަށް އަވަހަށް، ބަޔަކު ޝައްކު އުފައްދާފައިވާ އެހެން ނަމަވެސް އަޅުގަނޑަށް އެއްވެސް ޝައްކެއް ނެތް ގޮނޑިތަކާ ގުޅޭ ގޮތުން ގޮތްތަކެއް ނިމިގެންދާނެ ކަމަށް ގަބޫލުކުރެވޭ،" ފާރިސް ވިދާޅުވި އެވެ.\nއެއީ، ގޮނޑި ގެއްލިއްޖެ ކަމަށް އިލެކްޝަންސް ކޮމިޝަން (އީސީ) އިން ކަނޑައަޅާފައިވާ މެމްބަރުންނަށް މަޖިލީހަށް ވަދެވި، އެ މަޖިލީހުގައި ރާއްޖޭގެ ހުރިހާ ރައްޔިތުން ތަމްސީލު ވެވޭނެ ގޮތެއް ވުން ކަމަށް ވިދާޅުވި އެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް ޓެރަރިޒަމް ދިވެހި ސަރުކާރު ކްރިމިނަލް ކޯޓް އިދިކޮޅު ފަރާތްތައް ހައި ކޯޓް ފާރިސް މައުމޫން


Bridge Gai Hingi Accident Eh Gai Member Amir Ah Aniyaavejje - Vaguthu\nބުރިޖުގައި ހިނގި އެކްސިޑެންޓެއްގައި މެންބަރު އާމިރަށް އަނިޔާވެއްޖެ\nސިނަމާލެ ބުރިޖުގައި މިއަދު ހަވީރު ހިނގި އެކްސިޑެންޓެއްގައި ރައްޔިތުން މަޖިލީހުގެ ކުޑަހުވަދޫ ދާއިރާގެ މެންބަރު އަހްމަދު އާމިރަށް ވަރަށް ބޮޑަށް އަނިޔާވެއްޖެއެވެ.\nއާމިރަށް ޓްރީޓޮޕް ހޮސްޕިޓަލްގައި އަންނަނީ ފަރުވާ ދެމުންނެވެ.\nފުލުހުން ވިދާޅުވީ މާލެއިން ހުޅުމާލެއަށް ދާން ބުރިޖުގައި ދުއްވާފައި ދިޔަ ސައިކަލެއް ފުރޮޅު ފަޅައިގެން ގޮސް ކަހާލައިގެން ވެއްޓި އެ ސައިކަލު ދުއްވަން އިން މީހާއަށް އަނިޔާ ވެފައިވާ ކަމަށެވެ. މި ހާދިސާ ހިނގައިގެން ފުލުހުންނަށް ރިޕޯޓް ކޮށްފައި ވަނީ ހަވީރު 17:15 ހާއިރު ކަމަށް ފުލުހުން ވިދާޅުވިއެވެ.\nއާމިރުގެ ހާލަތާއި ގުޅޭ އިތުރު ތަފްސީލެއް އަދި ނުލިބެއެވެ.\nމެއި 25, 2021 22:16\nގިޓާކުޅޭ އާމިރުތަ! ރަގަޅަށްވެއްޖިއްޔާ ހުންނަވާނީ ހަމައިގައެއްނޫން\nތީ އެކްސިޑެންޓެ އްތަ ނޫނީ އިންސިޑެންޓެ އްތަ\nތީނަ ނޫނަސް އެކްސިޑެންޓުވޭ..\nމެއި 25, 2021 22:55\nމިވެސް ހަބަރެއްތަ.. ދުވާލަކު މާލޭގަ ކިތަށް އެކްސިޑެންޓު ހިނގާ.. ބޮޑު މީހެއްވީމަ ހީވަނީ މޮޔަވެގެން އުޅޭހެން\nމެއި 25, 2021 23:06\nކާފިއު ގަޑީ ގަ ކީއްވެބާ މަޖްލިސް މެންބަރުން ނަމޫނާ ނުދައްކަނީ. ކިހާ ދެރަ ..\nއެހެންވާނީ މިއާމިރު އައްމު ކޮށް ފައިމޮޑެން ރޭގަނޑު ހިޅުމާލެ އައް އަރާނެ ..ދެންވާނީ އެހެނޭ\nމެއި 26, 2021 02:30\nމެއި 26, 2021 03:46\nމަނާގަޑީގައި ބްރިޖްމައްޗަށް އަރަންވީ ީކއްވެހޭ.\nމެއި 26, 2021 04:55\nތި އާމިރަކީ ސަންޓްރެވަލް ސިޔާމު ހަލާކުކުރަން އެމްޑީއޭގެ ޔުުނީފޯމު ލައިގެންހުންނަ ބޮޑުވަގެއް!ތިޔަކަލޭގެ ގާސިމު އަތުންވެސް ފަރިއްކުވައި އަދީބު އަތުންވެސް ފައިސާނެގި މީހެއް! ދ. އަތޮޅުއަށްހުރި ބޮޑުމުސީބާތެއް!\nމެއި 26, 2021 08:19\nޒާތީނުވޭ އާމިރުވެސްއެއީ އިންސާނެތް އެތަށްބައެއްގެ ވޯޓާއެކުހޮވިފައިވާ މަޖިލީހުގެ މެމްބަރެއް\nވީމާ، މިފަދަހާދިސާއެއްހިގުމުން މިކަންނޭގިވާފަރާތްތަކަށްމިކަންސާފުވެ އާމިރަށްއަވަސްޝިފާއަކަށް\nއެދި ﷲ ކިބައިންއެދޭފަރާތްތަކެއްވާނެމިކަންސާފުވީ ވަގުތުނޫސްކިއުމުން ޝުކުރިއްޔާ ވަގުތުނޫހުގެލިޔުންތެރިންނަށް ހިތުގައި ޒާތީހަސަދަވެރިކަމެއްގެންގުޅޭފަރާތަކުން މިއީ ޚަބަރެއްކަމަށްނުބެލިއަސްމިއީ ވަރަށްމުހިއްމު ޚަބަރެއްކަމަށް އަހަރެންދެކެން އަދި މިގޮތަށްދެކޭ ވަރަށްގިނަފަރާތްތަކެއްތިބޭނެ ތާޒާޚަބަރާ ، ތެދުޚަބަރުގެނެސްދިނުމުގައި ވަގުތުނޫހަށްވަރަށްއިތުބާރުކުރަން އެންމެކަމުދާނޫހަކީ އަދި އެންމެކިޔާނޫހަކީ ވަގުތުނޫސް


Yaaraa Aailaa In Eid Faahaga Kuree Lava Kiyumaai Sakaraathugai! - Vaguthu\n3 ދުވަސް ކުރިން ( ޖުލައި 21, 2021 )\nއީދުގެ މުނާސަބަތުގައި ކުރިޔަށް ގެންދާ ހަރަކާތްތަކުގެ ފޮޓޯތަކާއި ވީޑިއޯތައް މީސް މީޑިއާގައި އާންމު ވެއްޖެއެވެ. އެތައް ބަޔަކު ފޯރީގައި އެކަން ކުރާ މަންޒަރު ފެންނަ ފޮޓޯތައް މީށް މީޑީއާގައި އާއްމުކުރިއިރު، ބަތަލާ މަރިޔަމް އައްޒަ (އައްޒަ)ގެ އިންސްޓަގްރާމް ސްޓޯރީއިން ފެނިގެން ދިޔައީ ތަފާތު މަންޒަރެެކެވެ.\nއީދު ފާހަގަ ކުރުމުގެ ގޮތުން 'ޔާރާ' އާއިލާއިން ކުރިއަށް ގެންގޮސްފައިވަނީ އާއިލާގެ ލަވަ މުބާރާތެކެވެ. ފިލްމީ އެތައް ފަންނާނުންނެއް ހިމެނޭ މި އާއިލާއިން ކުރިއަށް ގެންދިޔަ ލަވަ މުބާރާތުގެ ބައެއް މަންޒަރުތައް އައްޒަގެ އިންސްޓަގްރާމް ސްޓޯރީއިން ބެލުންތެރިންނަށާއި، އެ ފަންނާނުންގެ ފޭނުންނަށް ދައްކާލިއެވެ.\nފުރަތަމަ ވީޑިއޯއިން ފެނިގެންދަނީ މަޝްހޫރު ޑައިރެކްޓަރ އަދި އެކްޓަރ ރަވީ ފާރޫގް އާއި ކުޅަދާނަ ބަތަލާ އައިޝަތް ރިޝްމީގެ ކަރޯކޭ އެކެވެ. 'ކީއްވެހޭ ނިވާވުމުން އެ ހަނދު ފިލީ' މި ލަވައިގެ ޑުއެޓް އާންމުންގެ މެދުގައި މަޝްހޫރު ކަޕްލްއެއް ކަމަށްވާ ރަވީ އާއި ރިޝްމީ ކިޔަމުންދިޔައިރު، ރިޝްމީ އާއި އައްޒަގެ މަންމަ އަދި ފިލްމީ ދާއިރާއިން ކުރިޔަށްގޮސް އާންމުންގެ ލޯބި ހޯދާފައިވާ އައިންތް ފެނިގެން ދިޔައީ ލަވައިގެ ފޯރީގައި ނަށަމުން ދަނިކޮށެވެ. އައިންތުގެ އިތުރުން އައްޒަގެ ފިރިމީހާ އެކްޓަރ އަބްދުﷲ މުއާޒް ވެސް ފެނިގެން ދެއެވެ.\nއިތުރު ވީޑިއޯއެއްގައި ބަތަލާ އައްޒަގެ ބައްޕަ އާއި މަންމަ ލަވަ ކިޔަނިކޮށްވެސް ފެނިގެން ދެއެވެ. ލަވަ މުބާރާތުގެ ތެރެއިން ކަމަށް ބުނެ އައްޒަގެ އިންސްޓަގްރާމް ސްޓޯރީއިން ފެެނިގެން ދިޔައީ ގޭގައި ތިބެ އީދު ފާހަގަކޮށް، އާއިލާ މެމްބަރުންގެ މެދުގައި މަޖާ ވަގުތުކޮޅެއް ހޭދަކުރަމުންދަނިކޮށެވެ.\nކޮންމެ އީދުގައި އާއްމުކޮށް މި ތަރިން ޝޯދޭން ރަށްރަށަށް ދެއެވެ. އެހެން ނަމަވެސް މިފަހަރު އެ މީހުން އީދު ފާހަގަކޮށްފައި ވަނީ އާއިލާއާ އެކުގައިކަން ފާހަގަކޮށްލަން ޖެހެއެވެ. އެގޮތުން ރިޝްމީ އިއްޔެ އިންސްޓަގްރާމް ކުރި ޕޯސްޓެއްގައި ލިޔެފައި ވަނީ ނިމިގެން ދިޔައީ ވަރަށް އުފާވެރި އީދު ދުވަހެއް ކަަމަށެވެ.\nރިޝްމީގެ އެ ޕޯސްޓުން ފެނިގެން ދަނީ އޭނާއާއި އޭނާގެ ދަރިފުޅުގެ އިތުރުން، އައްޒަ އާއި އައްޒަގެ ދަރިފުޅެވެ. އެ ޕޯސްޓްގައި ރިޝްމީ ބުނެފައި ވަނީ މިކަހަލަ ފޮޓޯ މާގިނަގިނައިުން ޕޯސްޓް ކުރަން ނުލިބޭނެ ކަަމަށެވެ.\nމުއާ އަށް ވުރެ ރަނގަޅު ބައިވެރިއެއް ލިބިދާނެ ހެން ހިއެއްނުވޭ: އައްޒަ\nޖުލައި 21, 2021 18:43\nއައްދެއް އެއްކަލަ ކާޑޭޝިޔަން ފެމެލީދޯ........\nޖުލައި 22, 2021 01:21\nވަގުތު ފާއިތުވެ ކައްވަޅުގެ ރަހަ އައިސް ނުޖެހެނީސް މުސްލިމުންގެ އަގީދާއާއި ވައްޓަފާޅިއަށް އުޅުމާއި ދިރިއުޅުން ބަދަލަުކުރައްވާށެވެ. ދުނިޔޭގެ ޣާފިލުކަންމަތީ ޣައިރު މުސްލިމުންގެ ފިޔަވަޅުތައްފަހަތުންގޮސް ނިމޭނީ ހަމައެކަނި އެތަނެއްގެ ހަގީގަތުގެވާހަކަ އެންމެ ތެދުވެރި ދޫފުޅުގެ ވެރިޔާ ލޮބުވެތި މާތް ރަސޫލާގެ ފަރާތުން އެތަނަކައް ރައްކާވެތިބުމައް އިންޒާރު ދެވުނު ވޭންދެނިވި އަޒާބުގެ މަންޒިލެވެ.\nއިސްލާމްދީން މަތީގައި ދަރިން ތަރުބިއްޔަތު ކުރުމަކީ ކޮންމެ މަންމައަކާ ބައްޕައެއްގެ ވާޖިބެއް.ކޮންމެ މަންމައަކާބައްޕަ އަކު ޤިޔާމަތްދުވަހު ޖަވާބުދާރީ ވާންޖެހޭނެ އެބަޔެއްގެ ދަރީން ތަރުބިއްޔަތު ކުރިގޮތާމެދު.މިފެމިލީ އަށް މިވަރު ނޭނެގެނީ ބާ؟\nޖުލައި 25, 2021 09:20


Palestinians ah ehvves bimeh nulibey ne: Netanyahu\nފަލަސްތީނަށް އެއްވެސް ބިމެއް ނުލިބޭނެ: ނަތަންޔާހޫ\nމިއީ ފަލަސްތީނުގައި މިނިވަން ދައުލަތެއް ގާއިމުކުރުމުގެ ފުރުސަތު ނުދޭނެ ކަމުގެ އިޝާރާތެކެވެ.\nއިޒްރޭލާ އެއް ފަދަ މިނިވަން ދައުލަތެއް ގާއިމުކުރުމުގެ ފުރުސަތު ފަލަސްތީނަށް ދޭން ނަތަންޔާހޫގެ ލިކޫޑް ޕާޓީ އިން 2009 ވަނަ އަހަރު ތާއީދުކުރި ނަމަވެސް ޕާޓީ އިން މިހާރު ބުނަނީ އޭރުގެ ވިސްނުން މިހާރު މުހިންމެއް ނޫން ކަމަށެވެ.\nމިނިވަން ދައުލަތެއް ގާއިމުކުރުމަށް ފަލަސްތީނުން ބޭނުން ވަނީ އިޒްރޭލުން ހިފާފައިވާ އިރުމަތީ ގުދުސް އެއްކޮށް ފަލަސްތީނުގެ ބާރުގެ ދަށަށް ދޫކޮށްލުމަށެވެ. ފަލަސްތީނުން އެމީހުންގެ ވެރިރަށަކަށް ހަދަން ބޭނުން ވަނީ އިރުމަތީ ގުދުސެވެ. ނަމަވެސް އިޒްރޭލުން ބުނަނީ އެއްވެސް ބިމެއް ފަލަސްތީނަށް ދޫކޮށްލުމުގެ ހިޔާލެއް ނެތް ކަމަށާއި އެގޮތަށް އަމަލުކޮށްފި ނަމަ މި ދުވަސްވަރުގެ ގޮތުން ވެސް ބޮޑެތި ގެއްލުންތަކެއް ކުރިމަތިވެދާނެ ކަމަށެވެ.\nފަލަސްތީނަށް ބިމެއް ނުލިބޭނެ ކަމަށް ވިދާޅުވަމުން ނަތަންޔާހޫ ވިދާޅުވެފައި ވަނީ މި ދުވަސްވަރު އިޒްރޭލު ސިފައިން އެ ބިންތަކުން ފައިބައިފި ނަމަ އެ ބިންތަކުގައި އަތްގަދަކުރުމުގެ ފުރުސަތު ބޮޑީ އިސްލާމިކް ސްޓޭޓް ފަދަ ހަނގުރާމަވެރި ޖަމާއަތްތަކާ ގުޅިފައިވާ ހަނގުރާމަވެރިންނެވެ.\nހިފާފައިވާ ބިންތައް ދޫނުކޮށްލާނެ ކަމަށް އިޒްރޭލުން ތަކުރާރުކޮށް ބުނަމުން ދިއުމާ ގުޅިގެން ފަލަސްތީނާއި އިޒްރޭލުގެ ސުލްހައިގެ މަޝްވަރާތައް ވެސް ވަނީ މެދުކެނޑިފަ އެވެ. އެންމެފަހުން މި މައްސަލާގައި ކުރި އެރުމެއް ހޯދުމަށް ފަލަސްތީނުން ވަނީ މައްސަލަ އދ. އަށް ވެސް ހުށަހަޅައިފަ އެވެ.\nނަމަވެސް އެއްވެސް ދިމާލަކުން ފަލަސްތީނުގެ މިނިވަން ދައުލަތަކަށް މާ ބޮޑު ކުރިއެރުންތަކެއް ލިބޭ ގޮތެއް ނުވެ އެވެ.


Maaveyo miskiy maadhamaa nuhulhuvaane\nމާވެޔޮ މިސްކިތް މާދަމާ ނުހުޅުވާނެ\nމާވެޔޮ މިސްކިތް: މިސްކިތް ހުޅުވާނީ ހަފްތާއެއްހާ ދުވަސް ފަހުން --\nމާވެޔޮ މަގުގައި، ކުރީގައި ހުރި މިސްކިތް ތަޅާލުމަށްފަހު އިމާރާތް ކޮށްފައިވާ މިސްކިތް މާދަމާ ހުޅުވުމަށް ހަމަޖެހިފައިނުވާ ކަމަށް އިސްލާމިކް މިނިސްޓަރު ޑރ. އަހުމަދު ޒާހިރު ވިދާޅުވެއްޖެ އެވެ.\nހަތް ބުރީގެ މާވެޔޮ މިސްކިތް މިހާރު ވަނީ ސަރުކާރާ ހަވާލުކޮށްފައެވެ. ދުވަސްތަކަކަށްފަހު މާދަމާ މާލޭގައި ޖަމާއަތުގައި ނަމާދު ފެށުމަށް ހަމަޖެހިފައިވާއިރު މާދަމާ މާވެޔޮ މިސްކިތް ހުޅުވަން ނިންމާފައިވާ ބައެއް ނޫސްތަކުގައި ބުނެފައިވެއެވެ.\nއަވަސްއާ ވާހަކަދައްކަވަމުން މިނިސްޓަރު ޑރ. ޒާހިރު ވިދާޅުވީ މާވެޔޮ މިސްކިތް ހުޅުވަން ވާންޖެހޭ އެންމެ ފަހުގެ ތައްޔާރީތައް ވަމުންދާ ކަމަށެވެ. ނަމަވެސް މާދަމާ މިސްކިތް ނުހުޅެވޭނެ ކަމަށެވެ. ހުރިހާ މަސައްކަތް މުޅިން ނިންމާލުމަށްފަހު މިސްކިތް ހުޅުވަން އަދި ހަފްތާއެއްހާ ދުވަސްވާނެ ކަމަށް މިނިސްޓަރު ވިދާޅުވިއެވެ.\nމާވެޔޮ މިސްކިތް ފަރުމާކޮށް އަދި އިމާރާތް ކުރުމުގެ ހުރިހާ ހަރަދެއް ކޮށްފައިވަނީ ހ. ސީސައިޑް މުހައްމަދު އަލީ ޖަނާހު އެވެ. އަދި މި މިސްކިތުގެ ކޮންޓްރެކްޓަރެއްގެ ގޮތުން ހަރަކާތްތެރިވީ ޖަނާހުގެ އެޗްއާރުސީ ކުންފުނިންނެވެ.\nމިސްކިތް ހެދި ފަރާތުން ހުރިހާ މަސައްކަތެއް ނިންމައި ހަވާލު ކުރިއިރު މިހާރު އެތަނުގައި ކުރަމުން ދަނީ ދިރާގުން މިސްކިތުގެ ހަރިންމަ ތެރޭގައި ކުރިން ބަހައްޓާފައި ހުރި ޕެނަލް ބޯޑެއް ނެގުމުގެ މަސައްކަތެވެ. އަދި އެތަނުގައި ހުރި ސްޓެލްކޯގެ ޓްރާންސްފޯމަރެއް ވެސް ނަގަން ޖެހެ އެވެ.\nމާވެޔޮ މިސްކިތުގައި ހިމެނޭ ހާއްސަ ސިފަތަކުގެ ތެރޭގައި މުޅި މިސްކިތަކީ އެއްކޮށް އެއާކޮންޑިޝަން ކޮށްފައިވާ ތަނެކެވެ. އަދި މިސްކިތަށް ގެނައި ބަދަލުތަކާއެކު މިސްކިތް ޓެރަސްއާއެކު ހަތް ބުރިއަށް ހަދާފަ އެވެ. އަދި މީހުންނަށް ލިފްޓް ބޭނުން ކޮށްގެން އަރައި ފޭބޭ ގޮތަށް ފަރުމާ ކޮށްފައިވެ އެވެ.\nމިސްކިތުގައި އެއް ފަހަރާ 1،800 މީހުންނަށް ނަމާދު ކުރެވޭނެ އެވެ. އަދި އަންހެނުންނަށް ހާއްސަ ނަމާދު ކުރާނެ ބަޔަކާއި ފާހާނާ ހަދާފައިވެ އެވެ. މުޅި މިސްކިތުގައި ސީސީ ޓީވީ ހަރުކޮށްފައިވާއިރު، މިސްކިތުގައި ހަތަރު ގުއްބު ހުރެ އެވެ.\nމިސްކިތް އިސްލާމިކް ޔުނިވާސިޓީ


ނަރަކަ7– DhiSalafiyyah\n22/10/2013 ޢަޤީދާއާއި ފިރުޤާތައް, ދީންއައްޝައިޚް ޝިހާމް މުޙައްމަދު\n2. އަދި ހަމައެފަދައިން ނަރަކައިގެ ފުންކަން އަންގައިދޭ އަނެއް ކަމަކީ ނަރަކައިގެ މަތިން ވައްޓާލެވޭ ހިލަ އެތަނުގެ އެންމެ އަޑީގައި ޖެހެން އެތަކެއް އަހަރުތަކެއް ނަގާކަމެވެ. އަބޫ ހުރައިރާ رضي الله عنه ވިދާޅުވިއެވެ.\n“ތިމަންމެން ރަސޫލު ﷲ صلى الله عليه وسلم އެކުގައި ތިއްބަވަނިކޮށް އެއްޗެއް ވެއްޓޭ އަޑު އިވުނެވެ. ދެން އެކަލޭގެފާނު ޙަދީޘްކުރެއްވިއެވެ. އެއީ ކޮން އަޑެއްކަން ތިޔަބައިމީހުންނަށް އެނގޭ ހެއްޔެވެ؟ ދެން އަހަރުމެން ދެންނެވީމެވެ. އެންމެ މޮޅަށް ދެނެވޮޑިގެންނަވަނީ ﷲ އަދި އެކަލާނގެ ރަސޫލާއެވެ. އެކަލޭގެފާނު ޙަދީޘްކުރެއްވިއެވެ. އެއީ މީގެ ހަތްދިހަ އަހަރު ކުރިން ނަރަކައިގެ މަތިން ވައްޓާލެވުނު ހިލައެކެވެ. އަދިވެސް އެހިލަ ނަރަކައިގެ އެންމެ އަޑީގައި ނުޖެހެވެ.”\nއަދިވެސް ރަސޫލު ﷲ صلى الله عليه وسلم ޙަދީޘް ކުރެއްވިއެވެ. “ހަތް ޚިލްފާތުގެ[އެބަހީ: ބަނޑުބޮޑު ހަތް ޖަމަލާ އެއްވަރު] ބޮޑު ހިލައެއް ނަރަކައިގެ އެއްފަރާތުން ވައްޓާލެވިއްޖެ ކަމުގައިވާނަމަ، އެހިލަ ހަތްދިހަ އަހަރު ވާއިރުގަވެސް ނަރަކައިގެ އެންމެ އަޑީގައި ނުޖެހޭނެވެ.” (صحيح الجامع الصغير)\n3. ޤިޔާމަތް ދުވަހު މަޙްޝަރުގެ މައިދާނަށް، ވަރަށް ގިނަ ޢަދަދެއްގެ މަލާއިކަތުންވެގެން ނަރަކަ ގެންނާނެއެވެ. ނަރަކަ ގެނެވޭނެ ކަން ބަޔާންކުރައްވާ ﷲ ތަޢާލާ ވަޙީ ކުރެއްވިއެވެ.\n(وَجِيءَ يَوْمَئِذٍ بِجَهَنَّمَ) [سورة الفجر 23]\nމާނައީ:”އަދި އެދުވަހުން ނަރަކަ ގެންނަވާނެތެވެ.”\nރަސޫލު ﷲ صلى الله عليه وسلم ޤިޔާމަތް ދުވަހު ނަރަކަ ގެނެވޭ ގޮތް ޞިފަ ކޮށްދެއްވަމުން ޙަދީޘް ކުރެއްވިއެވެ. “އެދުވަހުން ނަރަކަ ގެނެވޭނީ ހަތްދިހަހާސް ވާ ޖަހައިގެންނެވެ. އަދި ކޮންމެ ވަލެއްގައި ހަތްދިހާސް މަލާއިކަތުން ހިއްޕަވައިގެން ތިއްބަވާނެވެ.” [رواه مسلم]\nﷲ ތަޢާލާ ފިޔަވައި އެހެން އެއްވެސް ފަރާތަކަށް މިމަލާއިކަތުންގެ ގަދަފަދަކަން އެނގިގެން ނުވާ، ގިނަ ޢަދަދެއްގެ ގަދަފަދަ މަލާއިކަތުން މިނަރަކަ ގެންނެވުމަށް ބޭނުން ވުމުން، މިބިރުވެރި މަޚްލޫގުގެ [އެބަހީ: ނަރަކައިގެ] ބޮޑުކަން އަހަރުމެންނަށް ވަރަށް ރަނގަޅަށް ތަޞައްވަރުކުރެވެއެވެ.\n4. ހަމައެފަދައިން ނަރަކައިގެ ބޮޑުކަން އެނގޭ އަނެއްކަމަކީ، ޤިޔާމަތް ދުވަހު އިރާއި ހަނދު ނަރަކައިގެ ތެރޭގައި ވާގޮތް ބަޔާން ކުރައްވާއިފައިވާ ޙަދީޘް ފުޅުންނެވެ. ރަސޫލު ﷲ صلى الله عليه وسلم ޙަދީޘް ކުރެއްވިއެވެ.\n“ޤިޔާމަތް ދުވަހު އިރާ ހަނދު ނަރަކައިގެ ތެރޭގައި ވާނީ އޮޅާލެވިގެންވާ ދެގެރި ވާފަދައިންނެވެ.” (سلسلة الأحاديث الصحيحة)


Bhaiaji Superhit October ga Nerenee\n"ބައްޔާޖީ ސުޕާހިޓް" އޮކްޓޯބަރުގައި ނެރެނީ\n'ބައްޔާޖީ ސުޕާހިޓް' އޮކްޓޯބަރުގައި ނިކުންނަނީ--\nއެކްޝަން ކޮމެޑީ ފިލްމު "ބައްޔާޖީ ސުޕާހިޓް" މިއަހަރު އޮކްޓޯބަރު މަހުގެ 19 ވަނަ ދުވަހު ނެރުމަށް ހަމަޖެހިއްޖެއެވެ.\nނީރަޖް ޕާޓަކް ޑައިރެކްޓުކުރާ އެފިލްމަކީ ސަނީ ޑިއޯލް ފުރަތަމަ ފަހަރަށް ޑަބަލް ރޯލުން ފެނިގެންދާ ފިލްމެވެ. އެފިލްމާ ބެހޭގޮތުން ވާހަކަ ދައްކަމުން ސަނީ ބުނީ އެފިލްމުގައި ޑަބަލް ރޯލް ކުޅެން ފުރުސަތު ލިބުމުން އޭނާ ވަރަށް އުފާވާ ކަމަށާއި އެފިލްމުގައި އޭނާ ދައްކުވައިދެނީ މީގެ ކުރިން ކުޅެފައި ނުވާ ކަހަލަ މުޅިން އާ ރޯލެއް ކަމަށެވެ.\nއެފިލްމުގައި ސަނީ ގެ އިތުރުން ޕްރިތީ ޒިންދާ، އަރްޝަދް ވާސީ، ޝްރިއާސް ތަލްޕަޑޭ، އަމީޝާ ވެސް ފެނިގެންދާނެއެވެ. ޕްރިތީ ފިލްމަކުން ފެނިގެން އެދަނީ ފަސް އަހަރު ފަހުންނެވެ.\nއެފިލްމު މީގެ ކުރިން ނެރުމަށް ހަމަޖެހިފައި ވަނީ ސެޕްޓެންބަރު މަހުގައެވެ. ނަމަވެސް ތަފާތު ސަބަބު ތަކާހެދި އެފިލްމް ނެރުމަށް ހަމަޖެހިފައިވާ ތާރީހު މިވަނީ ލަސްކޮށްފައެވެ.


SunOnline: Story: #Neyngihithaakulheli - ep01\nނޭނގި ހިތާ ކުޅެލީ -01\n7 މަސް6ދުވަސް ކުރިން - 13 ނޮވެމްބަރ 2017 16\nއިރުގެ އެންމެފަހުގެ ދޯދިތައް ނެތިގެންދިޔުމާއިއެކު މުޅި ރަށުގައި ކަނު އަނދިރިކަމުގެ ސާލެއް އޮޅާލައިފިއެވެ. އެއާއިއެކު ކުދި ޖަވާހިރުތަކެއް ފަދައިން އުޑުގައި ވިދަންފެށި ތަރިތަކާއި ރޭގަނޑުގެ މަލަކާކަމުގައިވާ ހަނދުގެ މަޑުމަޑު އަލިކަމުން ދުނިޔެ ފެންވަރުވާލާކަށް މާ ގިނައިރެއް ނުނެގިއެވެ. ހެޔޮވަރުގެ ވައިރޯޅިތަކާއި އެއްވަރަށް ނަށަމުންދާ ގަސްތަކުގެ ގޮފިތައް ކޭއްތޭއަޑުވެސް އިވެނީ ސިއްރުތައް ބުނާ ފަދައިންނެވެ. ހިތްތަކަށް އުފާވެރިކަން ގެނެސްދޭ ރީތި ރެއެކެވެ.\nޕާކު ކައިރީގައި ލިވިއާ ހުރީ ލޯބިވެރިޔާގެ އިންތިޒާރުގައެވެ. ބޭރު ގައުމެއްގައި ތައުލީމު ހާސިލުކުރަމުން ދިޔަ ލުކްމާން ގްރެޖުއޭޓްވީ ވަރަށް ފަހުންނެވެ. ރާއްޖެ އައުމަށްފަހު ލުކުމާންއަށް ރަގަޅު ވަޒީފާއެއް ލިބި އޭނަ ރާނީއެއްހެން ގެންގުޅޭނެ ދުވަހަކަށް އިންތިޒާރުކޮށް ކޮށް ލިވިއާ ވަރުބަލިވެއްޖެއެވެ. އަދިވެސް ލުކުމާން ބުނަނީ ވަޒީފާ ހަމަނުޖެހޭ ކަމުގައެވެ. ލިވިއާ ކިޔާވަރުން މިރޭ ލުކުމާން ލިވިއާ އަލަށް ހުޅުވި މޯލެއްގެ ރެސްޓޯރެންޓަކަށް ގެންދަން ނިންމީ އަތުގައި ފައިސާ ހުރެގެނެއް ނޫނެވެ. އެކުވެރިއެއްގެ އަތުން ދަރަންޏަށް ނެގީއެވެ. އެގޮތުންވެސް ލޯބިވެރިޔާ ހިތްހަމަޖައްސައިދޭން ލުކުމާން ވަނީ މާ ވަރެކެވެ.\nއޮފޭލިއާ މޯލްއާއި ޖެހިގެން ހުރި އޮފޭލިއާ ހޮޓެލް އަދި އޮފޭލިއާ ގެއަކީ އެކެއްގެ އިމާރާތްތައްކަން ކޮންމެ މީހަކަށްވެސް އެނގޭނެއެވެ.\n"ޑެމިޓް ކޮންފަދަ ބޮޑުބިމެއް. ބައެއްމީހުންގެ ނަސީބު އެހާ ރަގަޅީ ކީއްވެ. އައިމް ސޯ ޖެލަސް. އަދި ކުރިމަތީގައި މި ހިތްގައިމު ޕާކް. އެގެވެސް އެންމެ ޑްރީމީ ގޮތަށް އަޅާފައި އެހެރީ. ޑިޒައިން އެހާ ނަލަ..." ލިވިއާ އެގެއަށް ބަލަހައްޓައިގެން ގެއްލިފާ ހުއްޓާ ކުއްލިއަކަށް ސިހޭގޮތްވީ އެހެންލާފައި ދިޔަ ފިރިހެންކުދިންތަކެއް އޭނައަށް ބަލަން ހަދައިގެން ސައިކަލް ކަހާލާގޮތް ވުމުންނެވެ. ލިވިއާ ހިނިއަންނަގޮތްވިއެވެ. ފިރިހެނުންވެސް މިވާ ވަރެއްތާއޭ ހިތަށް އެރިއެވެ.\nއެހެންލާފައި ދިޔަހާ ގިނަ މީހުންގެ ފުން ނަޒަރު ލިވިއާ ގެ މޫނަށް ހުއްޓޭކަން ފާހަގަވެ ހިތަށް ފަޚުރުވެރިކަމެއް ލިބުނެވެ. އަމިއްލަ ރީތިކަމަކީ ލިވިއާއަށް ފޮރުވިފައިވާ ކަމެއް ނޫނެވެ. އިސްކޮޅުން ތަންކޮޅެއް ދިގުވެފައި ހަށިގަނޑުގެ ބައްޓަން ކިތަންމެހާވެސް ނަލައެވެ. ތޫނު ދެލޮލާއި ކަޅިރަވައެކެވެ. ގަވައިދުން ސެލޫންއާއި ޖިމަށްދާތީ އޭނަގެ ރީތިކަން އިތުރުކޮށްދެއެވެ. ރަތްކުލައިގެ މިޑީހެދުމެއްގައި މިރޭ އޭނަ ފެނުމުން އެހެންމީހުނަށް ކުރާނެ އަސަރު ލިވިއާއަށް އިހުސާސްކުރެވުނެވެ. އަތުގެ ހިކަނދި މަސްގަނޑާއި ހަމައިން ތަންކޮޅެއް ކަނޑާލާފައި ހުރުމުން އަތުގެ ދޮންކަމާއިއެކު ކަދުރާވެސް ހުރީ ވިދަވިދައެވެ. ތުންފަތުގައި ޖައްސާލާފައި ހުރީ ގުޅޭ ރަތްކުލައެކެވެ. ދެފައިގެ ފުރިހަމަކަމުގެ ވާހަކަ ހެވީ ނުދެއްކިއްޔާއެވެ. ޝެނެލް ދަބަހެއް އަޅުވާލައިގެން ހުރިއިރު ލިވިއާގެ ރީތިކަމާއިއެކު އެދަބަހުގެ ފޭކްކަމެއް ގިނަމީހުންނަކަށް ނޭގޭނެއެވެ. އޮރިޖިނަލް ދަބަހެއްކަމަށް ހީކުރުވުމަކީ ލިވިއާގެ ބޭނުމެވެ.\nއެކުވެރިންވެސް އޭނަގެ ރީތިކަމަށް ތައުރީފުކުރެއެވެ. ފިލްމު ކުޅެން ނޫނީ މޮޑެލް ކުރަން ލަފާދެއެވެ. ނަމަވެސް ލިވިއާ ދެކޭގޮތުން ރާއްޖޭގެ ފިލްމުކުޅޭ މީހުންނަށް މީހުން ގަދަރެއްނުކުރެއެވެ. އޭނަ ބޭނުންވަނީ މީހުން ގަދަރުކުރާ މީހުން ލޯބިވާ ފަދަ މީހަކަށްވާށެވެ. އެކަމަށްޓަކާ ލިވިއާ ބޭނުމީ ފައިސާއެވެ. މުއްސަދިކަމެވެ. މުއްސަދިކަމާއި ގަދަރަކީ އެކީގައި ދަތުރުކުރާ ދެ ސިފަކަމުގައި ލިވިއާ ގަބޫލުކުރާއިރު ބައެއްފަހަރު މުއްސަދިން އުޅޭ ވައްތަރުން ގަދަރުކުޑަވާކަން ނޭގެނީއެއްވެސް ނޫނެވެ. ނަމަވެސް ލިވިއާ ދެކެ އުޅޭ ބައެއް މުއްސަދިން އުޅެނީ ރަން ދުނިޔެއެއްގައެވެ. އުފާވެރިކަމާއި ނަސީބު ރަގަޅުކަން އެމީހުންގެ ފޭސްބުކާއި އިންސްޓަގްރާމް ހެކިދެއެވެ. އެފަދަ މީހަކަށް ވުމަކީ ލިވިއާ ގެ ހިތުގެ ދުޢާއެވެ.\nލިވިއާގެ އިންތިޒާރު މާ ދިގެއްނުވިއެވެ. ކަޅުކުލައިގެ ކާރެއް ކުޑަތަންކޮޅެއް ދުރަށް މަޑުކޮށްލުމާއިއެކު އެއީ ލުކްމާންކަން ޔަގީންވިއެވެ. ގާތް އެކުވެރިޔާގެ ކައިރިން މިރެއަށްޓަކާ އޭނަ ކާރު އަތުލީއެވެ. ލުކްމާން އަތުގައި ކާރެއް ގަނެލެވޭނެ ފެންވަރެއް އަދި ނެތެވެ. ފަރި ހިގުމެއްގައި ލިވިއާ އެދިމާލަށް ހިނގައިގަތެވެ. ކުރީ ސީޓަށް އެރުމުން ދުވަންފެށީ ޝަވަރޖެލްއެއްގެ އަރާމުވަހެވެ.\n"ޔޫ ލުކް ބިއުޓިފުލް......." ލުކްމާން ގުދުވެލާފައި ލިވިއާގެ ކޯތާފަތުގައި ބޮސްދިނެވެ.\n"އަހަރެމެން މިގޮތަށް ޕަބްލިކްގައި އެކީ ފެނިގެން ނުވާނެ..." ލިވިއާ ލުކުމާން ބުނި އެއްޗަކަށް ޖަވާބެއްނުދީ އެހެން ވާހަކައެއް ދެއްކިއެވެ.\n"އެއީޔޯ؟ އިންނަން އުޅޭ ލޯބިވެރިޔާއާއިއެކު ފެނުމަކީ ކުށެއްތަ؟ " ލުކްމާންގެ ދެލޮލުން ހައިރާންކަން ފެނުނެވެ. އިސްތަށިގަނޑާއި ބުމަ ކަޅުކުލަގަދަވެފައި ވަރުގަދަވުމާއިއެކު ލޮލުގައި މަޑުކުލައެއް ހުރުމަކީ ލުކްމާންއަށް ލިބިފައިވާ ޚާއްސަ ރީތި ސިފައެކެވެ. އެލޮލުގެ ކުލަ ބަދަލުވާހެން ލިވިއާއަށް ހީވެއެވެ. މުށި ނޫނީ މަޑުފެހިކުލަ އަރާފަހަރުވެސް އާދެއެވެ. ޚާއްސަކޮށް އެކަން ފާހަގަވަނީ އަވީގައި ހުންނައިރުއެވެ. ކަތި ނަޒަރަކުން ބަލާލާގޮތުން ޚުދު ލިވިއާވެސް ހަސަދަވެރިވާވަރުވެއެވެ. ކިތަންމެ ރީއްޗަސް ލުކްމާންގެ އަތުގައި ފައިސާ ނެތުން ވެފައިވަނީ ލިވިއާއަށް ލިބިފައިވާ ހިތްދަތިކަމަކަށެވެ. ކިޔަވައިގެން އަޔަސް ބޮޑު ލޯނަކާއި އާއިލާއެއް ބަލަމުން ލިވިއާ ބޭނުންހާ އެއްޗެއް ލުކްމާންއަށް ގަނަދެވޭނެކަމަށް ލިވިއާ ގަބޫލެއްނުކުރެއެވެ.\n"ލޫކް. އަހަންނަށް ވަރަށް ރަގަޅު އައިޑިއާއެއް އައިސްގެން މިއުޅެނީ. ހަމަޖެހިލައިގެން ވަގުތެއްވީމަ އެވާހަކަދެއްކޭނީ........" ލިވިއާގެ ތުންފަތަށް ސިއްރުވެރި ހިނިތުންވުމެއް ވެރިވިއެވެ.\nޑިނާއަށް ދެމީހުން ދިޔައީ އަލަށް ހުޅުވާފައި ހުރި އޮފޭލިއާ މޯލަށެވެ. ކާއެއްޗެއްސަށް އޯޑަރު ދިނުމަށްފަހު ދެމީހުން އިންތިޒާރުގައި ތިބިއިރު ގިނަވަގުތު ލިވިއާ އިނީ ގެއްލިފައެވެ. ކޮންމެވެސް ކަމަކާއިމެދު ފުންކޮށް އޭނަ ވިސްނާހެން ހީވެއެވެ. ވަށައިގެން ފެންނަ މުއްސަދިން ފެންފަދައިން ފައިސާ އޮއްސާލާއިރު އެމީހުންގެ ދިރިއުޅުން ހާދަ އުފާވެރިވާނެއޭ ހިތަށް އަރާ އެކަމާއި ހިތް ހަސަދައިން ފުރުނެވެ. ޚާއްސަކޮށް އޭނަގެ އެންމެ ގާތްއެކުވެރިޔާ ސަވާނާގެ ދިރިއުޅުން އޭނައަށް ލިބޭނެނަމައޭ ހާސްފަހަރު ހިތަށް އަރައިފިއެވެ. ކޮންފަދަ އުފާވެރި ދުނިޔެއެއް ހެއްޔެވެ؟ ބޮޑު ގަނޑުވަރެއްފަދަ ގެއެއްގައި ސަވާނާ އުޅެނީ ޕްރިންސެސްއެއްގެ ދިރިއުޅުމެވެ. ސަވާނާގެ ކޮޓަރީގައި ހުންނަ ފާޚާނާ އޭނަގެ ކޮޓަރިއަށްވުރެ ދެގުނަ ބޮޑެވެ. އެކުއްޖާ ގެންގުޅޭ މޭކަޕް ސާމާނުއަދި ސެންޓް ފެނިފާ ލިވިއާގެ ލޯ ތަރަތަރަ ޖަހާވަރުވެއެވެ. ކްލޯޒެޓްގައި ހުންނަ ހެދުންތަކާއި ފައިވާން އަދި ގަހަނާތައް ފެނުމުންވެސް ލިވިއާ ހަމަ މޮޔަވާވަރުވެއެވެ. އޭނަ ބޭނުންވަނީ ސަވާނާގެ ދިރިއުޅުމެވެ. ސަވާނާގެ ބަދަލުގައި އެގެއަށް އުފަންވާން ޖެހޭނީ އޭނަފަދަ ރީތި އަންހެންކުއްޖެއް ނޫންހެއްޔެވެ؟\n"ހޭއި ސްޓިލް ޑޭޑްރީމިން؟ " ލުކްމާންގެ ފިރިހެންވަންތަ އަޑުގައިވަނީ މަޑުމައިތިރިގޮތެކެވެ. މޭޒުމަތީ ބާއްވާފައި އޮތް ލިވިއާގެ އަތް މުށުތެރެއަށް ލާ ފިތާލިއެވެ. އައިސްކޮޅެއްހާ އެ އަތްތިލަ ފިންޏެވެ. ލިވިއާ ހާސްކަމާއިއެކު ލުކްމާން ގެ އަތުތެރެއިން އަތް ވީއްލުވާލަން ބާރުލުމުންއެ އިޝާރާތް ވިސްނުނެވެ. ލުކްމާން ކުޑަކޮށް ލަދުވެސް ގަތެވެ. މިރޭ ލިވިއާ މިއުޅެނީ ކޮންފާޑަކަށް ހެއްޔެވެ؟\n"ލިވީ......... "ލުކްމާން ޝަކުވާގެ ރާގަކަށް ގޮވައިލިއެވެ.\n"ކެއަފުލް ލޫކް...." ލިވިއާ ވަށައިގެން ހޯދައިލަމުން މަޑުމަޑުން ވާހަކަދެއްކިއެވެ.\n"ކޮންކަމަކާ؟ "ލުކްމާން ކުޑަކޮށް ބޯ ހޫރައިލިގޮތުން އޭނަ ހިތްހަމަނުޖެހުނުކަން ލިވިއާ ދެނެގަތެވެ.\n"ލޫކް. މިއީ ކާކުގެ ތަނެއް؟ " ލިވިއާ ކުރީ އެހެން ސުވާލެކެވެ.\n"ނޭގޭ...." ލުކްމާން ފަރުވާކުޑަ ރާގަކަށް ބުނެލިއެވެ.\n"މިކަހަލަ ތަނެއް ލިބޭނީ ނަސީބު ރަގަޅު މީހަކަށް. އަޅެ މަށަށް ލިބޭނެނަމަ......." ލިވިއާ ކޮފީތަށީގައި ތުނބު ޖެހިއެވެ\n"ކެތްކުރޭ ބޭބީ. އަހަރެން ބުނަމެއްނު ކޮންމެވެސް ދުވަހަކުން އިރާދަކުރެއްވިއްޔާ އަހަރެންވެސް މުއްސަދިމީހަކަށް ވާނަމޭ. އަހަރެންގެ ލިވީއަށްޓަކާ ތާޖުމެހެލެއް ބިނާކޮށްދޭނަމޭ. ޕެރިހަށް ގެންދާނަމޭ. ދެން އެކަމާއި ކީއްވެ އެވަރަށް ވިސްނަނީ. ހަމަ ކުއްލިއަކަށް އެމީހުންނަށްވެސް ފައިސާތަކެއް ނުލިބޭނެ. މަސައްކަތްވެސް ކޮށްގެން ކާމިޔާބުވާނީ. އަހަރެންވެސް ކިޔަވައިގެން މިއައީނު. އަދި ވަޒީފާވެސް ލިބޭނެ އިރާދަކުރެއްވިއްޔާ...." ލުކްމާން ދަތްދޮޅީގައި އަތް ވިއްދާލައިގެން ބަލަންއިނީ ހިތްގައިމު ނަޒަރަކުންނެވެ. ޚުދު ލިވިއާގެ ހިތްވެސް މޮޔަވާވަރުވިއެވެ. އޭނަގެ ލޯބިވާ ލުކްމާންއަށްޓަކާ އެހިތްވެސް ދީވާނާވެއެވެ. ރީތިކަމުންނެވެ. ހުރިހާ އަންހެންކުދިން އެންމެ ހިތްއެދޭފަދަ ބައިވެރިޔާއެވެ. އުނި ތަންކޮޅަކީ ލުކްމާންގެ އާއިލާ މުއްސަދި ނުވިކަމެވެ. އިއްޒަތްތެރިންނަށް ނުވީމައެވެ. ރާއްޖެތެރޭ ކުއްޖަކަށްވީމައެވެ. ލުކްމާން އެކަހަލަ ހުވަފެން ދައްކާތާ ކިތަންމެ ދުވަހެކެވެ. މާލެ އައީ ކިޔަވައިގެންނެވެ. ލޯނު ދައްކާ އުޅޭ ތަނުގެ ކުލި ދައްކައިގެން ރަގަޅު ފޯނުގަނޑެއްވެސް ގަނެލެވޭވަރެއް ނުވެއެވެ. އަތުގައި އެއޮތީ އާދައިގެ ސެމްސަންގެކެވެ. އޭނަގެ އުފަންދުވަހަށްވެސް ގެނެސްދެވުނީ އާދައިގެ ސެންޓްފުޅިއަކާއި ފަށެކެވެ. އެވެސް ރިހި ފަށެކެވެ. އޭނަގެ ހިތް ފުރޭވަރެއްނުވިއެވެ.\n"ނޫނޭ ލޫކް. އެކަނި މަސައްކަތްކޮށްގެނެއްނުން. ސަމް ޕީޕަލް އާ ޖަސްޓް ބޯން ވިދް އެ ސިލްވާ ސްޕޫން އިން ދެއަ މައުތް. ލޫކް ވެސް ފޭސްބުކް ސްނެޕްޗެޓް ކަހަލަ އާ އެޕެއް އީޖާދުކުރަންވީނު. އެއްފަހަރާ މިލިއަނަކަރަކަށްވާނެ. ހޫމް ދެން އަހަރެން ކޮންމެހެން ތާޖުމެހެލްއެއް ބޭނުމެއްނޫން. އެކަމަކު ޕެރިހަށް ގެންދަންވާނެ އިނގޭ. މަގޭ ފޭވަރިޓް ޑެސްޓިނޭޝަންވިއްޔަ. ހަނީމޫނަށް އެނޫން ތަނަކަށް ނުދާނަން..........." ލިވިއާ ނުތަނަވަސްގޮތަކަށް ހީލިއެވެ. އެހެންބުނިއިރުވެސް ލުކްމާން އޭނައަށްޓަކާ އެފަދަ ލޯބީގެ މަޝްހޫރު ބިނާއެއް ހިބަކޮށްދޭނެނަމައޭ އެވަގުތު ހިތަށް އެރިއެވެ. ޝާހުޖަހާންގެ އަންހެނުންނަކީ ނަސީބުވެރިއެކެވެ.\n"ޕެރިހަށްވުރެ ރާއްޖެތެރޭގެ ރަށެއްވެސް މާ ރޮމެންޓިކްވާނެ...." ލުކުމާން ހީލިއެވެ.\n"އައްޗީޑި...." ލިވިއާ މޭނުބައިކުރިއެވެ. އެކަމަކު ލުކުމާން އޭނަދެކެ ފޫހިވެދާނެތީ ވަގުތުން އޮޅުވާލަން ބުނީ އޭނަ ރާއްޖެތެރެދެކެވެސް ލޯބިވާކަމަށާއި ނަމަވެސް ތަފާތު ތަނެއްގެ ރީތިކަން ތަޖުރިބާކުރަން ބޭނުންވަނީކަމުގައެވެ. ވިހާ ބޮޑުވި ފަސްގަނޑުގައި އަލުން ދެކެން އޮތީ ކޮންތަނެއްހެއްޔެވެ؟ ޓޫރިސްޓުން މޮޔަވެގެން އުޅުނަސް އޭނައަށްވަނީ ހުދު ގޮނޑުދޮށްތައް ބަލާބަލާ ހިތްފުރިފައެވެ. ލުކުމާނުފަދަ ރާއްޖެތެރޭގެ ވަތަނީ ކުދިން ދެން ނިކަން އެކަހަލަވާނެއެވެ. ލުކުމާންއަށް ރާއްޖެވަރެއްނެތެވެ. ޚާއްސަކޮށް އޭނަގެ ރަށްދެކެ ލޯބިވާލެއް ބޮޑުކަމަކީ ލިވިއާއަށްވެސް ވަންހަނާވެފައިވާކަމެއް ނޫނެވެ. އޭނަ ކިތަންމެ އުފާވެރިކޮށް އުޅުނަސް އެރީތި ދެލޮލުގައި ހުސްކަމެއްވާކަން ލިވިއާ ދަނެއެވެ. ނަމަވެސް ސިއްރުވެރިގޮތެއްވެސް ހުރެއެވެ. އެހާ ބަސްމަދެވެ.\n"ލޫކް. އަހަރެން ބުނާކަމެއް ކޮށްދީފާނަންތަ؟" މަޑުމަޑުން ލިވިއާ ބުނީ އެއްވެސް އިތުރު މީހަކަށް ނީވޭނެހާ މަޑުންނެވެ. ފިނިދެއަތްތިލަ ކުޑަކޮށް އުނގުޅާލަމުންނެވެ.\n"އެނީތިން ފޯ ޔޫ ޕްރިންސެސް...." ލުކްމާން ލިވިއާގެ ކޮލުގައި ހިފާލިއެވެ.\n"ޝުއަރ؟ " ލިވިއާގެ ހިތް ތެޅެންފެށީ ބާރަކަށެވެ.\n"ކާރަށް އަރާފައި ބުނާނީ...." ލިވިއާ އަކަށް މިކަހަލަ ތަނެއްގައި އެވާހަކަ ބުނާކަށް ނުކެރުނެވެ.\n"ލިވީ ތިއުޅެނީ ހާދަ ފާޑަކަށޭ. އަހަރެން ބިރުގަނެއްޖެ. ތީ އަނެއްކާ މަގޭ ލިވީތަ؟ ނޫނީ ސިފަޖެހިގެން އުޅޭ ހަންޑިއެއްތަ. ލެޓް މީ ސީ.ފައި ބިންމަތީ ޖެހޭތޯ. އަނހަ އެބަހުއްޓޭ ދެކަށިވެސް...." ލުކްމާން މޭޒުދަށަށްވެސް ނަޒަރު ހިންގައިލިތަން ފެނިފާ ލިވިއާ ހިނިއައެވެ.\n"އެއި ކަށްޓެއްނޫން ހީލްސް......" ލިވިއާ ސީރިޔަސްވިއެވެ. ލުކްމާން ބުމަ އަރުވައިލިއެވެ.\n"ހަހަ..ހަޔެއްކަ އިންޗި ހުރި ކަށްޓެކޭ ހަމަ ތަފާތެއް ނެތް. ހިތަށް އަރާ ލިވީމެން ކަށްޓެއްގައި ހިގަންވެސް ހާދަ މޮޅޭ. އަހަރެމެންނަކަށް ބެލެންސެއްނުވާނެ. ގުޅައަކަށް ޖެހޭނީ......."\nދެން ލޫކް މާ މަޖާވާން އުޅޭނެކަމެއްނެތޭ. ހަންޑިއަކަށް މިހާ ރީތި ސްމާޓް މީހަކާއެކު ޑޭޓަކަށް ޖައްސައެއްނުލެވޭނެ. ހަންޑިއަކަށްވެސް އަހަރެންގެ ލޫކް އަކާއި ކައިރިވިޔަކަނުދޭނަން....." ލިވިއާ އެހެން ބުނެލުމާއިއެކު ހިތަށް އައި އެއްޗަކުން އިސްޖަހައިލެވުނެވެ. އޭނަ މިކަހަލަ ވިސްނުމެއް މިވިސްނަނީ ކީއްވެބާވައޭ އަމިއްލަ ނަފުސާއި ސުވާލުކުރެވުނެވެ. މިއީ ދުވަހަކު މީހަކު ކުރި ޒާތުގެ ކަމެއްބާވައެވެ. ލިވިއާ ބުނި އެ ޖުމްލަ އަހާފައި ކައިރީގައި ހުރި ވެއިޓަރު ހިނިގަނޑު ފަޅައިގެން ދިޔުމާއިއެކު ކެއްސާކަމަށް ހެދުނެވެ. އޭނަ އެއްފަރާތްވުމުން ލިވިއާ ހަދާންކޮށްދިނީ ލުކްމާނު ދުރުން އުޅުމަށެވެ. އޭނައާއި ލުކްމާން ގުޅުމެއް އޮތްކަން އެހެންމީހުންނަށް އެނގިގެން ނުވާނެއެވެ. އުޅެންވާނީ ކޮއްކޮއެއްހެންނެވެ.\n"ލިވީ އަހަންނާއިއެކީ ހުންނަން ލަދުގަންނަނީތަ؟" ލުކްމާނު އަޖައިބުވެފައި އަހައިލިއެވެ. މިރޭ ލިވިއާ މިއުޅެނީ ސިއްރުން ފުރިފައިވާ ގޮތަކަށެވެ.\n"ނޫނެ އެހެނެއްނޫނޭ. ލޫކް. ނުބައިކޮށް ނުވިސްނާ. ދެއަޒް އެ ރީޒަން. އެވާހަކަ ބުނީމަ ލޫކް އަންޑަސްޓޭންޑްވާނެ........." ލިވިއާ މާނަވީގޮތަކަށް ހީލިއެވެ.\n"އަހަރެން ކައިރީ ބޭންކެއް ފަޅާލާށޭ ނުބުނިއްޔާ ރަގަޅު. ނޫނީ......" ލުކުމާން ހީލުމާއިއެކު ކޯތާފަތަށް އަޑިކޮޅެއް އެޅުނެވެ.\n"ދެން އަހަރެންގެ ލޫކް ކްރިމިނަލްއަކަށް ވެގެން ޖަލަށް ލީމާ މަށަށް ހުރީ ކޮން އުފަލެއް؟ އެކަހަލަ މޮޔަކަމަކު ނުވެސް ކިޔާނެއްނު.. ރިލެކްސް ބޭބީ. އެކަހަލަ ކަމަކު ނުބުނާނަމޭ.........." ލިވިއާގެ ހިތް ތެޅިގަތްވަރުން ކުރިއަށްވުރެ ހަތަރެސްފައި ފިނިވެލައިފިއެވެ. މިފަދަ ވާހަކައެއް ބުނުމުން ލުކުމާން ނުރުހި ދެކޮޅު ހަދާފާނެ ބާވައެވެ. އެހެން މީހަކަށް އިވިގެން އޭނަގެ ހުރިހާ ޕްލޭނެއް ޚަރާބުވެދާނެއެވެ. އޭނަގެ ހިތުގައި އެކަން ރާވާތާ ދުވަސްކޮޅެއްވެއްޖެއެވެ. ހިތްބުނަނީ ކާމިޔާބުވާނެ ކަމުގައެވެ. ލުކުމާން މި ރޭވުމާއި ނުގަބޫލުވެދާނެތީ އެހާ ބިރުވެސް އެބަގަނެއެވެ. ފަސްޖެހެނީ އެހެންވެއެވެ.\nލުކްމާން ލިވިއާއާއި ހަތަރުކަޅިހަމަކޮށްގެން އިނދެ ބަލަނީއެވެ. އެތޫނު ދެލޮލުން ލިވިއާގެ ހިތަށް ތީރުތައް ހެރިފަދައެވެ. މިފަދަ ކޮންމެވަގުތެއްގައި ލިވިއާއަށް އެދެލޮލުގައި ބޮސްނުދީ ކެތްކުރެވެނީ ހަމަ ކިރިޔާއެވެ. ލިވިއާ ކައި ނިމުމަށްފަހު ދަބަސް ނެގިއެވެ. ލޯޝަންކޮޅެއްލާ ރީތިވެލުމަށެވެ. އިރުއިރުކޮޅާ އަމިއްލަ މޫނު ބަލައިނުލާ ލިވިއާއަށް ކެތްވަނީއެއް ނޫނެވެ. ދަބަސް ހުޅުވާލިތަނާ ޒިބު ވީދިގެން ދިޔައިރު އަންހެންކުދިންތަކެއް އައިސް އަރާހަމަވީއެވެ. އެކުދިންގެ މަލާމާތުގެ ނަޒަރުން ލިވިއާ ލަދުން ހަލާކުނުވީ ކިރިޔާއެވެ. ކަންބޮޑުވީ އެކުދިންނަކީ އޭނައާއި ކޮންމެވެސް ވަރަކަށް ޖައްސާލާފައި ތިބޭ ބަޔަކަށް ވީކަމެވެ. ދަބަސް ހަލާކުވާންވެސް މިނޫން ވަގުތެއް ނޭގުނީހެއްޔެވެ؟ ލިވިއާއަށް ވީގޮތާއި މޫނަށް އެރި ކުލަވަރު ފެނިފާ ލުކުމާން ބުނީ ހަމަޖެހިލުމަށެވެ. އާ ދަބަހެއް ގަންނާނީ ކަމުގައެވެ. ލިވިއާ ރުޅިވެސް އަންނަގޮތްވިއެވެ. ލުކުމާންއަށް އެކަހަލަ ކަންތައް ވިސްނައިގަންނަން ނޭގޭނެއެވެ. އޭނަ ހާދަ ރީތިކޮށް ބޭޒާރުވެއްޖެއެވެ. އެހާވަރުން ޝެނެލް އޮރިޖިނަލް ދަބަހެއްކަމަށް އެންމެނަށް ދައްކައިގެން ހުއްޓާ ފޭކްކަން ފަޅާއެރީއެވެ.\nކައި ނިމިގެން ލިވިއާ ލުކުމާން ގޮވައިގެން މޯލްގެ އެކި ބައިތަކަށް ވަނެވެ. މުއްސަދިކަން ރަމްޒުކޮށްދޭ މިފަދަ ތަނުން ހިތަށް ލިބޭ ފިނިކަމާއި އެއްވަރަށް ހިތުގައި ރިއްސާލައެވެ. މިފަދަ ތަނެއް އަމިއްލަ ކުރެވޭނެނަމައެވެ. މިފަދަ ތަނެއް ލިބިއްޖެއްޔާ އަންހެންކުދިންގެ ހުރިހާ ހުވަފެންތައް ފުރިހަމަވާނެއެވެ.\nލިވިއާ ރީތި ހެދުންތަކުގެ ފަށުވިކަން އިހުސާސްކުރިއެވެ. މޭކަޕްސާމާނުތައް ހުރިތަނުން ނިކުންނަ ހިތެއްވެސް ނުވިއެވެ. އެންމެ ހިތްއެދޭފަދަ ލިޕްސްޓިކްތަކާއި އަނދުނުގެ ތަފާތު ވައްތަރުތަކެވެ. ކްރީމްތަކާއި ފައުންޑޭޝަންތަކެވެ. އެންމެ މޮޅު މަޝްހޫރުބްރޭންޑް ތަކެވެ. ދަބަސްތަކާއި ފައިވާންތައް އަދި ގަހަނާތައް ފެނުމުން ދެލޯ ވިދައިލިއެވެ. ކުޅު ދިޔާވިއެވެ. ހުރިހާ އެއްޗެހި ވަގަށް ނަގައިގެން ގެންދެވޭނެނަމައެވެ. ލިވިއާ ހިންދިރުވާލާފައި ފުންނޭވައެއް ދޫކޮށްލިއެވެ. އޭނަ ނުސީދާކޮށް އެއެއްޗެހި ބޭނުންވާވަރު ބުންޏަސް ލުކުމާންއަށް އެއްޗެއް ވިސްނުނުކަމަށް ނުވިއެވެ. ދަބަހެއް ގަންނާނީ އޭ ކިޔާފައި އެކަމަކާއިވެސް ނޫޅުނެވެ. އެންމެ ރަގަޅެވެ. އޭނައަށްވެސް އެނގެއެވެ. މިތާގައި މިހިރީ ބްރޭންޑެޑް އެއްޗިއްސެވެ. އަގު ޓެގްކޮޅު ބަލާފައިވެސް ހިތް ދަނީ ފުންމަ ފުންމައިގެންނެވެ.\nއޭނަގެ ކައިރީގައި ހުރި މޮޑެލްއެއްފަދައިން ފޯނާއި ކުޅެ ކުޅެހުރި އިރު އެހެންލާފައި ދިޔަހާ އަންހެންކުދިންތަކެއް ލުކުމާންއަށް ބެލިއެވެ. ލޮލުން ކާލަފާނެ ކަހަލައެވެ. ހަގީގަތުގައިވެސް ލުކުމާނަށް ލިބިފައި ހުރި އިސްކޮޅާއި ބާމަތި ފުޅާކަން އަދި އެހެރަ ރީތި ހަށިގަނޑަކީ މަދުން ނޫނީ މާލެއިން ފެންނަ ކަހަލަ ރީތިކަމެއް ނޫނެވެ. ނޫ ޖިންސަކާއިއެކު އަތްދިގު މުށިކުލައިގެ ޓީޝާޓެއްގައި ލުކުމާން ފެންނަނީ ސްމާޓްކޮށެވެ. އެކަމުން ލިވިއާއަށް ފަޚުރުވެރިކަމެއް ލިބުނެވެ. ލުކްމާންއަކީ ހަމަ އެކަނި އޭނަ ގެއެވެ. އޭނަގެ ހިތުގެ ބަޔެކެވެ. ފުރާނައެވެ. އެހެން އަންހެންކުދިން ޖެހޭނީ ދުރުން ބަލާލާފައި ހިތްހަމަޖައްސާލާށެވެ.\nއެތަނުން ލިވިއާ ނިކުންނަން ޖެހުނީ ހުސް ދެއަތާއެވެ. އެތެރެ އެތެރެއިން ރުޅިއައިސްގެން ފަޅައިގެންދާވަރުވިއެވެ. ލުކުމާން އޭނައަށް އެންމެ އެއްޗެއްވެސް ގަނެ ނުދިނެވެ. ފަރުވާކުޑަ އަޅާލުމެއްނެތް ފޮނި ފޮނި ލުކުމާންއެވެ. ހިތާހިތުން ކުދި ކިޔަސް ލިވިއާ ހުރީ ތުންފަތަށް މަޑު ހިނިތުންވުމެއް ވެރިކޮށްލައިގެންނެވެ. ހިނިތުންވުމުގެ ފަހަތުގައި ފޮރުވިފައިވަނީ ކޮންކަހަލަ އަންހެންކުއްޖެއްކަން ބަލާބެލުމަކަށް ނޭގޭނެއެވެ.\nކާރަށް އަރާފައިވެސް ވާހަކައިގެ ގޮތުން ބުނަން ފަސްޖެހުނެވެ. ލުކުމާން ރީއްޗަސް އޭނަގެ މިޒާޖު ލިވިއާ ދަނެއެވެ. ރުޅިގަދަވެއްޖެއްޔާ ކޮންމެފަދަ ކަމެއްވެސް ކޮށްފާނެއެވެ. މަދު ފަހަރެއްގައި ލުކުމާންގެ އަނދިރިފަރާތް އޭނަ ދެކެފައިވެއެވެ. މީހުންނަށް ފެންނާނީ އޭނަގެ ރީތިކަމާއި މީހުންތެރޭގައި އުޅޭގޮތެވެ. އެއްވެސް އިންސާނަކު ފުރިހަމައެއްނުވާނެއެވެ. ކިރިޔާވެސް މީހާ މީހަކަށްވާނީ އަތުގައި ފައިސާ ހުރިވަރަކުން ކަމުގައި ލިވިއާ ދެކެއެވެ. އެކަމަކު އޭނަވެސް ބޭނުމީ މުއްސަދި ޒުވާން ރީތިމީހެކެވެ. މުސްކުޅިއަކާއި އިނދެގެން އެކުވެރިންނާއި އަވަށްޓެރިންގެ މަލާމާތް ލިބިގަންނާކަށް ނުކެރޭނެއެވެ. ލުކުމާންގެ އަތުގައި ފައިސާ ހުރެއްޖެއްޔާ އެވާނީ އޭނަގެ ހުވަފެންތަކުގެ ރާޖާއަށެވެ. ހިތުގައި ކުރެހިފައިވާ ހަމައެކަނި ސޫރައަކީ އެއީއެވެ.\nލިވިއާ ދިރިއުޅޭ އެޕާޓްމެންޓްއާއި ކައިރި ހިސާބެއްގައި ކާރު ޕާކްކޮށްފައި އޭނައާއި އެއްހަމައެއްގައި ހިނގާފައި އެހިސާބަށް އާދެވުމާއިއެކު ލުކުމާން ލިވިއާގެ ދެކޮނޑުގައި ހިފާފައި އޭނައާއި ދިމާލަށް އަނބުރުވައިލިއެވެ.\n"ވަޓް؟ " ލިވިއާ ދެލޯ ބޮޑުކޮށްލަމުން ފަހަތަށް ޖެހުނެވެ. އެއްވެސް އިޝްގީ ކަމެއްނެތި ހަމަ ޓަސްލާފައި ކައިވެންޏަށް އެހުމުން އޭނަވީ ފޫއްސެއްގެ ބޮޑުކަން ބުނެދޭކަށްވެސް ނޭގުނެވެ. އެހާ ބޮޑު ޝޮކެއްލިބުނެވެ. އަދި ވަޒީފާއަކަށް ދާން ނުފަށަނީސް ކައިވެންޏެއްކޮށްގެން ލުކުމާން އޭނަ ގެންގުޅޭނީ ކިހިނެއްހެއްޔެވެ؟\n"އާން ލިވީ. އަހަރެން މިހާރު ބޭނުންވަނީ ލައިފެއް ފަށަން. ވަކިން ދިރިއުޅެން. ވަރަށް އަވަހަށް އަހަރެންގެ ވަޒީފާ ހަމަޖެހޭނެ. ދެމީހުންނަށް އަހަރެން ހިފައިގެން އުޅޭ ރޫމްގައި ތިބެވޭނެއްނު. މިހާރުވެސް އަހަރެން ކައްކާ ހުރިހާކަމެއް ކުރަނީ އެތާގައި............." ލުކުމާން ޖިންސްގެ ޖީބަށް އަތް ޖަހާލިއެވެ.\n"ކުޑަތަންކޮޅެއްގައި ކައްކާ ދޮވެ ހުރިހާކަމެއް ކުރެވޭތަ؟ " ލިވިއާއަށް އަހާލެވުނެވެ.\n"ލުކް ލިވީ. އަހަންނަށް އެނގޭ ލިވީ ބޭނުންވަނީ އަރާމު ދިރިއުޅުމެއް ހޯދަންކަން. ކޮންމެ އަންހެންކުއްޖެއްވެސް ބޭނުންވާނެ ކަން ނޭގޭ ދޯ އެފަދަ ޕަފެކްޓް ލައިފެއް. ނޫނީ ދިރިއުޅުން އުފާވެރިއެއްނުވާނެކަމަށް ގަބޫލުކުރާނީ. އަހަރެންވެސް ނުބުނަމެއްނު އަބަދަށް މިހެންނޭ އުޅޭނީ. އަބަދަށްޓަކާ ލިވީ ދަތިކޮށޭ އުޅެން ޖެހޭނީ. އެހެނެއްނުވާނެ އިރާދަކުރެއްވިއްޔާ. ވަރަށް މަސައްކަތް އެބަކުރަން. ލިވީއަށްޓަކާ ލިވީގެ ލޯތްބަށްޓަކާ ބޭނުންވި ރޮގުން މިކިޔެވީ. އަހަރެންގެ އެއްވެސް އިންޓެރެސްޓެއް ހުރެގެނެއްނޫން. މީހުންގެ ކުރިމަތީގައި ގަދަރުވެރިއަކަށްވާނެ ޖޮބަކީ މިއީކަމަށް ލިވީ ގަބޫލުކުރީ. ސޯ ހިއަ އައިމް އޭމް. ޖަވާބެއްދީބަލަ........" ލުކުމާން ހުރީ ކެތްތެރިވެލައިގެންނެވެ. މި ރޭ ލިވިއާ އުޅޭގޮތުން އެހެން ކަހަލަ ޝައްކެއްވެސް ހިތުގައި ހިނގިއެވެ. ލިވިއާފަދަ ރީތި އަންހެންކުއްޖަކަށް ކިތަންމެ ފަރާތަކުން ހުށަހެޅުން ލިބޭނެއެވެ. ލިވިއާފަދަ މުއްސަދި ދިރިއުޅުމަކަށް ލޯބިކުރާ އަންހެންކުއްޖަކަށް އެފަދަ ފަރާތަކުން ލޯބި ހުށަހަޅައިފިނަމަ އޭނައާއި ވަކިވުމަކީ އެކަށީގެންނުވާނެ ކަމެކޭ ހިތެއްނުބުނެއެވެ. ހިތްބިރުގަތީ އެހެންވެއެވެ. ލިވިއާ ގެއްލޭކަށް އޭނަ ނޭދެއެވެ.\n"ލޫކް ތިކަމާއި ވިސްނާނަން. މިރޭ ކުޑަކޮށް ބޮލުގައި ރިއްސާލާފައި ހުރީ. ހެދުނު ހެދުނާ ޖޮބަށް ދާން ތެދުވާން ޖެހޭ.........ވަން މޯ ތިންގް މައި ލަވް. ތަންކޮޅެއް ރޮމެންޓިކްކޮށް ޕްރޮޕޯސްކޮށްލިނަމަ. ލޫކްއަކާއި ނުވެސް ގުޅޭ ދެން ތިގޮތަށް މެރީކުރަން އަހާކަށް.........." ލިވިއާ ސަމާސާއަކަށް ހަދާފައިވެސް ބުނީ ހިތުގައިވާ އެއްޗެކެވެ.\n"ހަހަ. ހަށިގަނޑު ވިއްކައިގެންވެސް ބަލާނަން ތިކަން ފުރިހަމަކޮށްދެވޭތޯ........" ލުކުމާން ލިވިއާގެ ދެކޮލުގައި މަޑުމަޑުން ވިކާލީ ރީތި ހިނިތުންވުމަކާއިއެކުގައެވެ. ލިވިއާއަކަށް އޭރުވެސް ލުކުމާންގެ ރޭވުމެއްގެ ހިލަމެއްނުވެއެވެ. ގެއަށް ވަންނާން ގޮސް ސިޑިއާއި އަރާހަމަވިތަނާ ލުކުމާން ގޮވާލައިފިއެވެ. ލިވިއާ އެނބުރި ބަލައިލުމުން ލުކުމާން އެދުނީ އަދި އޭނަ ބުނާތާކަށް ގޮސްދިނުމަށެވެ. ލިވިއާ ހުރީ ލުކުމާންއާއިއެކު އެހެން ތަނަކަށް ނުދާން ނިންމައިގެންނެވެ. ގެންދިޔަސް ވާނެ ފައިދާއެއް ނެތެވެ. މިރޭ އޭނަ ހުރީ ފޫހިވެ ވަރުބަލިވެފައެވެ. ނަމަވެސް ލޯބިވެރިޔާ ބުނެލިލެއް ރީތިކަމުން ދެކޮޅުހަދާ ހިތެއްނުވިއެވެ. ލުކުމާން އޭނަ ގޮވައިގެންގޮސް މަޑުކޮށްލީ މޯލްކައިރިއަށެވެ. ލިވިއާ ސުވާލުގެ ނަޒަރަކުން ބަލާލައިފިއެވެ. ދެވަނަފަހަރަށް މިތަނަށް ގެނައުމުގެ ބޭނުމާއިމެދު ސުވާލު އުފެދުނުތަނާ އެނގުނެވެ. ލުކުމާން ލިވިއާގެ އަތުގައި ހިފައިގެން މިސްރާބުޖެހީ ޖެހިގެން ހުރި ފަސް ބުރިއަށް ނަގާފައިވާ ރީތި އޮފޭލިއާ ހޮޓެލްއާއި ދިމާލަށެވެ. ރަތްއަކުރުން ދިއްލެމުންދާ އެހޮޓަލުގެ ނަމުންވެސް ތަނުގެ ހިތްގައިމުކަން ދައްކުވާދެއެވެ. އެތަނުގެ ޓެރެސްއަށް އެރިއިރު އެތަން ޒީނަތްތެރިކޮށްލާފައިވަނީ ރަތް އުއްބައްތިތަކާއި ލެންޓަންތަކުންނެވެ. ބޮޑުއަކުރުން "ވިލް ޔޫ މެރީ މީ ލިވީ" ޖަހާފައި އޮތްތަން ފެނުމުން އަނގަމަތީގައި އަތްއަޅާލައިގެން އިރުކޮޅަކަށް ހުރެވުނެވެ. ވީއިރު ލުކުމާން ފުރަތަމަ އޭނަ ތަޅުވާލީއެވެ. އިމްތިހާނުކޮށްލީއެވެ. އާދައިގެ ގޮތަކަށް ކައިވެންޏަށް ހުށަހެޅިއިރުވެސް ލިވިއާގެ ހިތް އޭނައަށް އެނގޭނެއެވެ. ފާސްނުވުމުން ލަދުވެސް ގަތެވެ. ލިވިއާއަށް ލުގުމާން ގެ ރީތި ދެލޮލަށް ބަލައިލުމާއިއެކު ނޫނެކޭ ބުނާކަށް ނުކެރުނެވެ. ލިވިއާގެ ޖަވާބާއިއެކު އޭނަގެ އިނގިލީގައި އަޅުވާލަދިން ރޫބީ އަނގޮޓީގެ ދަޅަވެސް އެތަނުގައިވާ ކުލައާއިއެކުވިއެވެ. ލިވިއާ ހުރީ ބުނާނެ އެއްޗެއްނޭގިފައެވެ. އެހެން އެއްޗެއްގެ ނަސީބުނެތަސް އޭނައަށްވަނީ ރަގަޅު ހިތްހެޔޮ ލޯބިވެރިޔެއް ދެއްވާފައެވެ. ލިބުނު އެއްޗަކަށް ހަމްދުކުރަން ޖެހޭނެއެވެ.\nލުކުމާންގެ ނަންވަނީ އޭނައާއި ގުޅި ލާމެހިފައެވެ. އޭނަގެ ނަމާއިއެކު ލިޔުއްވާފައެވެ. އެއީ އޭނަގެ ނަސީބެވެ. ވީއިރު ލުކްމާން ކޮންމެތަނެއްގައި ކޮންމެ މީހަކާއި އެކު ހުއްޓަސް އެންމެފަހުން ވާނީ އޭނަގެ މީހަކަށެވެ. އެކަމާ ވިސްނާނެކަމެއްވެސް ނެތެވެ. ނަމަވެސް އެންމެ ކުރިން ލުކުމާންގެ ފަރާތުން އޭނަ އުއްމީދުކުރަނީ ބަދަލަކަށެވެ. މޮޅު ހަރުދަނާމީހަކަށް ވުމަށެވެ. ކައިވެންޏަށް އެއްބަސްވިޔަސް އެހާ އަވަހަށް އަދި އިންނާކަށް އޭނަގެ ޚިޔާލަކުނެތެވެ. ނޫނެކެވެ. ކައިވެނިކުރަން ބޭނުމެވެ. ނަމަވެސް ލުކުމާން އެފެންވަރު މީހަކަށް ވީ ދުވަހަކުންނެވެ. ތަފާތު ޚިޔާލުތައް ލިވިއާގެ ސިކުނޑީގައި ކޮށްޓާވަރުން ބޮލުގައި ރިއްސާގޮތްވިއެވެ.\nލިވިއާގެ އެޕާޓްމެންޓާއި އަރާހަމަވުމުން ރޭގަނޑުގެ ސަލާމްކޮށްލާފައި ކާރުން ފޭބިއެވެ. ލުކުމާންއަށް އިދެވުނީ ބަލާށެވެ. އޭނަ ލިވިއާގެ ފަހަތުން އެހާވަރުން އުޅެނީ ކީއްވެހެއްޔޭ ކިޔާފައި ބެސްޓްފްރެންޑް ކައިދަން އެހާ ސުވާލުކުރެއެވެ. ލުކުމާން އެހެން ހިތަށް އެރިތަނާ ލިވިއާ އެނބުރި ބަލާލާފައި އަތް ހޫރާލަމުން ހިނިތުންވެލިއެވެ. "ދެޓްސް ދަ ރީޒަން............" ލުކުމާން ހިނިތުންވެލާފައި ހިތާހިތުން ކިޔާލައިފިއެވެ. މާނައަކީ ލިވިއާގެ ހިނިތުންވުމުން އޭނަގެ ހިތަށް އުފާ ލިބޭކަމެވެ. ފަހަތުން އުޅެވެނީ އެހެންވެއެވެ.\nލިވިއާ ކޮޓަރިއަށްވަން ގޮތަށް ދަބަސް އެނދާއި ދިމާލަށް ހޫރުވާލައިފިއެވެ. ރޫބީ އަނގޮޓިވެސް ނަގާފައި އެއްލާލަން ހިތަށް އަރާފައިވެސް ލޯބިވާ ލުކުމާން ދިން އެއްޗަކަށް އެހެން ހަދާކަށް ނުކެރުނެވެ. ނަމަވެސް މިއީ އަސްލު ރޫބީއެއް ނޫންކަން އޭނައަށް ޔަގީނެވެ. ފޯނުން އަލިއަޅުވާލާފައި އެކި ގޮތްގޮތަށް ބެލިއެވެ. ނޭގުނެވެ. ޔަގީނެއްނުވިއެވެ. ފާޑުފާޑުގެ އެސްތަކާއި ޖަވާހިރުތައް ވިއްކާ ފިހާރައަކަށްގޮސް އެ ރޫބީގެ ހަގީގަތް ބަލަން ނިންމިއެވެ. ހިތުގައިވާ ޝައްކުތައް އޭރުން ފިލާފާނެ ނޫންހެއްޔެވެ؟ ހެދުން ބަދަލުކޮށްލާފައި އޭނަ މޫނުގައިވާ މޭކަޕް ފިލުވައިލާ މޫނުގައި ކްރީމް ހޭކިއެވެ. ނިދަން ތައްޔާރުވެގެން އެނދަށް ވެއްޓިގަތްގޮތަށް ގުޅައިލީ ސަވާނާއަށެވެ.\nސަވާނާއަކީ ލިވިއާގެ އެންމެ ގާތް އެކުވެރިޔާއެވެ. ދެމީހުންގެ މިޒާޖު އުޑާއި ބިމާހާ ތަފާތުވިޔަސް ދެކުދިންގެ އެކުވެރިކަން ދިޔައީ ދުވަހަކަށްވުރެ ދުވަހެއް ބަދަހިވަމުންނެވެ. ކޮންމެ ދުވަހަކުހެން ދެކުދިން ބައްދަލުކޮށް އެކީ ވަގުތު ހޭދަކުރެއެވެ. ސަވާނާ ދިން ޚަބަރަކުން ލިވިއާ ކުއްލިއަކަށް ފުންމައިގެން ތެދުވެ އެނދުގައި އިށީނދެވިއްޖެއެވެ.


Majileehu ge gina gondithah kaamiyaabu kuraanee MDP in: Raees | Mihaaru\nއެމްޑީޕީގެ ކެމްޕޭން ހަރަކާތުގައި ރައީސް ބައިވެރިވެވަޑައިގަންނަވަނީ: މަޖިލީހުގެ ގިނަ ގޮނޑިތައް ކާމިޔާބު ކުރާނީ އެމްޑީޕީން ކަމަށް ވިދާޅުވި. --ފޮޓޯ/ސޯޝަލް މީޑިއާ\nމަޖިލިހުގެ ގިނަ ގޮނޑިތައް ކާމިޔާބު ކުރާނީ އެމްޑީޕީން: ރައީސް\n06 މާޗް 2019 - 22:39 67 comments\nރައްޔިތުންގެ މަޖިލީހުގެ އިންތިޚާބުގައި ގިނަ ގޮނޑިތައް ކާމިޔާބު ކުރާނީ މި ސަރުކާރު ހިންގާ މައި ޕާޓީ އެމްޑީޕީން ކަމަށް ރައީސް އިބްރާހިމް މުހައްމަދު ސޯލިހް މިރޭ ވިދާޅުވެއްޖެ އެވެ.\nއަންނަ މަހުގެ ހަ ވަނަ ދުވަހު ބާއްވާ ރައްޔިތުންގެ މަޖިލިހުގެ އިންތިޚާބާ ގުޅިގެން ބޭއްވި އެމްޑީޕީގެ ކެމްޕޭން ހަރަކާތެއްގައި ރައީސް އިބްރާހިމް މުހައްމަދު ސޯލިހް ވިދާޅުވީ، އެމްޑީޕީ އަކީ ކެމްޕޭން ކުރަން ދަންނަ އަދި އިންތިޚާބުތައް ކާމިޔާބު ކުރަން ވެސް އެނގޭ ޕާޓީއެއް ކަމަށެވެ. މަޖިލިސް އިންތިޚާބުގެ 86 ދާއިރާ އަށް 'އެޖެންޑާ 19' ނަމުގައި އެމްޑީޕީން ކުރިއަށް ގެންދާ ކެމްޕޭން ތަރުތީބުވެ އިންތިޒާމުވެ ކުރިއަށް ދާނެ ގޮތް އެމަނިކުފާނަށް ވަރަށް ބޮޑަށް ސާފުވެވަޑައިގަންނަވާ ކަމަށް ވިދާޅުވި އެވެ.\nއެ ކެމްޕޭންގައި އަމަލީ ގޮތުން ފުރިހަމަ އަށް ބައިވެރިވެވަޑައިގަތުމަށް ތައްޔާރަށް ހުންނެވި ކަމަށް ވެސް ރައީސް އިބްރާހިމް މުހައްމަދު ސޯލިހް ވިދާޅުވި އެވެ.\nއެމްޑީޕީގެ ކެމްޕޭން ހަރަކާތުގައި ރައީސް އިބްރާހިމް މުހައްމަދު ސޯލިހް ބައިވެރިވެވަޑައިގަންނަވަނީ. --ފޮޓޯ/ސޯޝަލް މީޑިއާ\nއިންތިހާބެއް ކާމިޔާބު ކުރުމަށް ކުރަން ޖެހޭ ގިނަ މަސައްކަތްތަކެއް ހުންނަ ކަން ފާހަގަކުރައްވައި ރައީސް ވިދާޅުވީ އެއް އިންތިޚާބާއި އަނެއް އިންތިޚާބު ވެސް ތަފާތުވާނެ ކަމަށެވެ. އެމްޑީޕީން ނުކުތީ، ރިޔާސީ އިންތިޚާބާއި މަޖިލީސް އިންތިޚާބާއި ލޯކަލް ކައުންސިލްތަކުގެ އިންތިޚާބަށް ކުރަން ޖެހޭ މަސައްކަތް ތަފާތު ކަން އެނގި ތިބެ ކަމަށް ވިދާޅުވި އެވެ.\n"އަޅުގަނޑުމެންނަށް އެނގޭ ރައްޔިތުންގެ މަޖިލީސް އިންތިޚާބު ކާމިޔާބު ކުރަން ކުރަންވީ ކަންތައްތައް. އެހެން ނަމަވެސް 2008 ވަނަ އަހަރުން ފެށިގެން މި ބޭއްވި ރައްޔިތުންގެ މަޖިލިހުގެ ދެ އިންތިޚާބުގައި ވެސް އަޅުގަނޑުމެންނަށް ރައްޔިތުންގެ މަޖިލިހުގެ މެޖޯރިޓީ އަދި އޮތީ ނެގޭ ގޮތް ނުވެފައި،" އަމީނިއްޔާ ސްކޫލްގައި ބޭއްވި އެމްޑީޕީގެ ކެމްޕެއިން ޖަލްސާގައި ރައީސް ވިދާޅުވި އެވެ.\n"އެ ތަޖުރިބާގެ އަލީގައި އަޅުގަނޑުމެން މި ނުކުންނަނީ އިރާދަކުރެއްވިއްޔާ ވަރަށް ބޮޑަށް ތައްޔާރުވެގެން."\nއެކަމަށް ކުރަން ޖެހޭ އެއް ކަމަކީ ރައީސް ވިދާޅުވި ގޮތުގައި، އެއް ޓީމެއްގެ ގޮތުގައި، އެއް އަމާޒަކަށް މަސައްކަތް ކުރުމެވެ.\nކޯލިޝަނަކުން އެމަނިކުފާނު ވެރިކަމަށް ވަޑައިގަތީ ގިނަ ވައުދުތަކަކާ އެކުގައި ކަން ފާހަގަކުރައްވަމުން ވިދާޅުވީ އެ ވައުދުތައް ފުއްދަން ޖެހޭ ކަމަށެވެ. އެ ވައުދުތައް ފުއްދުމުގައި މަޖިލީހުގެ ދައުރު މުހިއްމު ކަމަށް ވިދާޅުވި އެވެ.\n"ރައްޔިތުންގެ މަޖިލީހުގައި ތިއްބަވަން ވާނީ މި ވައުދުތައް ގަބޫލުކުރާ، ތާއީދުކުރާ މެމްބަރުން،" ރައީސް ވިދާޅުވި އެވެ.\nއެއާ އެކު، ރައްޔިތުންގެ މަޖިލިހުގެ ބާރުތަކުގެ މައްޗަށް ވެސް ރައީސް ވާހަކަފުޅު ދެއްކެވި އެވެ.\nއެމްޑީޕީގެ ކެމްޕޭން ހަރަކާތުގައި އެ ޕާޓީގެ މެމްބަރުން ބައިވެރިވެވަޑައިގަންނަވަނީ. --ފޮޓޯ/ސޯޝަލްމީޑިއާ\nއެމަަނިކުފާނު ވިދާޅުވި ގޮތުގައި ރައްޔިތުންގެ މަޖިލިހަކީ ސަރުކާރު ހުއްޓުމަކަށް ވެސް ގެނެވިދާނެ ބާރެކެވެ. އެގޮތަށް ސަރުކާރު ހުއްޓުވައިފި ނަމަ، ވައުދުތައް ފުއްދޭނެ ގޮތެއް ނޯންނާނެ ކަމަށް ވިދާޅުވި އެވެ.\nމިސާލެއް ދައްކަވަމުން ވިދާޅުވީ ކުރީގެ ސަރުކާރުން ފްލެޓް ދިން ގޮތް ބަލައި މި ސަރުކާރަށް ހައްލު ހޯދިދާނެ ކަމަށެވެ. އެކަމަކު އޭގެ އެންމެ މުހިއްމު ކަމަކީ، އެފަދަ ކަންކަން ހިންގި މީހުން ޖަވާބުދާރީ ކުރެވޭނެ ގޮތެއް މަޖިލީސް ތެރެއިން ހޯދުން ކަމަށް ވިދާޅުވި އެވެ.\nއެމަނިކުފާނު ވިދާޅުވި ގޮތުގައި އިހުމާލުވީ މީހުން ޖަވާބުދާރީ ކުރެވޭނެ ގާނޫނެއް ފާސްކުރަން ވިއަސް އެކަމަށް ތާއީދު ކުރާނެ މެމްބަރުންތަކެއް މަޖިލީހުގައި ތިއްބަވަން ޖެހެ އެވެ. ވަޒީފާ އިން ވަކިކޮށްފައިވާ 500 މީހުންގެ މައްސަލަތައް ބަލައި ވަޒީފާ ދެވުނަސް މުހިއްމީ ނުހައްގުން އެ މީހުން ވަކިކުރި މީހުންނާ މެދު ފިޔަވަޅު އެޅުން ކަމަށް ރައީސް ވިދާޅުވި އެވެ.\n"އެމްޑީޕީގެ މެމްބަރުންނަކީ ހޮވިއްޖެ ނަމަ މި ކަންކަމަށް މަޖިލިހުގައި ތާއީދުކުރާނެ މެމްބަރުން ކަން އަޅުގަނޑަށް ވަރަށް ސާފު،" ރައީސް ވިދާޅުވި އެވެ.\nރައީސް އިބްރާހިމް މުހައްމަދު ސޯލިހްގެ ވާހަކަފުޅު ނިންމަވައިލައްވަމުން މިރޭ ވިދާޅުވީ، "އަޅުގަނޑަކީ އެމްޑީޕީގެ މެމްބަރެއް" ކަމަށާއި "އަޅުގަނޑަކީ ތިޔަބޭފުޅުންގެ ކެމްޕެއިން ގައި ބައިވެރިވެ ހުރި މީހެއް" ކަމަށެވެ.\nއިތުރު ލިޔުންތައް ރައީސް މުހައްމަދު ނަޝީދު އެމްޑީޕީ ސިޔާސީ ޕާޓީ ރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހް ރައްޔިތުންގެ މަޖިލީހުގެ އިންތިޚާބު 2019


މޭ 2019ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nމޭ 2019ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް\nމޭ 2019ގައި މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްއަށް ޖުމުލަ 212 މައްސަލަ ރިޕޯޓުކޮށް އެޓެންޑްކޮށްފައިވެއެވެ.\nކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 111 މައްސަލަ މިދިޔަ މަހު ވަނީ ރިޕޯޓުކޮށްފައެވެ. މިއީ މޭ މަހު ރިޕޯޓުކޮށްފައިވާ ޖުމުލަ މައްސަލަތަކުގެ 52 އިންސައްތައެވެ.\nމި ބާވަތުގެ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ ޖިންސީ ހާނީއްކައާއި ޖިސްމާނީ ހާނީއްކައިގެ މައްސަލަތަކެވެ. އެ ގޮތުން ޖިންސީ ހާނީއްކައިގެ 34 މައްސަލަ އަދި ޖިސްމާނީ ހާނީއްކައިގެ 34 މައްސަލަ ރިޕޯޓުކޮށްފައިވެއެވެ.\nމި ބާވަތުގެ މައްސަލަތަކުގެ އިތުރުން އިހުމާލުވުމުގެ 27 މައްސަލަ، ނަފްސާނީ ހާނީއްކައިގެ 10 މައްސަލަ، އެހެން ކުދިންގެ ފަރާތުން އިންޓަނެޓް މެދުވެރިކޮށް ގަނާލިބުމުގެ4މައްސަލަ އަދި ގެވެށި އަނިޔާ ކުރާތަން ދެއްކުން ނުވަތަ ފެނުމުގެ2މައްސަލަ ހިމެނެއެވެ.\nޙައްޤުތަކުން ކުޑަކުދިން މަޙްރޫމުކުރުމުގެ3މައްސަލަ މިދިޔަ މަހު ވަނީ ރިޕޯޓުކޮށްފައެވެ.\nމި ފަދަ މައްސަލަތަކުގެ ތެރޭގައި ތަޢުލީމަށް ހުރަސް އެޅުމުގެ2މައްސަލަ އަދި އުފަންވުން ރަޖިސްޓްރީނުކުރުމާ ބެހޭ 1 މައްސަލަ ހިމެނެއެވެ.\nޢާއިލީ 21 މައްސަލަ މިދިޔަ މަހު މިނިސްޓްރީއަށް ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރޭގައި ޙަޟާނާ ނުވަތަ ކުދިންނާ ބައްދަލުނުކުރެވޭ 16 މައްސަލައާއި ކުދިން ބެލުމުގައި ދިމާވާ4މައްސަލައާއި ދަރިންގެ ޚަރަދު ދިނުމުގައި ދިމާވާ 1 މައްސަލަ ހިމެނެއެވެ.\nއެކި ބާވަތުގެ ކުށްކުރާ ކުޑަކުދިންގެ 8 މައްސަލަ މިދިޔަ މަހު މިނިސްޓްރީއަށް ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރޭގައި މަސްތުވާތަކެތި ބޭނުންކުރުމުގެ2މައްސަލަ އަދި އަމުރަށް ނުކިޔަމަންތެރިވުމުގެ 1 މައްސަލަ ހިމެނެއެވެ.\nމި ފަދަ މައްސަލަތަކުގެ ތެރޭގައި ގެއިން ނުކުމެގެން ދިޔުމުގެ5މައްސަލަ އަދި ސްކޫލަށް ދާން ބޭނުންނުވުމުގެ2މައްސަލަ ހިމެނެއެވެ.\nވަކި ޖިންސަކަށް ވީތީ ކުރާ އަނިޔާ އަދި ގެވެށި އަނިޔާގެ 42 މައްސަލަ މިދިޔަ މަހު މިނިސްޓްރީއަށް ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ އެކި ބާވަތުގެ ޖިސްމާނީ އަނިޔާކުރުމުގެ މައްސަލަތަކެވެ. މި ބާވަތުގެ 15 މައްސަލަ މި މުއްދަތުގެ ތެރޭގައި ރިޕޯޓުކޮށްފައިވެއެވެ.\nމީގެ އިތުރުން، ނަފްސާނީ އަނިޔާކުރުން ނުވަތަ އަނގަބަހުން ކުރެވޭ އަނިޔާގެ 8 މައްސަލަ، ބިރުދެއްކުމުގެ ގޮތުން ކުރެވޭ ކަންކަމާ ގުޅޭ5މައްސަލަ، އިހުމާލުވުމުގެ4މައްސަލަ، ރޭޕްކުރުމުގެ3މައްސަލަ، ޖިންސީ ހާނީއްކަކުރުމުގެ2މައްސަލަ، މުދާ ހިފެހެއްޓުމާއި މުދަލަށް ގެއްލުންދިނުމުގެ2މައްސަލަ، ނަހަމަ ގޮތުގައި ބޭނުންކުރުމުގެ2މައްސަލަ އަދި ބާރާއި ނުފޫޒު ފޯރުވުމުގެ 1 މައްސަލަ ހިމެނެއެވެ.\nނުކުޅެދުންތެރިކަން ހުންނަ ފަރާތްތަކާއި އުމުރުން ދުވަސްވީ މީހުނަށް އަޅައިލުމާއި އެހީތެރިކަން ބޭނުންވެގެން 15 މައްސަލަ މިދިޔަ މަހު މިނިސްޓްރީއަށް ވަނީ ހުށަހަޅައިފައެވެ.\nއެއީ ނުކުޅެދުންތެރިކަން ހުންނަ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅައިފައިވާ 12 މައްސަލައާއި އުމުރުން ދުވަސްވީ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅައިފައިވާ3މައްސަލައެވެ.\nއަމިއްލަ ނަފުސަށް ގެއްލުންދިނުމާ ގުޅޭ2މައްސަލަ މިދިޔަ މަހު މިނިސްޓްރީއަށް ރިޕޯޓުކޮށް އެޓެންޑްކޮށްފައިވެއެވެ.\n27 ޝައްވާލް 1440\n← ކުޑަކުދިންގެ ހިޔާގެ2ކުއްޖަކު މައިނަރ ހޮޓެލްސް ގްރޫޕް އެކްސްޕްލޯރަރ ޕްރޮގްރާމްގައި ބައިވެރިވެއްޖެ


ހިޔާ ޔޫނިއަންގެ ފަރާތުން ރައީސް އޮފީހުގެ ސްޕެޝަލް އެޑްވައިޒަރ އޮން ސޯޝަލް ޕޮލިސީ އާ ބައްދަލުކޮށްފި | Atoll News\nހިޔާ ޔޫނިއަންގެ ފަރާތުން ރައީސް އޮފީހުގެ ސްޕެޝަލް އެޑްވައިޒަރ އޮން ސޯޝަލް ޕޮލިސީ އާ ބައްދަލުކޮށްފި\nޝާއިޢުކުރީ: މުޙައްމަދު އަފްރާޙް ޖުލައި 7, 2021, 19:41\nހިޔާ ޔޫނިއަންގެ ފަރާތުން ރައީސް އޮފީހުގެ ސްޕެޝަލް އެޑްވައިޒަރ އޮން ސޯޝަލް ޕޮލިސީ ޑރ. މުސްތަފާ ލުތުފީ އާ ބައްދަލުކޮށްފި އެވެ.\nއޮންލައިންކޮަށް މިއަދު ބޭއްވި މި ބައްދަލު ކުރެއްވުމުގައި ރައީސުލް ޖުމްހޫރިއްޔާގެ އޮފީހުގެ ސްޕެޝަލް އެޑްވައިޒަރ އޮން ސޯޝަލް ޕޮލިސީ ޑރ. މުސްތަފާ ލުތުފީ އާއި ނަދީމާ އިބްރާހިމް ބައިވެރިވެވަޑައިގެންނެވި އެވެ. އަދި ހިޔާ ޔޫނިއަންގެ ފަރާތުން5ބޭފުޅުން ވަނީ ބައިވެރިވެވަޑައިގެންފަ އެވެ.\nހިޔާ ފްލެޓު ލިބުނު ފަރާތްތަކުގެ ކަންބޮޑުވުން ފާޅުކުރުމުގެ ގޮތުން ހުށަހަޅާފައިވާ ޕެޓިޝަނާއި ގުޅިގެން ބޭއްވި މި ބައްދަލުކުރެއްވުމުގައި މަހު ކުލި 600 ރުފިޔާއަށް ހަމަޖެއްސުމަށާއި އިންޓީރިއަރ ފިނިޝިންގއަށް ދޭ ގްރޭސް ޕީރިއެޑް 12 މަހަށް ހެދުމަށްވަނީ މަޝްވަރާކޮށްފަ އެވެ. އަދި ފްލެޓްގެ އިންޓީރިއަރއަށް ޚަރަދުވާ އަގު ޖުމްލަ އަގުން މަޢާފް ކޮށްދިނުމަށް އެގޮތުން ޖުމްލަ އަގުން 100،000ރ މަޢާފް ކޮށްދެއްވުމަށް ހުށަހެޅި ވަނީ މަޝްވަރާ ކޮށްފަ އެވެ.\nމި ބައްދަލުކުރެއްވުމުގައި ޑރ. މުސްތަފާ ލުތުފީ ވިދާޅުވީ ރައީސްގެ ޝެޑިއުލް ބިޒީ ވުމުގެ ސަބަބުން ހިޔާ ޔޫނިއަން އާ ބައްދަލުވުމަށް ރަޢީސްއަށް ދަތިފުޅުވެލައްވާ ކަމަށާއި ނަމަވެސް އެ ޔޫނިއަންގެ ހުށަހެޅުންތަކަކީ އަސަރުން ފުރިގެންވާ އެތަކެއް ރައްޔިތެއްގެ ވޭނީ އުދާސްކަން މިއަދު ޤަބޫލުކުރައްވާ ކަމަށެވެ. އަދި އެކަމަށް ހައްލު ހޯއްދެވުމަށް މަސައްކަތް ކުރައްވާނެ ކަމަށް ވެސް ވިދާޅުވި އެވެ.\nހިޔާ ޔޫނިއަންގެ ކަންބޮޑުވުންތަށް ވީހާވެސް އަވަހަށް ރައީސްއަށް ހިއްސާކުރައްވާނެ ކަމަށާއި އެކަން ހިއްސާކުރެއްވުމަށްފަހު އަންގާނެ ކަމަށް ވެސް ޑރ. މުސްތަފާ ލުތުފީ ވިދާޅުވި އެވެ. އަދި އެމަނިކުފާނު މަސައްކަތް ކުރައްވާނީ މި އާބާދުވާ ޝަހަރަކީ ކަންބޮޑުވުންތަކާއި ހާސްކަންކުޑަ ޝަހަރަކަށް ހެއްދެވުމަށް ކަމަށް ވެސް ވަނީ ވިދާޅުވެފަ އެވެ.\nމީގެ އިތުރުން ހިޔާ ޔޫނިއަންގެ އިސްނެގުމަށް އެމަނިކުފާނު މަރުޙަބާ ދަންނަވާ ކަމަށާއި ޔޫނިއަންއާއިއެކު މަސައްކަތް ކުރެއްވުމަށް ސޯޝަލް ކައުންސިލް ތައްޔާރަށް އޮތްކަމުގެ ޔަޤީންކަން އެމަނިކުފާނު ވަނީ އަރުއްވާފަ އެވެ. އަދި މިފަދަ ބޮޑު އާބާދީއަކަށް އަމާޒުކޮށް ޔޫނިއަންއިން ކުރުމަށް ރާވާ އަދި ކުރައްވަމުން ގެންދަވާ މަސައްކަތް ފާހަގަކޮށް ޝުކުރު އަދާކުރެއްވި އެވެ.\nއެގޮތުގައި މަަސައްކަތްތަށްކޮށް ކުރިއަށް ދިއުމަށް ވެސް ޑރ. މުސްތަފާ ލުތުފީ ވަނީ އެދިވަޑައިގެންފަ އެވެ.\nސޯޝަލް ޕޮލިސީގެ ކަންކަން ވިލަރެސްކޮށް ހިންގަވާ އެންމެ އިސްފަރާތަކީ ނާއިބު ރަޢީސް ފައިސަލް ނަސީމްކަމަށް ވުމުން ނާއިބު ރައީސް އާއި ޑރ. މުސްތަފާ ލުތުފީ ހިމެނޭ ގޮތަށް ވަރަށް އަވަހަށް ބައްދަލުވުމެއް ޔޫނިއަން އާއެކު އިންތިޒާމުކުރައްވާނެ ކަމަށް ވެސް މިއަދުގެ ބައްދަލުވުމުގައި ރައީސް އޮފީހުގެ ސްޕެޝަލް އެޑްވައިޒަރ އޮން ސޯޝަލް ޕޮލިސީ ޑރ. މުސްތަފާ ލުތުފީ ވިދާޅުވި އެވެ.\n7 ޚިޔާލުތައް ގައި "ހިޔާ ޔޫނިއަންގެ ފަރާތުން ރައީސް އޮފީހުގެ ސްޕެޝަލް އެޑްވައިޒަރ އޮން ސޯޝަލް ޕޮލިސީ އާ ބައްދަލުކޮށްފި"\nސަލީމް | ޖުލައި 7, 2021 at 20:09 |\nވަރަށް ބޮޑުގޭމެށްތީ އަގުކުޑަކުރީމާ ރާޖެތެރެމީހާއަށް ބޮޑުއަގުގާ ކުއްޔައްދޭނީ ވެރިމީހާއުޅުށްވާނީމެލޭގާ ނޫނީއިންޑިޔާގާ ކިހާސަޅި ޖަހާބެރަކަށްނުނަސަބަލަ …\nAinth | ޖުލައި 8, 2021 at 02:03 |\nKoba aharenge hahgu\nAharn miulhenee3dharinna eku emme kotariehga. Ahannah flat libuneema varah ufalun huree. Ekamaku agu kanda alhaafa eothee nikamethinnah boahiyaavahikan dheykah noon. Viyafaareege usoolun. Than aharennah nuves hedheyne. Aharen ulhen jeheynee tharafaali alhaigen fankaaeh nethi boikkeh nethi\nޑެރަ | ޖުލައި 7, 2021 at 21:24 |\nބަލަ ޔޫނިއަން ނުހެދިއަސް އެންމެން ވެސް މިއުޅެނީ ކުއްޔަށް ވަރަށް ދަތިކޮށޭ. ތިޔަތާގައި 60000 ހާސް މުސާރަލިބޭ އެތަށްބަޔަކު އެބައުޅެޔޭ.\nAinth | ޖުލައި 8, 2021 at 01:56 |\nAhannakah nulibey. Theege 8 bai kulha\nehbai libenee. Vaahakaeh dhahkaairu emmenge maslahathah visnaafa vaahaka dhahkabala.\nCausharu | ޖުލައި 7, 2021 at 21:43 |\nShaleemuavedhaalhivee thadhufulheh bodu agugakuhyah dheyfa aulhinvaanee beyruga\nCausharu | ޖުލައި 7, 2021 at 21:45 |\nShaleemuavedhaalhuvee thadhufulheh bodu agugakuhyah dheyfa aulhinvaanee beyruga\nAinth | ޖުލައި 8, 2021 at 02:07 |\nEmmenge maslahathah vaahaka dhahkabala. Mihaaru kanda alhaafa oi agu nudhehkey meehunves madheh noon. Thibuni goi nahadhaaney ves noon. Ehen ulhey bayakuves ulhefaane. Thihen anga fulhaakohfa kiyaameehunves ginain libengnaa ehen hadhaanee. Hama gaimuves aharennakah nulibey luxy thanthaa ulhey haa laarieh.


Supreme Court ge fandiyaarakaai, Family Court ge iss fandiyaaru...\nރާއްޖެ - ޖުޑީޝަލް ސާރވިސް ކޮމިޝަން\nސުޕްރީމް ކޯޓުގެ ފަނޑިޔާރަކާއި، ފެމިލީ ކޯޓުގެ އިސް ފަނޑިޔާރު ސަސްޕެންޑްކޮށްފި\nދެ ފަނޑިޔާރުންވެސް ސަސްޕެންޑްކުރީ ޖޭއެސްސީގެ ބައްދަލުވުމުގެ އަގުލަބިއްޔަތުން\nތިނަދޫ ކޯޓުގެ މެޖިސްޓްރޭޓް މަޤާމުން ވަކިކުރުމަށްވެސް ޖޭއެސްސީން ނިންމި\nޖޭއެސްސީގެ ބައްދަލުވުންތަކުގެ މައުލޫމާތުވެސް ހިއްސާ ކުރުމަށް ނިންމާފައިވޭ\nކ. މާލެ 12 ޖޫން 2019 | ބުދަ 17:59 16,277\nސުޕްރީމް ކޯޓުގެ ފަނޑިޔާރު އަބްދުﷲ ދީދީ (މ) - މުހައްމަދު ޝަރުހާން\nސުޕްރީމް ކޯޓުގެ ފަނޑިޔާރު އަބްދުﷲ ދީދީ އާއި، ފެމިލީ ކޯޓުގެ އިސް ފަނޑިޔާރު ހަސަން ސައީދު ސަސްޕެންޑްކުރުމަށް ޖުޑީޝަލް ސާރވިސް ކޮމިޝަން (ޖޭއެސްސީ) އިން ނިންމައިފި އެވެ.\nޖުޑީޝަލް ސާރވިސް ކޮމިޝަނުން ބޭއްވި ނޫސްވެރިންގެ ބައްދަލުވުމުގައި ޖޭއެސްސީގެ ޑިރެކްޓަރު ހަސަން ޒަހީން ވިދާޅުވީ ސުޕްރީމް ކޯޓުގެ ފަނޑިޔާރު އަބްދުﷲ ދީދީ ސަސްޕެންޑްކުރުމަށް ކޮމިޝަނުން ނިންމީ ކޮމިޝަންގެ ބައްދަލުވުމަށް ހާޒިރުވި މެމްބަރުންގެ އަޤުލަބިއްޔަތުންކަމަށެވެ. އަދި އެއީ ކޮމިޝަނަށް ހުށަހެޅިފައިވާ ފަނޑިޔާރު އަބްދުﷲ ދީދީގެ މައްސަލަ އާއި ގުޅިގެން އެޅުއްވި ފިޔަވަޅެއްކަމަށްވެސް ޒަހީން ވިދާޅުވިި އެވެ.\nއެގޮތުން ފަނޑިޔާރު އަބްދުﷲ ދީދީ ސަސްޕެންޑްކުރުމަށް ނިންމީ ޖޭއެސްސީއަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދު، ހުށަހެޅުއްވި މައްސަލައަކާއި ގުޅިގެންނެވެ. އެއީ ފަނޑިޔާރާއި ގުޅޭ ރިޝްވަތުގެ މައްސަލައަކަށްވާއިރު، އެ މައްސަލަ ފުލުހުން ތަހުޤީޤްކުރަމުން އަންނަކަމަށް ޒަހީން ވިދާވި އެވެ.\nއާދެ. ހަމަ އެ މައްސަލައާއިި ގުޅިގެން ހަމަ މިއީ. އެ މައްސަލައާއި ގުޅުންވެސް އޮތްކަމެއް މިއީ. އެ މައްސަލައާއި ގުޅިފައި އޮތްކަމެއް މޯލްޑިވްސް ޕޮލސިް ސާރވިސްއިން ބަލަމުން އެ ދަނީ. އެހެންވީމަ އެއް މައްސަލައެއް ގާތް ގަނޑަކަށް މި އުޅެނީ.\n~ ޖޭއެސްސީގެ ޑިރެކްޓަރު\nސުޕްރީމް ކޯޓުގެ ފަނޑިޔާރު އަބްދުﷲ ދީދީ އާއި ގުޅެގޮތުން ޖޭއެސްސީއަށް ރައްޔިތުންގެ މަޖިލިހުގެ ރައީސް ނަޝީދު ހުށައެޅުއްވީ އެމަނިކުފާނަށް 13 އަހަރުގެ ހުކުމްކުރުމަށް އެއް މިލިއަން ޑޮލަރު ނެންގެވިކަމުގެ ތުހުމަތުކުރެވޭ މައްސަލައެކެވެ. ރާއްޖެ.އެމްވީއަށް އެނގިފައިވާގޮތުގައި ރައީސް ނަޝީދަށް ހުކުމް ކުރެއްވުމަށް ފަނޑިޔާރު އަބްދުﷲ ދީދީ އެއް މިލިއަން ޑޮލަރު ޖަމާކޮށްފައި ވަނީ އަނބިކަނބަލުންގެ އެކައުންޓަށެވެ. އަދި ރައީސް ނަޝީދަށް ހުކުމް ކުރެއްވުމަށް އެއް މިލިއަން ޑޮލަރު ނަންގަވައި، އަނބިކަނބަލުންގެ އެކައުންޓަށް ޖަމާކުރެއްވިއިރު އެފައިސާ ދީފައިވަނީ ކޮން ފަރާތަކުން ކަމެއް ސާފުވާކަށެއް ނެތެވެ.\nއޭގެއިތުރުން ޒަހީން ވިދާޅުވީ، ފެމިލީ ކޯޓުގެ އިސް ގާޒީ ހަސަން ސައީދު ސަސްޕެންޑްކުރުމަށް ނިންމީވެސް އެ ކޮމިޝަނަށް ހުށަހެޅުނު މައްސަލައަކާއި ގުޅިގެން ބުދަ ދުވަހު ބޭއްވި ކޮމިޝަންގެ ބައްދަލުވުމުގެ އަޤުލަބިއްޔަތުން ކަމަށެވެ. ނަމަވެސް އެ މައްސަލައިގެ ތަފްސީލެއް ޖޭއެސްސީން ހާމައެއް ނުކުރެ އެވެ. ޒަހީން، އޭނާ ސަސްޕެންޑްކުރުމަށް ނިންމީ، އިސް ގާޒީ ހަސަން ސައީދުގެ މައްސަލަ ބައްލަވާ ކޮމެޓީއަށް، އެ މައްސަލަ ބެލުމުގެ މަސައްކަތް ކުރިއަށްގެންދާއިރު، އޭނާ ސަސްޕެންޑްކުރުމަށް ފެނުމުން އެކަން ކޮމިޝަނަށް ހުށަހެޅުމުން ކަމަށެވެ.\nއެ ދެ ފަނޑިޔާރުން ސަސްޕެންޑްކުރުމުގެ އިތުރުން ބުދަ ދުވަހު ބޭއްވި ޖޭއެސްސީގެ ބައްދަލުވުމުގައި ވަނީ ތިނަދޫ ކޯޓުގެ މެޖިސްޓްރޭޓް އިބްރާހިމް ރަޝީދު މަގާމުން ވަކިކުރަން ނިންމައި، ރައްޔިތުންގެ މަޖިލީހަށް ފޮނުވުމަށްވެސް ފާސްކޮށްފަ އެވެ. ތިނަދޫ ކޯޓުގެ މެޖިސްޓްރޭޓް މަޤާމުން ވަކިކުރުމަށް ނިންމީ ކޮމިޝަންގެ ބައްދަލުވުމުގައި ބައިވެރިވެވަޑައިގެންނެވި މެމްބަރުންގެ ފުރިހަމަ އަޤުލަބިއްޔަތުންކަމަށް ޒަހީން ވިދާޅުވި އެވެ. އޭނާ ވަކިކުރުމަށް ނިންމީ، އޭނާއާއި ގުޅެގޮތުން ހުށަހެޅުނު ބަދުއަހުލާޤީ މައްސަލައަކާއި ގުޅިގެންނެވެ.\nމިއީ ޖޭއެސްސީގެ ތާރީހްގައިވެސް ފަނޑިޔާރެއްގެ މައްސަލަ ބެލުމަށްފަހު، ފަނޑިޔާރަކު މަޤާމުން ވަކިކުރުމަށް ނިންމި ފުރަތަމަ ފަހަރު އެވެ.\nބުދަ ދުވަހު ބޭއްވި ޖޭއެސްސީގެ 33 ވަނަ ބައްދަލުވުމުގައި ފުރަތަމަ ފަހަރަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދާއި، ރައްޔިތުންގެ މަޖިލީހުގެ މެމްބަރު ހިސާން ހުސެއިން ވަނީ ބައިވެރިވެވަޑައިގެންފަ އެވެ. އެ ދެބޭފުޅުންނާއެކު ބައްދަލުވުމުގައި9ބޭފުޅުން ބައިވެރިވެވަޑައިގެންނެވިކަމަށް ޖޭއެސްސީން ބުންޏެވެ.


World Report: Karaai neyfathuge emme etherein nagaa veyndhenivi sample ah alvadhaau! | ThePress\nދުނިޔޭގެ ރިޕޯޓް: ކަރާއި ނޭފަތުގެ އެންމެ އެތެރެއިން ނަގާ ވޭންދެނިވި ސާމްޕަލަށް އަލްވަދާއު!\n05 September 2020, 09:29\nހަލުވިކަމާއެކު ފެތުރެމުންދާ ކޮވިޑް-19އަށް ޓެސްޓުކުރުމަށް ސާމްޕަލް ނަގަނީ/ފޮޓޯ: އެމެރިކަން ކެމިސްޓްރީ ސޮސައިޓީ\nސިވިއާ އެކިއުޓް ރެސްޕިރޭޓަރީ ސިންޑްރޯމް ކޮރޯނާވައިރަސް2(ސާސްކޮވް-2) އިން ޖައްސާ، ކޮރޯނާވައިރަސް ޑިޒީޒް (ކޮވިޑް-19) އަށް ޓެސްޓު ކުރުމަށް އެންމެ އާންމު ކޮށް ހަދާ ޕީސީއާރް ޓެސްޓަށް ސާމްޕަލް ނެގުމަކީ ވޭން ހުރި ކަމެއްކަން މިއަދު ގިނަ ބަޔަކު ގަބޫލު ކުރާނެއެވެ. ކަރާއި ނޭފަތުގެ އެންމެ އެތެރެއިން ސާމްޕަލް ނަގައިގެން ހަދާ މި ޓެސްޓަކީ، ސާމްޕަލް ދޭ މީހާއާއި ނަގާ މީހާއަށްވެސް ތަކުލީފާއި ވޭން ބޮޑު ޓެސްޓެކެވެ.\nސައެންސާ ޓެކްނޮލޮޖީގެ އެހީގައި މިކަމަށް ލުއިފަސޭހަ ހައްލެއް ހޯދުމަށް ކުރަމުންދާ މަސައްކަތުގެ ތެރެއިން، އުއްމީދުގެ އަލިކަމެއް މިވަނީ ފެންނަން ފަށާފައެވެ. ދާދި ފަހުން އާންމު ކުރި2ދިރާސާއަކަށް ނަޒަރު ހިންގާއިރު، ކުޅުގެ ސާމްޕަލް ޓެސްޓު ކޮށްގެން، ކޮވިޑް-19 ދެނެގަތުމުގެ ފުރުސަތު އެބަ އޮތްކަން މިހާރު މިވަނީ ހާމަވެފައެވެ.2ދިރާސާގެ ހޯދުންތަކަށް ބަލާއިރު، ކުޅުގެ ސާމްޕަލްއިން ކޮވިޑް-19 ދެނެގަތުމަކީ، ކަރާއި ނޭފަތުގެ އެންމެ އެތެރަށް ދަނޑިކޮޅު ލައްވައިގެން ސާމްޕަލް ނަގައިގެން ހަދާ ޓެސްޓުތައްހާ އިތުރުބާރު އޮތް ގޮތެއްކަން ވަނީ ހާމަވެފައެވެ.\nކޮވިޑް-19އަށް ޓެސްޓު ކުރުމަށް ކުޅުގެ ސާމްޕަލް ނަގާފައި/ފޮޓޯ: ކޭޔޫއެންއާރް\nމިއީ ހަމަ ޔަގީނުންވެސް ސާމްޕަލް ދޭން ތިބި މީހުން މަރުހަބާ ކިއާނެ ދިރާސާތެކެކެވެ. ހައްޓަށް ލިބޭ ވޭން ކުޑަވުމުގެ އިތުރަށް، ކުޅުގެ ސާމްޕަލް ނަގައިގެން ޓެސްޓު ކުރުމަކީ، ފަންނީ ގޮތުން ބަލާއިރުވެސް ލުއި ފަސޭހަ ގޮތެކެވެ. ކަރާއި ނޭފަތުގެ އެންމެ އެތެރެއިން ސްވޮބް ސާމްޕަލް ނެގުމަކީ، ވަކި ހުނަރެއް ދަސްކޮށްގެން ނޫނީ އެންމެ ފުރިހަމަ، އަދި ރައްކާތެރި ގޮތުގައި ނުކުރެވޭނެ ކަމަކަށް ވީ ނަމަވެސް، ކުޅުގެ ސާމްޕަލް ނެގުމަކީ ހަމަ ކޮންމެ މީހަކަށްވެސް ކުރެވިދާނެ ކަމެކެވެ. މިއީ ވަގުތު ސަލާމަތް ވުމުގެ އިތުރުން، ޕޭޝަންޓުންނަށް ހިދުމަތް ދިނުމަށް، ސިއްހީ ހިދުމަތްތެރިންނަށްވެސް ވަގުތު ދެނިވި ގޮތަކަށް ވާނެކަން ޔަގީނެވެ.\nމިތަނުން އެއް ދިރާސާ ކުރިއަށް ގެންދިޔައީ ޔޭލް ޔުނިވާސިޓީގެ ޓީމަކުންނެވެ. އެ ޓީމުންވަނީ ހޮސްޕިޓަލުގައި އެޑްމިޓްކޮށްގެން ފަރުވާ ދިން 70 ޕޭޝަންޓުންގެ ހަށިގަނޑުން ސާމްޕަލް ނަގާފައެވެ. މި ޕޭޝަންޓުންނަށް ކޮވިޑް-19 ޖެހިފައިވާކަން ކަށަވަރު ކޮށްފައިވަނީ އާންމު އުސޫލުން ހަދާ ޓެސްޓުތަކުންނެވެ. ދިރާސާގެ ބޭނުމަށް، ކޮންމެ ޕޭޝަންޓެއްގެ ހަށިގަނޑުން ހަމަ މި ބީދައިން އިތުރު ސާމްޕަލެއް ނެގިއެވެ. ސާމްޕަލް ނެގީ ނޭފަތުގެ އެންމެ އެތެރެއިންނެވެ. މި ސާމްޕަލް ނަގަނީ ސިއްހީ ތަޖުރިބާކާރުންނެވެ. މިއާއެކު، ކޮންމެ ޕޭޝަންޓަކުވެސް ކުޅުގެ ސާމްޕަލެއް ދިނުމަށް އިރުޝާދު ދެވުނެވެ.\nކުޑަކުއްޖެއްގެ ހަށިގަނޑުން ކޮވިޑް-19އަށް ސާމްޕަލް ނަގަނީ/ފޮޓޯ: ނިއްކޭ އޭޝަން ރިވިއު\nމި ދިރާސާގެ ހޯދުންތަކަށް ބަލާއިރު، ކުޅުގެ ސާމްޕަލްއިން ވައިރަސް ދެނެގަތުމުގެ ފުރުސަތު މާ ބޮޑެވެ. ޕީސީއާރް ޓެސްޓުން ޕޭޝަންޓު ބައްޔަށް ޕޮޒިޓިވްވި ފުރަތަމަ5ދުވަހުގެ ތެރޭގައި ހެދި ކުޅުގެ ޓެސްޓުތަކަށް ބަލާއިރު 81 ޕަސެންޓް ނަތީޖާ ދެއްކީ އެމީހާ ކޮވިޑް-19އަށް ޕޮޒިޓިވް ކަމަށެވެ. ހަމަ މިމުއްދަތުގައި ކޮވިޑް-19އަށް ޕޮޒިޓިވް ކަމަށް ނޭފަތުގެ ސާމްޕަލް ތަކުން ދެއްކީ އެންމެ 71 ޕަސެންޓް ކޭހުގައެވެ. 10 ވަނަ ދުވަހަށްފަހު ހެދި ޓެސްޓުތަކުގައިވެސް މިފަދަ ބޮޑު ފަރަގެއް އުޅުނުކަމަށް ވަނީ ރެކޯޑް ކޮށްފައެވެ.\nކުޅުން ސާމްޕަލް ނަގައިގެން ހަދާ ޓެސްޓުތަކުގައި އިތުރު ފައިދާއެއްވެސް އެބައޮތެވެ. ދިރާސާ ޓީމުތަކުން ވަނީ، ވައިރަހުގެ އިތުރު ޖެނެޓިކް މާއްދާތަކެއްވެސް ކުޅުގެ ސާމްޕަލްގެ އެހީގައި ދެނެގެންފައެވެ.\nހަށިގަނޑުގެ ބޭރުފުށުން ބަލީގެ އަލާމާތްތައް ނުފެންނަ މީހުން ބައިވެރިކޮށްގެންވެސް ކުޅުގެ ސާމްޕަލްއާ ގުޅޭ ދިރާސާވަނީ ކުރިއަށް ގެންގޮސްފައެވެ. މި ދިރާސާގައި ކޮވިޑް-19ގެ އަލާމާތެއް 495 މީހުން ބައިވެރިވިއެވެ. މީގެ ތެރެއިން 13 މީހެއްގެ ނަތީޖާ ޕޮޒިޓިވް ކަމަށް ދެއްކިއެވެ. މީގެ ތެރެއިން9މީހަކު، ހަމަ އެދުވަހު ނޭފަތުން ސާމްޕަލް ނަގައިގެން ކޮވިޑް-19އަށް ޓެސްޓު ކުރިއެވެ. ނޭފަތުގެ ސާމްޕަލްއިން ކޮވިޑް-19އަށް ޕޮޒިޓިވް ކަމަށް ދެއްކީ އެންމެ2ކޭހުގައެވެ. ނަމަވެސް ފަހުން ހެދި ޓެސްޓުތަކުން މި 13 ކޭސްވެސް ވަނީ ކޮވިޑް-19އަށް ޕޮޒިޓިވްކަން ކަށަވަރު ވެފައެވެ.\nމި ހޯދުންތައް ޝާއިއުކޮށްފައިވަނީ ނިއު އިންގްލަންޑް ޖާނަލް އޮފް މެޑިސިންގައެވެ.\nއިންޑިއާގެ ވެރިރަށް ނިއުދިއްލީއިން މީހެއްގެ ނޭފަތުން ކޮވިޑް-19އަށް ސާމްޕަލް ނަގަނީ/ފޮޓޯ: ގެޓީއިމޭޖަޒް\nޔޭލް ޔުނިވާސިޓީގެ ދިރާސާ ޓީމުން ވަކާލާތު ކުރާ ގޮތުގައި، މިއީ ކޮވިޑް-19އަށް ޓެސްޓު ކުރުން އިތުރު ކުރަން ޖެހިފައިވާ މި ދަނޑިވަޅުގައި ކުޅުގެ ސާމްޕަލްއިން ވައިރަހަށް ޓެސްޓު ކުރުމަށް ދެވޭ އިތުރު ހިތްވަރެކެވެ.\nދެވަނަ ދިރާސާއަކީ ކެނެޑާގެ ދިރާސާއެކެވެ. މި ދިރާސާގައި 2000 އެއްހާ މީހުން ބައިވެރިކުރިއެވެ. މީގެ ތެރޭގައި ހިމެނުނީ ކޮވިޑް-19ގެ އަލާމާތްތައް ކޮންމެވެސް ވަރަކަށް ފެންނަމުންދިޔަ މީހުންނާ، ހައި ރިސްކު ގިންތީގައި ހިމެނޭ މީހުންގެ ތެރެއިން ބަލީގެ އަލާމާތްތައް ނެތް މީހުންނެވެ. މި ހުރިހާ ބައިވެރިންވެސް2ގޮތަށް ޓެސްޓު ކުރެވުނެވެ. ހުރިހާ ބައިވެރިންވެސް ކުޅުގެ ސާމްޕަލް ނެގީ އަމިއްލައަށެވެ.\n1939 ސާމްޕަލް ޖޯޑެއްގެ ނަތީޖާއަށް ބަލާއިރު، ކޮވިޑް-19އަށް ޕޮޒިޓިވްވީ 34 ކޭހެކެވެ. 14 ކޭހެއް ކުޅުގެ ސާމްޕަލްއިން ކޮވިޑް-19އަށް ޕޮޒިޓިވްވި ނަމަވެސް ނޭފަތުގެ ސާމްޕަލްއިން އެ ކޭސްތައް ވަނީ ނެގެޓިވްވެފައެވެ. 22 ކޭހެއް އަނެއް ކޮޅަށްވެސް ހިނގިއެވެ.\nކުޅު ނަގައިގެން ކޮވިޑް-19އަށް ޓެސްޓު ކުރުމަށް ތައްޔާރު ކޮށްފައިވާ ކިޓްތަކެއް/ފޮޓޯ: ދަ ސައެންޓިސްޓް މެގަޒިން\nމި ދިރާސާގެ ހޯދުންތައް އާންމުކޮށްފައި ވަނީ އެނަލްސް އޮފް އިންޓާނަލް މެޑިސިންގައެވެ.\nކެނެޑާގެ ހޯދުންތަކުގައި ނޭފަތުގެ ސާމްޕަލްއިން ވައިރަސް ދެނެގަނެވުން މިންވަރު އިތުރުވި ނަމަވެސް، ގިނަ ބަޔަކު ސްކްރީން ކުރުމަށް އެންމެ އެކަށީގެންވާ ގޮތަކީ ކުޅުގެ ސާމްޕަލް ނެގުން ކަމަށް ދިރާސާ ކުރިއަށް ގެންދިޔަ ޔުނިވާސިޓީ އޮފް އޮޓާވާ، ޑެލްހޯޒީ ޔުނިވާސިޓީ އަދި ކެނެޑާގެ ނޭޝަނަލް މައިކްރޮބައޮލޮޖީ ލެބޯޓްރީއިން ވަނީ ކަނޑައަޅާފައެވެ.\nކަރާއި ނޭފަތުގެ އެންމެ އެތެތެއިން ސާމްޕަލް ނަގަން ހާއްސަ ތަމްރީނުތަކެއް ލިބިފައިވާ ބަޔަކު ހަރަކާތްތެރިވާން ޖެހުމާ، ޓެސްޓު ކުރުމަށް ކެމިކަލް ރީޖަންޓްސް ބޭނުންވުމަކީ، ވަސީލަތުގެ ގޮތުން ބަލާއިރު މިއަދު ގޮންޖެހުންތަކެއް ކުރިމަތިވެފައިވާ ކަންތައްތަކެކެވެ. އިންސާނީ ވަސީލަތާ، ލެބޯޓްރީ ވަސީލަތްތަކުގެ ދަތިކަން އެންމެ ކުރިއަރާފައިވާ ގައުމުތަކަށްވެސް ވަނީ އޭގެ އެންމެ އިންތިހާއަށް ފޯރާފައެވެ.\nމީހެއްގެ ނޭފަތުން ކޮވިޑް-19އަށް ސާމްޕަލް ނަގަނީ/ފޮޓޯ: މީޑިއަމް\nކަން މިހެން އޮތްއިރު، އެމެރިކާގެ ފުޑް އެންޑް ޑްރަގް އެޑްމިނިސްޓްރޭޝަން (އެފްޑީއޭ) ގެ ކޮމިޝަނަރު ޑރ ސްޓީވަން ހާންވެސް ވަނީ، ވަސީލަތްތައް ލިބުމުގެ ދަތިތަކާ ކުރިމަތިލާންޖެހިފައިވާ ވަގުތެއްގައިވެސް ކުޅުގެ ސާމްޕަލުން ބައްޔަށް ސްކްރީން ކުރުމުގެ ފުރުސަތު ތަނަވަސްކޮށްދޭ ކަމަށެވެ. އެފްޑީއޭއިން މިހާރުވެސް ވަނީ ކުޅުގެ ސާމްޕަލް ނަގައިގެން ޓެސްޓު ކުރުމަށް ތަރައްގީ ކޮށްފައިވާ5ކިޓަކަށް ރުހުން ދީފައެވެ.\nރިޕޯޓް ކޮވިޑް-19 ދުނިޔޭގެ ރިޕޯޓް ލައިފްސްޓައިލް ސައިންސް އެންޑް ޓެކްނޮލޮޖީ ސިއްހަތު\nބަލަ އަޖައިބު ހީވޭ، މަވާ ހީކުރަނީ ކޮވިޑް ޓެސްޓް އަކީ ތިތަ ދަނޑިއެއް ބާނސިގެން ނޫނީ ހެދީމަ ނޭގޭ އެއްޗެއް ކަމަށް، މާސްކް އަޅަން ޖެހެނީ ތިޔަ ބުނާ ކުޅެއް މީހުން ގަޔައް ގޮސްދާނެތީ، އެހެންވކަމަށްވަންޏާ ތިޔަ ކުޅުގަ އެ ނުހުރެ ނުދާނެނު، ތިޔަ ކުޅު ކުރިންވެސް ނެގި ނަމަ ވީހެއްނު، އަހަރުމެން ނުކިޔަވާ މީހުނަށްވެސް އެނގޭ އެވަރު،


Coca Cola in Nasruge sponsorship ithurukohfi | Mihaaru\n25 މާޗް 2020 - 12:153comments\nއެންމެ ގިނަ މެރެތަން ދުވުމުގެ ރެކޯޑް އޮތް ދިވެހި ދުވުންތެރިޔާ ނަސްރުﷲ އަހުމަދަށް ކޮކާކޯލާ އިން ދީފައިވާ ސްޕޮންސާޝިޕް ތިން ވަނަ އަހަރަކަށް އިތުރުކޮށްފި އެވެ.\nކޮކޯކާލާގެ ރާއްޖޭގެ އެމްބެސެޑަރަކަށް 2018 ވަނަ އަހަރު ހަމަޖެއްސި ނަސްރު އަށް އެ ކުންފުނީގެ ސްޕޮންސާގެ ދަށުން ރާއްޖޭން ބޭރުގެ މެރެތަންތަކުގައި ވާދަކުރުމަށް މާލީ އެހީތެރިކަން ފޯރުކޮށްދެ އެވެ.\nސިފައިންގޭގައި މަސައްކަތްކުރާ ނަސްރު ބުނީ ކޮކާކޯލާގެ ފަރާތުން ވަރަށް ބޮޑު އެހީއަކާ އެއްބާރުލުމެއް ލިބޭ ކަމަށާއި އޭނާ ރާއްޖޭން ބޭރުގެ މެރެތަންތަކުގައި ވާދަކުރުމުގެ ހަރަދުގެ ބޮޑުބަޔެއް ކޮކާކޯލާ އިން ކަވަރުކޮށްދޭ ކަމަށެވެ. މީގެ އިތުރުން ދި މެރެތަން ޝޮޕުންނާއި ބައެއް ރަށްޓެހިން އެހީވެދެ އެވެ.\nދުނިޔޭގެ އެންމެ މަގުބޫލު އެއް ބުއިން ކަމަށްވާ ކޯކް އުފައްދާ ކޮކާކޯލާ ކުންފުނިން އަންނަނީ ރާއްޖޭގައި ބާއްވާ ދުވުމުގެ އެންމެ ބޮޑު އެއް ހަރަކާތް ކަމަށްވާ ޓީއެފްޖީ ލޯންގް ރަން 2013 ވަނަ އަހަރު ބާއްވަން ފެށީއްސުރެ ސްޕޮންސާކުރަމުންނެވެ. އެ ކުންފުނީގެ އެހީއާ އެކު، ލޯންގް ރަން މިހާރު ވަނީ މުޅި ރާއްޖެ އަށް ފުޅާކޮށް އައްޑޫ ސިޓީ އާއި ލ. އަތޮޅުގައި ވެސް ބާއްވައިފަ އެވެ. މީގެ އިތުރުން ބައެއް ފުޓްބޯޅަ މުބާރާތްތައް ވެސް އެ ކުންފުނިން ސްޕޮންސާކޮށްފައިވެ އެވެ.\nނަސްރު ރާއްޖޭން ބޭރުގެ ކާމިޔާބަކަށް ފަހު އެނބުރި އައުމުން ކަޅުލުއްކަލާ ކޮށިން ސިފައިންގެ އޮފިސަރުން އޭނާ އަށް މަރުހަބާ ކިޔަނީ.\nނަސްރު ވަނީ މިދިޔަ މަހު ނިއު ދިއްލީ މެރެތަންގައި ދުވެ އޭނާގެ 57 ވަނަ މެރެތަން ފުރިހަމަކޮށް އޭޝިއާގެ ރެކޯޑަކާ ދިމާލަށް ދިއުމަށް ކުރާ މަސައްކަތަށް ބޮޅެއް އިތުރުކޮށްފަ އެވެ. ނަސްރުގެ ޓާގެޓަކީ މި އަހަރު އިތުރު 15 މެރެތަން ދުވުމެވެ. އެކަމަކު ކޮނޯނާވައިރަހާ ގުޅިގެން، ދުނިޔެ ހުއްޓުމަކަށް އައިސްފައިވާތީވެ، އެ އަދަދު ކުޑަވެދާނެ އެވެ.\nނަސްރުގެ ހާއްސަ ކަމަކީ، ޖުމްލަ 42 ކިލޯމީޓަރަށް ދުވަން ޖެހޭ ބުރަ ބޮޑު ރޭހުގައި ރަނގަޅު ޓައިމިންއެއްގައި ދުވަން ކުރާ މަސައްކަތެވެ. އާއްމުކޮށް ރެކޯޑް އަދަދަކަށް މެރެތަން ދުވާ ދުވުންތެރިން ޓައިމިން އަށް އެހާ ސަމާލުކަމެއް ނުދެ އެވެ. މި އަހަރުގެ ދެ މެރެތަންގައި ވެސް އަދި މިދިޔަ އަހަރު ނަސްރު ދުވި 20 ރޭހުގެ ތެރެއިން 16 ރޭހެއް އޭނާ ވަނީ ހަތަރު ގަޑިއިރަށް ވުރެ އަވަހަށް ނިންމައިފަ އެވެ. ރާއްޖޭގައި، ހަތަރު ގަޑިއިރަށް ވުރެ އަވަހަށް މެރެތަން ފުރިހަމަކޮށްފައިވަނީ ނިސްބަތުން މަދު ދުވުންތެރިންތަކެކެވެ.\nއޭޝިއާގައި އެންމެ ގިނަ މެރެތަން ޖެހުމުގެ ރެކޯޑް އޮތް ދުވުންތެރިޔާ ދުވެފައިވަނީ 100-150 އާ ދޭތެރޭގެ އަދަދަކަށެވެ. އެ އަދަދު ކަށަވަރުކުރުމަށް ފަހު އެ ރެކޯޑް މުގުރާލަން އޭނާ ބޭނުންވެ އެވެ. އަދި އެއަށް ފަހު ދުނިޔޭގެ ރެކޯޑަކާ ދިމާލަށް ދިއުމަށް ވެސް އޭނާ ހުރީ ނިންމައިގެންނެވެ.\nސިފައިންގެ ސްޓާފް ސާޖަންޓް، ނަސްރު ދުވުމުގެ ތެރެއަށް ވަނީ 2000 ގެ ކުރީކޮޅު އެވެ. ސިފައިންގެ ޔުނިޓްތަކުގެ މެދުގައި އޮތް އެތުލެޓިކްސް މުބާރާތެއްގެ 5000 މީޓަރު ދުވުމުގައި، ފަސް ވަނާގައި އޮވެ އެންމެ ފަހު 400 މީޓަރުގައި ހިފި ގޮތަށް ގޮސް ތިން ވަނަ ލިބުނު ހިސާބުން އޭނާގެ ސަމާލުކަން ދިގު ދުވުންތަކަށް ހުއްޓުނީ އެވެ. އަދި 2008 ގައި އޮތް އެމްޓީސީސީ މެރަތަން ރޭސް ވެސް ހަތަރު ގަޑިއިރަށް ވުރެ އަވަހަށް ނިންމުމައި ދިގު ރާސްތާ ދުވުންތަކުގެ ތެރެއަށް ރަސްމީކޮށް ވަނެވެ. އޭނާ ބުނި ގޮތުގައި މެރެތަން ދުވުމަކީ ރެކޯޑަކަށް ވިސްނައިގެން ފެށި ކަމެއް ނޫނެވެ. އެކަމަކު ވަކި ހިސާބަކުން އެކަމަށް އަމާޒު ހިފީ އެވެ.


މިއަދު ތިޖަހާ ސްޓިކަރ އާއި ޖޫރިމަނާގެ ހިތި މާދަން ވޯޓުން ފެންނާނެ! | Jazeera\tމިއަދު ތިޖަހާ ސްޓިކަރ އާއި ޖޫރިމަނާގެ ހިތި މާދަން ވޯޓުން ފެންނާނެ! - Jazeera\nމިއަދު ތިޖަހާ ސްޓިކަރ އާއި ޖޫރިމަނާގެ ހިތި މާދަން ވޯޓުން ފެންނާނެ!\nމޫސާ ހުސެއިން January 10, 2020 104 views0\nމިދުވަސްވަރު ފަތު އަޑުލާފައި އެންމެ ގަދައަށް ދެކެވޭ ވާހަކައަކީ ފުލުހުން 24 ގަޑިއިރު ނިކުމެ ސްޓިކަރ ޖެހުމާއި ޗެކް ކުރުމާއި ޖޫރިމަނާ ކުރުމުގެ ވާހަކައެވެ. ފުރަ މާލެ ތެރޭގައި ފުލުހުން ޗެކްޕޯސްޓު ނުޖަހާ މަގެއް ނެތެވެ. މިއީ މިކަމަށް އޮތް ހައްލު ބާވައެވެ؟ މި ނޫން ގޮތެއް ނުވަތަ ޗޮއިސް އެއް ދިވެހި ފުލުހުންނަށް ނެތީތޯއެވެ.\nކޮންމެ އަކަސް އެރައަށްވުރެ މިރޭ ބަރޭ ބުނާ އުސޫލުން އެއްރެއަކަށް ވުރެ އަނެއް ރޭގައި ފުލުހުން ޖަހަމުން އަންނަ ސްޓިކަރ އިތުރޭ ބުނެވިދާނެއެވެ. ތެދެކެވެ، ޤަވާއިދާ ޚިލާފަށް އުޅޭ މީހުން ހޯދައި ފިޔަވަޅު އަޅަންޖެހެއެވެ. އެކަމަކު އެކަން މިކުރަނީ އެކަން ކުރަންޖެހޭ އެންމެ އެކަށޭނެ ގޮތަށްތޯއެވެ؟ މިކަމާ ހިތްހަމަ ނުޖެހިގެން ޝޯސަލް މީޑިއާގައި އެނާގެ ޝުޢޫރު ފާޅުކުރަމުން ޒުވާނަކު މިވަނީ ވަރަށް ބޮޑަށް ސަރުކާރަށް ފާޑު ވިދާޅުވެފައެވެ.\nރައީސް ޔާމީންގެ ވެރިކަމުގައި މަޢާފުކޮށްފައި ހުއްޓައި މިމީހުން މަގޭ ލައިސަންސް އަތުލާ ސައިކަލުވެސް އެންމެ ފަހުން ޓޯވް ކުރި. އަދިވެސް މިބުނަނީ އަނގަފުޅާ ކޮށްފައި ވޯޓުދޭށެވެ. ނުދޭނަން! އެމްޑީޕީގެ ވާހަކަ މަގޭ ކައިރީގައި ދެން އެކަކުވެސް ނުދައްކާތި. އެމްޑީޕީގެ ސަރުކާރެއްނު މިއީ. އެމްޑީޕީ ޤައުމު ހިންގަނީ ނިކަމެތި ރައްޔިތުން ފެލައިގެންތޯ؟ މަށަށް ވެގެންވަންޏާ ޕާޓީއަށް ތާޢީދު ކުރާ އެންމެން ކައިރީގައިވެސް ބުނަން އޮތީ އެމްޑީޕީ އަށް ވޯޓު ނުލައްޗޭ\nމި ޒުވާނާ އެކަންޏެއް ނޫނެވެ. ހަޤީގަތުގައިވެސް ދިވެހިންގެ ގިނަ ބަަޔަކު މިވަނީ މާޔޫސްވެފައެވެ. ބަދަލަކަށްލީ ވޯޓު މިވީ ބުރައަކަށެވެ. ރައްޔިތުންނަށް ފެންނަން އޮތް ބަދަލަކީ ސައިކަލު މަތީގައި ބަރިބަރިއަށް ޖަހާފައި ހުރި ސްޓިކަރ އެވެ. މެގަ ޕްރޮޖެކްޓެއް ފެންނާކަށް ނެތެވެ. ފެންނަމުންދަނީ ބޮޑެތި މަޝްރޫޢުތަކުން ހަދާފައި ހުރި ތަންތަން ވީރާނާ ވަމުންދާތަނެވެ.\nފުލުހުންގެ ޗެކް ޕޮއިންޓްތަކުގެ ވާހަކައަކީ އަދި ދޫކޮށް ނުލާ ދާވަރުގެ ވާހަކައެެއް ނޫނެވެ. މަގުމަތިން ލަސްވެގެން ތަނަކަށްދާން އުޅުނަސް ސަލާމަތެއް ނެތެވެ. ހަފްތާއެއްގެ މަތިން 10 ފަހަރު ޗެކް ކުރިޔަސް ސަލާމަތެއް ނެތެވެ. ހުރިހާ އެއްޗެއް ހަމަވިނަމަވެސް ޗެކްކުރަން ދާ ވަގުތަކީ ހާދަ ގެއްލޭ ވަގުތެކެވެ. ޒުވާނެއް އޭނާގެ ވާހަކަ ހިއްސާ ކުރައްވަމުން ޖަޒީރާއަށް ވިދާޅުވީ ފުލުހުން މީގެ ކުރިންވެސް ޗެކް ކުރާކަމަށެވެ. އެކަމަކު މިހާރު މިމީހުން މިކަން މިކުރަނީ ރައްޔިތުންނަށް ޖެއްސުމަށްކަމަށެވެ. ބްރިޖްއެޅީ ރައްޔިތުންނަށް ފަސޭހައަކަށް ނަމަވެސް މިހާރު ބްރިޖަށް އެރުންވެސް ވޭނަކަށް ވެއްޖެއެވެ. ރައީސް ޔާމީން އެޅުއްވި އެއްޗެކޭ ކިޔާފައި މިވަރު ކުރަން ޖެހޭތޯއެވެ. ހުޅުމާލެ އަށް ތަނަކަށް ލަސްވެގެން ދާން ބްރިޖަށް އެރިޔަސް ޗެކްކުރަނީއެވެ. އެ ޒުވާނާ އިތުރަށް ވިދާޅުވި އޭނާއާއި ދިމާވާ ހުރިހާ ރައްޓެހިންވެސް މިހާރު ދައްކަމުން އަންނަނީ ފުލުހުންގެ އުނދަގުލުގެ ވާހަކައެވެ. ކޮންމެ ކަމަކަށްވެސް ލިމިޓެއް އޮންނަ ނަމަވެސް މިހާރުވަނީ މިވަނީ ހައްދުން ނައްޓައިފައިކަމަށް އެ ޒުވާނާ ބުންޏެވެ.\nޝޯޝަލް މީޑިއާގައި އެމްޑީޕީ އަށް ތާއިދު ކުރަމުން ދާ އެކްޓީވިސްޓެއް ނަން ހާމަ ނުކުރުމަށް އެދި ޖަޒީރާ އަށް މައުލޫމާތު ދެެއްވަމުން ވިދާޅުވީ\nވަރަށް ދެރަވަރު މީ. މަ ވޯޓުލީ މިކަމަކަށް ނޫން. އިބޫ އަށް ތާޢިދު ކުރާ އެތަަށް ބަޔަކު މާޔޫސް ކޮށްލައިފި. އެމްްޑީޕީ މީހުން އެމްޑީޕީ ދެކެ މިސަރުކާރުން ފޫހި ކޮށްލައިފި. އަހަންނަކީ ޖާނާ މާލުން ގުރުބާންވެގެން ކެމްޕެއިން ކުރަމުން އައި މީހެއް. މި ކައުންސިލް އިންތިޚާބުގައި އަހަންނަށް އެންމެ އުނދަގުލީ އަހަރެންގެ ރައްޓެހިންނަށް ވިސްނައިދޭން އެމްޑީޕީ އަށް ކައުންސިލް މެޖޯރިޓީ މުހިންމުވަނީ ކީއްވެކަން. އެންމެންވެސް ބުނަނީ މާލޭގެ މަަގުތަށް މަތީގައި އުޅޭ ފުލުހުން އުޅޭ ގޮތް ބަލައިލީމާ އިނގެއޭ އެމްޑީޕީއަށް ވޯޓު ނުދޭންޖެހޭ ސަބަބު. ރައީސް ނަޝީދު ވެރިކަމުގައި ދިވެހި ފުލުހުން ނިކުމެ ކުރީ ބަަޤާވާތް. މިހާރު މިކުރަނީ ޖެއްސުން. މިކަން ހުއްޓާ ނުލައިފިނަމަ ވަރަށް ވޯޓު ގެއްލޭނެ.\nހަގީގަތުގައިވެސް މި ޒުވާނާ މިދެއްކީ ވަރަށް ހެޔޮ ވާހަކައެެކެވެ. ރައްޔިތުން ވޯޓުން ބަދަލު ކުރީ ވަރަށް ފޮނި އުންމީދުގައެވެ. އެތައް އުންމީދެއް ކޮށްގެން ހުރި ޒުވާނުންގެ މޫނުމަތިން ފެންނަނީ މާޔޫސް ކަމެވެ. ޖޫރިމަނާގެ ގޮތުގައި ނިކަމެތި ރައްޔިތުންގެ އަތުން ޖުމްލަ 233 މިލިއަން ރުފިޔާ ނިމިދިޔަ 2019 ވަނަ އަހަރު މިވަނީ މިސަރުކާރުން ހޯދާފެވެ. ފިނޭންސް މިނިސްޓްރީއިން ހާމަކޮށްފައިވާ ހިސާބުތަކުން ފެންނަ ގޮތުގައި އެކި އެކި ޖުރިމާނާގެ ގޮތުގައި 233 މިލިއަން ރުފިޔާވަނީ ލިބިފައެވެ. މިއަހަރު މިގޮތަށް ލިބޭނެކަމަށް އަންދާޒާކޮށްފައިވަނީ 197 މިލިއަން ރުފިޔާއެވެ. މި އަހަރުގެ ބަޖެޓުގައިވެސް ޖުރިމާނާ އިން ބޮޑު އަދަދަކަށް އާމްދަނީ ދައުލަތަށް ލިބޭނެކަމަށް ސަރުކާރުން އަންދާޒާކޮށްފައި ވެއެވެ. ފުލުހުންނާއި ސަރުކާރުގެ އުނދަގުލާއި ހެދި އެއްބަޔަކު އެއްބައިވެގެން މިވަނީ ވައިބަރ ގްރޫޕެއްވެސް ހަދާފައެވެ. އެމްވީ ޗެކް ޕޮއިންޓްއިން ހަޤީގަތުގައި ފެންނަނީ މިސަރުކާރަށް ތާޢިދުކުރި އެތަަށް ބަޔަކު ދިވެހި ސަރުކާރުގެ ފުލުހުންގެ މުައައްސަސާގެ ކަންކަން ދޯދިޔާ ކަމުން އެކަމާއި ދެކޮޅަށް ނިކުމެ އަޑުއުފުލާ ތަނެވެ. ފަނަރަ ހާހަށްވުރެ ގިނަ ދިވެހިން އުޅޭ މިގުރޫޕުން ފެންނަނީ ރައްޔިތުންގެ ނުރުހުން ވެފައިވާ މިންވަރެވެ. ކަންކަން އިސްލާހުކޮށް ރައްޔިތުން އެދޭ ތަރައްޤީއާއި ބަދަލު ގެންސްދީފައި 24 ގަޑިއިރު ކޮންމެ ސައިކަލެއް ފަހަތުގައި ފުލުހެއް ބެހެއްޓިޔަސް ރައްޔިތުންގެ ނުރުހުމެއް ނޯންނާނެއެވެ. ކަމެއް ނުކޮށްދޭތާ ޤައުމު ހިންގަނީ ރައްޔިތުން ފެލައިގެންނެވެ. އިދިކޮޅުގައި އޮތް އިރު އެންމެ ގިނައިން އެއްޗިސް ގޮވި ޔާމިނު މަޢާފުކޮށްދިން ކަންތައްތައް މިހާރު މިވަނީ ހަނދާން އާވާން ފަށާފައެވެ. އެ އެއްޗެއްގެ މުހިންމު ކަން އިނގޭނީ އެއެއްޗެއް ގެއްލުމުންނޭ މުސްކުޅިން ބުނެ އުޅެއެވެ. ރައްޔިތުންގެ ވޯޓުން ގެއްލުނު ޔާމީންގެ ވެރިކަމަށް ވުރެ މިހާރު އުނދަގޫ ބޮޑު ކަން އެންމެންވެސް ގަބޫލުކުރެއެވެ. މީގެ އަސަރު ކުރިއަށް މިއޮތް ލޯކަލް ކައުންސިލް އިންތިހާބުން ފެންނާނެ ކަމީ ކަށަވަރު ކަމެކެވެ. މީގެ ބަދަލު ރައްޔިތުން ދޭނީ ވޯޓުންނެވެ. މިކަން މިއަދު ނުހުއްޓައިފި ނަމަ މާދަން ރައްޔިތުން ނިކުމެ ވޯޓު ލާނީ މި ސަރުކާރާ ދެކޮޅަށެވެ. މިކަން ރައްޔިތުން ދައްކާނީ ކުރިއަށް އޮތް ލޯކަލް ކައުންސިލް އިންތިހާބުންނެވެ. އޮޅިގެން ނަމަވެސް މި އެޅެނީ ވަރަށް ޅަ އެއްޗެކެވެ. ސްޓިކަރ އާއި ޖޫރިމަނާގެ ހިތި މާދަން ފެންނާނެއެވެ.


ފްލޮއިޑްގެ މަރު: ކަރަށް ކަކުލުން އެރި ފުލުސް މީހާ ހައްޔަރުކޮށްފި – Haftha\nWed, 12 August, 2020, 12:37 am\nފްލޮއިޑްގެ މަރު: ކަރަށް ކަކުލުން އެރި ފުލުސް މީހާ ހައްޔަރުކޮށްފި\nއެމެރިކާގެ މިނިއާޕޮލިސް ސިޓީގައި ފުލުހުންގެ ބެލުމުގެ ދަށަށް ކަޅު ނަސްލުގެ މީހަކު ގެންދަން އުޅުމުގެ ތެރޭގައި އޭނާގެ ކަރަށް ކަކުލުން އެރި ދޮން ނަސްލުގެ ފުލުސް މީހާ ހައްޔަރުކޮށްފިއެވެ.\nމަންޒަރުދުށް މީހުން ނަގާފައިވާ ވީޑިއޯތަކުން ފެންނަ ގޮތުގައި ފުލުހުންގެ ބެލުމުގެ ދަށަށް ގެންދިޔަ އުމުރުން 46 އަހަރުގެ ޖޯޖް ފްލޮއިޑް މަރުވެފައި ވަނީ ޑޭވިޑް ޗައުވިން ނަމަކަށް ކިޔާ ދޮން ނަސްލުގެ ފުލުހަކު އޭނާގެ ކަރަށް ކަކުލުން އަރައިގެން ހުރުމުގެ ސަބަބުން ނޭވާ ހާސް ވެގެންނެވެ. އޭރު އޭނާ ދިޔައީ ނޭވާ ނުލެވޭ ކަމަށާއި މަރާ ނުލަން އެދި ގޮވަމުންނެވެ.\nއެކަމާ ގުޅިގެން އެ ސިޓީގެ ހަމަނުޖެހުން ކޮންޓްރޯލް ނެއްޓި އެންމެ ފަހުން ޕޮލިސް ސްޓޭޝަނުގައި ވެސް ރޭ ވަނީ ރޯކޮށްލައިފައެވެ. އަދި މިއަދުގެ ވަގުތެއްގައި ޖޯޑް ފްލޮއިޑްގެ ކަރަށް ކަކުލުން އެރި ފުލުސް މީހާ ވަޒީފާއިން ވަކިކޮށްފައިވެއެވެ.\nމިނެސޮޓާ ޑިޕާޓްމަންޓް އޮފް ޕަބްލިކް ސޭފްޓީގެ ކޮމިޝަނަރު ޖޯން ހެރިންގްޓަން ވިދާޅުވީ، ޖޯޑް ފްލޮއިޑްގެ މަރާ ގުޅިގެން ޗައުވިން ހައްޔަރުކޮށްފައިވާ ކަމަށެވެ. ނަމަވެސް އޭނާގެ މައްޗަށް ކުރަނީ ކޮން ތުހުމަތުތަކެއް ކަމެއް އަދި ނޭނގެއެވެ.\nޗައުވިންގެ އިތުރުން ފޭކް ނޫޓްތަކެއް ގެންގުޅޭ ކަމަށް ތުހުމަތުކޮށް ފްލޮއިޑް ހައްޔަރު ކުރަން އުޅުމުގެ ތެރޭގައި ހަރަކާތްތެރިވި ހަތަރު ފުލުހުން ވެސް މިހާރު ވަނީ މަގާމުން ވަކިކޮށްފައެވެ.\nފްލޮއިޑްގެ އާއިލާއިން ވަނީ އޭނާ ހައްޔަރު ކުރުމުގެ ތެރޭގައި ހަރަކާތްތެރިވި ހަތަރު ފުލުހުންނަށް ގަސްދުގައި މީހަކު މަރާލުމުގެ ދައުވާ އުފުލުމަށް ގޮވާލައިފައެވެ. ނަމަވެސް، ޕްރޮސެކިއުޓަރުން ބުނަނީ އެކަމުގެ ހެއްކާއި ގަރީނާ ހޯދަމުން އަންނަ ކަމަށާއި ދައުވާއާމެދު އަދި ވަކި ގޮތެއް ނުނިންމާ ކަމަށެވެ.\nފްލޮއިޑުގެ މަރާ ގުޅިގެން މިނިއާޕޮލިސްގެ އިތުރުން ނިއުޔޯކާއި ލޮސް އެންޖެލީސް އައި ޝިކާގޯ އާއި ޑެންވާ އަދި ފީނިކްސްގައި ވެސް ދަނީ މުޒާހަރާ ކުރަމުން އަންނައިރު ގިނަ އިމާރާތްތަކުގައި ވެސް ވަނީ އަލިފާން ޖަހައިފައެވެ.\nމި ހަމަނުޖެހުންތައް ކޮންޓްރޯލުން ނެއްޓި ގޮސްފައިވާތީ މިނެސޮޓާ ސްޓޭޓުގެ ގަވަރުނަރު ވޯލްޒް ވަނީ ފްލޮއިޑުގެ މަރަށް އިންސާފު ހޯދައިދޭނެ ކަމަށް ވިދާޅުވެފައެވެ. އަދި އެ މަރާ ގުޅިގެން އިތުރު ގެއްލުން ނުދިނުމަށް އޭނާ އެދިވަޑައިގެންނެވިއެވެ.


Kaiveneege haflaa ah kureege loabiveriyaa ais roe adheys koffi\nކައިވެނީގެ ހަފްލާ އަށް ކުރީގެ ލޯބިވެރިޔާ އައިސް ރޮއެ އާދޭސް ކޮށްފި\nޗައިނާގައި ކުރި ކައިވެންޏެއްގައި ، އެކައިވެނީގެ ޕާޓީ ކުރިއަށް ދިޔަވަގުތު ފިރިހެން މީހާގެ ކުރީގެ ލޯބިވެރިޔާ ،ވެޑިންގ ޑްރެސްއެއް ލައިގެން އައިސް ރޮއެއާދޭސްކުރާ ވީޑިއޯއެއް ވައިރަލްވެއްޖެއެވެ.\nމިހާރު އިންޓަރނެޓްގައި ވައިރަލް ވަމުން އަންނަ އެ ވޯޑިއޯގައި ފެންނަގޮތުގައި ވެޑިންގް ޑްރެސްއެއް ލައިގެން ކުރީގެ ލޯބިވެރިޔާ އައިސް ގްރޫމް ކުރިމައްޗަށް ކުޑަކަކޫ ޖަހާ އޭނަކައިރިއަށް އަނބުރާ އައުމަށް އެދި ރޮއެ އާދޭސް ކުރެއެވެ. އަދި ހުރިހާ ކަމެއްވެސް ގޯސްކޮށް ކުރީއޭނަކަމަށާއި އޭނައަށް މާފުކޮށް އަނބުރާ އޭނަގެ ހަޔާތަށް އައުމަށް އެއަންހެން މީހާވަނީ ރޮއެއާދޭސްކޮށްފައެވެ.\nއުފާވެރި މިހަފްލާގައި މިހާދިސާ ހިނގަމުން ދިޔައިރު އެ ފިރިހެންމީހާ ކައިވެނި ކުރި އަންހެންމީހާ ހުރީ މިމަންޒަރުފެނި ބުނާނެ އެއްޗެއް ނޭނގިފައެވެ.އަދި ކައިވެނި ކުރިއަންހެން މީހާއަށް ފިރިހެންމީހާ ވިސްނަދޭ މަންޒރުވެސް ވީޑިއޯގައި ފެނެއެވެ. ނަމަވެސް އިރުކޮޅަކުން އޭނަވަނީ ރުޅިއައިސްގެން ހަފްލާދޫކޮށް ދުރަށް ގޮސްފައެވެ. ވީޑިއޯގައި ފެންނަ ގޮތުގައި އެފިރިހެންމީހާ ވަނީ އޭނަގެ ކުރީގެ ލޯބިވެރިޔާ ދުރަށް ޖައްސާފައި ކައިވެނި ކުރިއަންހެންމީހާ ފަހަތުން ގޮސްފައެވެ. މި ޕާޓީއަށް އެއަންހެންމީހާ ގޮސްފައިވަނީ ދައުވަތުވެސް ނުދެނީސްކަމަށް ވެއެވެ.\nމި ވީޑިއޯ އިންޓަނެޓް އަށް ލުމަށްފަހު ސްޓާ ވީޑިއޯއިން ބުނެފައިވަނީ، ކުރީގެ ލޯބިވެރިޔާއާއި އެ ފިރިހެންމީހާ ރުޅިވީ މިޒާޖުގެ ތަފާތުތަކެއް އުޅޭތީކަމަށެވެ. އަދި އޭނަގެ ކައިވެނީގެހަފްލާ އަށް ކުރީގެ ލޯބިވެރިޔާ ކައިވެނީގެ ހެދުމެއް އަޅައިގެން ގޮސް ވަނުމުން އޭނައަށް ވަނީބޮޑު ހައިރާން ކަމައެއް ލިބިފައިއެވެ. މިހާދިސާއަށްފަހު ކައިވެނި ކުރަންތިބި ދެމީހުންގެ ކައިވެނި ކުރިއަށް ދިޔަކަމެއް ނުވަތަނޫން ކަމެއް ނޭނގެއެވެ.\nމިހާދިސާ އިންޓަނެޓްގައި ވަރިރަލްވެފައި ވީނަމަވެސް ވީޑިއޯގައި ފެންނަ އެއްވެސް މީހެއްގެނަމެއް އެނގިފައެިނުވެއެވެ. މިވީޑިއޯއަށް ކޮމެންޓް ކުރި ބައެއްފަރާތް ތަކުން ވަނީ މިހާދިސާއަކީ ނާތަހުޒީބް އަމަލެއް ކަމަށް ބުނެ ޓްވިޓާގައި ވާހަކަދައްކާފައެވެ. އަދި މިކަހަލަ ކަންކަން ވަނީ ކުރީގެ ލޯބިވެރިޔާ އާއި ފަހުންވެސް ގާތް ގުޅުމެއް ބާއްވާތީ ކަމަށްއިތުރު މީހަކު ބުނެފައިވެއެވެ.\nއިޝްގްބާޒް އެކްޓަރ ކުނާލް ޖެއިސިންގް (އޯމް ސިންގް އޮބްރޯއީ) ކައިވެނިކޮށްފި\nކައިވެނި ދެމެހެއްޓުމަށް ޓަކައި މި މައްސަލަތައް ހައްލުކުރޭ!\nސޯނަމް އަދި އާނަންދްގެ ކައިވެނީގެ ދަޢުވަތު ކާޑު ބަހަން ފަށައިފި